garbhiniyay bhariya cheythath.... | ഗര്‍ഭിണിയായ ഭാര്യ വഴക്കിട്ട് കിണറ്റില്‍ച്ചാടി. ആദ്യം പകച്ച ഭര്‍ത്താവ് മറ്റൊന്നും ചിന്തിച്ചില്ല, പിന്നാലെ ചാടി... ഇരുവരുടെയും വഴക്കിനും "എടുത്തുചാട്ട"ത്തിനും സാക്ഷിയായ 14 വയസുകാരനായ മകൻ ചെയ്തത് മറ്റൊന്ന്.... മഞ്ചേരിയിൽ സംഭവിച്ചത്.... അമ്പരന്ന് നാട്ടുകാർ.... - Malayalivartha.com Widgets Magazine\n17 JANUARY 2021 09:41 AM IST\nഗര്‍ഭിണിയായ ഭാര്യ വഴക്കിട്ട് കിണറ്റില്‍ച്ചാടി. ആദ്യം പകച്ച ഭര്‍ത്താവ് മറ്റൊന്നും ചിന്തിച്ചില്ല, പിന്നാലെ ചാടി. മുപ്പതടി താഴ്‌ചയുള്ള കിണറ്റില് കുടുങ്ങിയ ദമ്പതികളെ ഒടുവില് അഗ്നിരക്ഷാസേനയാണ് കരയ്‌ക്കുകയറ്റിയത്.\nഇന്നലെ പുലര്‍ച്ചെ രണ്ടര മണിയോടെ മഞ്ചേരി പാലക്കുളം എല്.പി. സ്‌കൂളിന് സമീപമാണു സംഭവം. ഇവിടെ വാടകയ്‌ക്കു താമസിക്കുന്ന ശ്രീനിവാസനും ഭാര്യ ലക്ഷ്‌മിയുമാണു വഴക്കിട്ട് കിണറ്റില് ചാടിയത്.\nഇരുവരുടെയും വഴക്കിനും "എടുത്തുചാട്ട"ത്തിനും സാക്ഷിയായ 14 വയസുകാരനായ മകന്‍തന്നെയാണ് വിവരം അഗ്നിരക്ഷാസേനയെ അറിയിച്ചത്. മഞ്ചേരിയില്‍നിന്ന് അസിസ്‌റ്റന്റ് സ്‌റ്റേഷന് ഓഫീസര് പ്രദീപ് പാലത്തിന്റെ നേതൃത്വത്തിലെത്തിയ അഗ്നിരക്ഷാസേന ഇരുവരെയും രക്ഷപ്പെടുത്തി.\nകിണറ്റില് നാലടിയോളം വെള്ളമുണ്ടായിരുന്നത് ഇരുവര്‍ക്കും രക്ഷയായി. കിണറ്റില്‍നിന്നു കരകയറിയ ദമ്പതികള് പിണക്കം മാറി ഒന്നായി.


ബോൺസായ്: തായ്‌വേരുകളില്ലാത്ത വന്മരങ്ങൾ\nഅര നൂറ്റാണ്ടായിക്കാണും, കടലു പോലെ പരന്നുകിടക്കുന്ന തണലൊരുക്കിയ ഇലച്ചാർത്തുകളുമായി നിൽക്കുന്ന ആ ആൽമരത്തെ പഴമക്കാർ അറിയാൻ തുടങ്ങിയിട്ട്.\n“ആൽക്കടലിന്റെ” ഇരു കരകളിലുമായി പണക്കൊഴുപ്പിന്റെ ജാഡകൾ അലങ്കാരം ചാർത്തിയ രണ്ട് ദേവാലയങ്ങൾ. രണ്ട് മതക്കാരുടെ അഭിമാന സ്തംഭങ്ങൾ.\nആൽക്കടലിന്റെ വ്യാപ്തി നാൾക്കുനാൾ കൂടിക്കൂടി വന്നു. ദേവാലയങ്ങളുടെ മട്ടുപ്പാവുകളിൽ കെട്ടിയിരുന്ന ഉച്ചഭാഷിണികളുടെ വായടപ്പിക്കുമാറ് ആലിലകൾ അവയെ പൊതിഞ്ഞു. ദൈവത്തിന്റെ സ്വന്തക്കാർ ഇരുപുറത്തു നിന്നും ആലിൻ ചില്ലകൾ വെട്ടിക്കളയാൻ തുടങ്ങി.\nഓരോ തവണ വെട്ടുമ്പോഴും ഒരു കാക്ക പറന്നു വന്ന് കലമ്പൽ കൂടി. കാക്ക പല തവണ കലമ്പൽ കൂടി ആൽമരത്തെ മുറിച്ച് മാറ്റാൻ ഒരു കാരണം കണ്ടെത്താൻ ശ്രമിച്ച് ഏറെ നാൾ പരാജയപ്പെട്ട ദൈവത്തിന്റെ സ്വന്തക്കാർ ദേവാലയങ്ങളുടെ ചുമരുകളിൽ വീണ വിള്ളലുകൾ ചൂണ്ടിപ്പറഞ്ഞു : ആൽമരം മുറിച്ച് മാറ്റണം. ഇല്ലെങ്കിൽ അത് ദേവാലയത്തെ തകർക്കും.\nഅന്നും കാക്ക വന്ന് കലമ്പൽ കൂടി.\nലോകം കാക്കുന്ന ദേവന് ദേവാ‍ലയം കാക്കാനറിയാതിരിക്കുമോ എന്നോ, ആൽമരം മുറിക്കാൻ നിങ്ങളാരെന്നോ ഒരർത്ഥം കാക്കയുടെ കലമ്പലിൽ ആരും ശ്രവിച്ചില്ല.\nദേഹശുദ്ധിക്ക് ജലമെടുക്കുന്ന കിണറ്റിലേക്കും കുളത്തിലേക്കും ഈ ആൽമരം വേരു നീട്ടുന്നുവെന്ന് പുതിയ പരാതി ഉയർന്നു. ദൈവത്തിന്റെ വെള്ളം മുട്ടിക്കാൻ ഒരു ശക്തിയേയും അനുവദിക്കാത്ത ദൈവത്തിന്റെ സ്വന്തക്കാർ ഐകകണ്ഠേന തീരുമാനിച്ചു :ആൽമരം മുറിക്കുക തന്നെ!\nഅന്ന് ആ കാക്ക വല്ലാത്ത ശബ്ദത്തിലായിരുന്നു ബഹളമുണ്ടാക്കിയത്. അതുവഴി വന്നവരെയെല്ലാം അത് കൊത്തി പരുക്കേൽ‌പ്പിച്ചു. നഗ്നപാദനായി വന്ന ഒരു വൃദ്ധൻ ,കാക്കയെ കൈ നീട്ടി ക്ഷണിച്ചു. അദ്ദേഹത്തിന്റെ ഉള്ളം കൈയിലിരുന്ന് കാക്ക ദീനമായി കരഞ്ഞു.\nകാക്കയുടെ കലമ്പലിനെ ആ വൃദ്ധൻ വ്യാഖ്യാനിച്ചു. പഴയൊരു മുഗൾ ചക്രവർത്തി, ആൽമരം നിലനിറുത്തി പ്രാർത്ഥനാലയം മാറ്റിപ്പണിഞ്ഞ കഥയാണത്രേ കാക്ക പറഞ്ഞത്. കാക്ക കാഷ്ടിച്ചുണ്ടായ ആലിനു തുല്യമാകാത്ത ദേവാലയങ്ങൾ പൊളിച്ചുമാറ്റണമെന്നാണത്രേ കാക്ക പറയുന്നത്.\nഅന്നത്തെ ജനരോഷത്തിന്റെ അഗ്നിയിൽ ഒരു കറുത്ത മനുഷ്യനും, ഒരു കറുത്ത പക്ഷിയും കുറേ കറകളഞ്ഞ അറിവുകളും എരിഞ്ഞടങ്ങി. പകൽ അസഹനീയമായ വേദനയോടെ വേഗം കണ്ണടച്ചു. കുറേ കാക്കകളൊന്നിച്ചാകാശവും ഭൂമിയും നിറഞ്ഞതുപോലൊരു രാത്രി. എന്തോ തീരുമാനിച്ചുറച്ചതു പോലെ ഇരുൾക്കടുപ്പമേറിയ രാത്രി.\nനാളെ പുലരുന്നതു വരെ മാത്രമേ ആൽമരത്തിനായുസ്സുള്ളൂ. രാവിലെ തന്നെ പണിക്കാർ വരും. പിന്നെ ചെറിയൊരു സമയം കൊണ്ട് യന്ത്രങ്ങൾ ,മരം നിന്നിടം പോലും തിരിച്ചറിയാനാകാത്ത വിധം ‘ഭംഗി’യാക്കും\nപക്ഷേ കണക്കു കൂട്ടാൻ പറ്റാത്തൊരു ന്യൂനമർദ്ദം അസമയത്ത് കടലിൽ ഉരുണ്ടു കൂടുന്നുണ്ടായിരുന്നു. മഴയും കാറ്റും എല്ലാ വിധ രൌദ്രഭാവവും പൂണ്ട് ഇളകിയാടി.\nപുലർച്ചെ ദേവാലയങ്ങളിൽ നിന്ന് ഭക്തിയൊഴുകിയില്ല. അവ രണ്ടും കാറ്റിലും മഴയിലും പെട്ട് നിലം പൊത്തിയിരുന്നു. ആൽമരമുൾപ്പെടെയുള്ള മരങ്ങൾക്കൊന്നും ഒരു പരിക്കും ഏറ്റിരുന്നില്ല.\nഅന്ന് ധാരാളം കാക്കകൾ വന്നു. അവ കരഞ്ഞുകൊണ്ടിരുന്നു.ആൽമരത്തിന്റെ ചില്ലകളിൽ അവയ്ക്കറിയാവുന്ന രാഗത്തിൽ അവ പാട്ടു പാടുകയായിരുന്നു. പക്ഷികളുടെ ഭാഷയറിയുന്നൊരാളും അവിടെയുണ്ടായിരുന്നില്ല.\nഉണ്ടായിരുന്നെങ്കിൽ അയാൾ പറഞ്ഞേനേ : ദൈവം മണ്ണിനു നൽകുന്ന ഓരോന്നിനും തായ് വേരുകൾ കൂടി നൽകുന്നു. മനുഷ്യൻ നിർമ്മിക്കുന്നതെല്ലാം ബാഹ്യമായ കാഴ്ചകൾ മാത്രം .......തായ് വേരില്ലാത്ത വടവൃക്ഷം പോലെ. കാക്ക കാഷ്ടിച്ചുണ്ടാകുന്ന മരത്തിന്റെ ബലം പോലുമില്ലാത്ത വെറും കെട്ടു കാഴ്ചകൾ!


കടൽക്ഷോഭത്തിന് ഒരു ശാശ്വത പരിഹാരം – JEEVANAADAM official newspaper of Roman catholics (latin rite) of Kerala, owned by KRLCBC\nചെല്ലാനം എന്ന ഗ്രാമം\nകേരളത്തിലെ എറണാകുളം ജില്ലയിലെ ചെല്ലാനം ഗ്രാമപഞ്ചായത്തിന്റെ ഭാഗമായ കനത്ത ജനസംഖ്യയുള്ള മത്സ്യബന്ധന ഗ്രാമമാണ് ചെല്ലാനം. 50,000-ത്തിലധികം ആളുകളാണ് ചെല്ലാനം ഗ്രാമപഞ്ചായത്തിൽ താമസിക്കുന്നത്. പടിഞ്ഞാറ് അറേബ്യൻ കടലും കിഴക്ക് കേരളത്തിന്റെ കായലും ഉള്ള ഒരു പ്രത്യേകതയിലാണ് ചെല്ലാനം സ്ഥിതിചെയ്യുന്നത്. 16.5 കിലോമീറ്റർ നീളമുള്ളതാണ് ചെല്ലാനം കടൽത്തീരം. ചെല്ലാനത്തിന്റെ പ്രത്യേകസ്ഥിതിവിശേഷം കാരണം ഈ പ്രദേശത്തിന്റെ മുഴുവൻ ഭാഗവും തീരദേശ മണ്ണൊലിപ്പിന് ഇരയാകുന്നു. 1986-ൽ സംസ്ഥാന സർക്കാർ ഇത് അടയാളപ്പെടുത്തുകയും ചെയ്തിതുണ്ട്. ദുരന്തനിവാരണ നിയമം, 2015 പ്രകാരം, ചെല്ലാനം ഏറ്റവും കൂടുതൽ കടൽക്ഷോഭത്തിനു ഇരയാകുന്ന പഞ്ചായത്തായി പ്രഖ്യാപിക്കപ്പെട്ടു. സൗദി, മാനാശ്ശേരി, തുടങ്ങിയവയാണ് ചെല്ലാനത്തിന്റെ അടുത്ത് കിടക്കുന്ന പ്രദേശങ്ങൾ.\nകടൽക്ഷോഭം ജനങ്ങളെ ദുരിതത്തിൽ ആക്കുന്നു\nകടൽത്തീരത്തെ കനത്ത മഴയും കടൽക്ഷോഭവും ആലുംകൽ–കമ്പനിപടി, ബസാർ, മറുവക്കാട്, വേളാങ്കണ്ണി നോർത്ത് തുടങ്ങിയ സ്ഥലങ്ങളിൽ അതിരൂക്ഷമാണ്. കൂടാതെ, ചെല്ലാനം വാച്ചക്കൽ കടൽത്തീരം മുതൽ ചെറിയ കടവ്, മാനാശ്ശേരി, കണ്ണമാലി, സൗദി വരെ കടൽ കവിഞ്ഞൊഴുകുകയാണ്. പൂർവ്വികർ പറയുന്നതനുസരിച്ച് വർഷങ്ങൾക്കുമുമ്പ് ചെല്ലാനത്തെ കടൽ നിരവധി മീറ്റർ അകലെയായിരുന്നു. കടൽ കാലാകാലങ്ങളിൽ അതിഭീകരമായി കടന്ന് വന്ന് ഇന്ന് ചെല്ലാനം ഗ്രാമത്തിലെ ജനങ്ങളുടെ ജീവനും സ്വത്തിനും ഭീഷണി ആയിരിക്കുന്നു. തെക്ക്–പടിഞ്ഞാറൻ മഴ കേരളത്തിലും കൊച്ചിയിലും ശക്തി പ്രാപിക്കുമ്പോൾ, ഭീകരമായ അറേബ്യൻ കടലിൽ നിന്നുള്ള ക്രൂരമായ തിരമാലകൾ തീരദേശഗ്രാമമായ ചെല്ലാനത്തെയും പരിസര തീരപ്രദേശങ്ങളിലുള്ള വീടുകളെ നശിപ്പിക്കുകയും താമസക്കാരെ വീടുകളിൽ നിന്ന് പായിക്കുകയും ചെയ്യുന്നു. കടൽകയറ്റം കാരണം ശൗചാലയങ്ങളും മറ്റ് ഡ്രെയിനേജ്/നീരൊഴുക്ക് സംവിധാനങ്ങളും ഇവിടെ തടസ്സപ്പെടുന്നു; കൂടാതെ തുറന്ന കിണറുകൾ മലിനമാകുന്നു. കിണറ്റിൽ മാലിന്യം നിറയുന്നത് കാരണം നിവാസികൾക്ക് കുടിക്കാൻ പോലും വെള്ളം ഇല്ലാത്ത അവസ്ഥയാണ്. ചെല്ലാനം ഗ്രാമത്തിന്റെ ജനസംഖ്യയുടെ ഭൂരിഭാഗവും വരുന്ന മത്സ്യത്തൊഴിലാളികൾ, മരപ്പണി, മൊസൈക് പണി ചെയ്യുന്ന തൊഴിലാളികൾ, മറ്റു നിർമ്മാണ തൊഴിലാളികൾ, പ്ലംബിംഗ് ജോലി, ഇലെക്ട്രിക്കൽ ജോലി ചെയ്യുന്നവർ, ടെക്സ്ടൈൽ കടയിൽ, സൂപ്പർമാർകെറ്റിൽ, പീലിംഗ് ഷെഡിൽ ജോലി എടുക്കുന്ന തൊഴിലാളികൾ, വരുമാനത്തിനായി വീട്ടുവേല ചെയ്യുന്നവർ, തയ്യൽ ജോലി എടുക്കുന്നവരെ എല്ലാം കടൽകയറ്റം അതിഭീകരമായി ബാധിച്ചിരിക്കുന്നു. ഓരോ തെക്ക്–പടിഞ്ഞാറൻ മഴയത്തും വീടുകളും ഉപജീവനവും നഷ്ടപ്പെടുന്ന മത്സ്യത്തൊഴിലാളികൾക്കും മറ്റ് നിവാസികൾക്കും ഇത് ഇപ്പോൾ ഒരു സ്ഥിരം ഹൃദയവേദനയുള്ള സംഭവമായി മാറിയിരിക്കുകയാണ്. സ്വന്തം നാട്ടിൽ ജനങ്ങൾ അഭയാർഥികളാകുന്ന കാഴ്ചയാണ് കാണുവാൻ സാധിക്കുന്നത്.\nമഹാമാരിയിക്കും പേമാരിക്കും ഇടയിൽപെട്ട ഒരു ജനത\nകോവിഡ്-19 മഹാമാരി കാരണം ഹോട്ട്‌സ്പോട്ടും ട്രിപ്പിൾ ലോക്ക്ഡൗണുമായി പ്രഖ്യാപിച്ച ചെല്ലാനം ഗ്രാമപഞ്ചായത്തിൽ ജനജീവിതം കൂടുതൽ ദുരിതപൂർണ്ണമായി. പേമാരിക്കും മഹാമാരിക്കും ഇടയിൽ പെട്ടിരിക്കുകയാണ് ഇവിടുത്തെ ജനങ്ങൾ. ജനസാന്ദ്രതയുള്ള തീരദേശ ഗ്രാമമായ ചെല്ലാനത്തെ സംസ്ഥാനത്തെ തന്നെ പത്ത് വലിയ ക്ലസ്റ്ററുകളിൽ ഒന്നായി ആരോഗ്യ ഉദ്യോഗസ്ഥർ വിശേഷിപ്പിച്ചിരിക്കുകയാണ്. കോവിഡ് പ്രോട്ടോക്കോൾ പ്രാബല്യത്തിൽ ഉള്ളതിനാൽ, വെള്ളപ്പൊക്ക ഭീഷണി നേരിടുന്ന വീടുകളിൽ താമസിക്കുവാൻ ജനങ്ങൾ നിർബന്ധിതരായി. കഴിഞ്ഞ വർഷം തീരം ലംഘിച്ചു കടൽ കടന്നു വന്നപ്പോൾ ആളുകളെ സ്കൂളുകളിലും കമ്മ്യൂണിറ്റി ഹാളുകളിലും സ്ഥാപിച്ച ക്യാമ്പുകളിലേക്ക് മാറ്റി. പക്ഷെ, ഈ വർഷം കോവിഡ് കാരണം ആ ഓപ്ഷനുകൾ ലഭ്യമായില്ല. ഇവിടുത്തെ ജനങ്ങളുടെ ജീവിതവും സ്വത്തും ഉപജീവനവും അപകടത്തിലാണ്. ഈ വർഷം തിരമാലകൾ തീരത്തെ നിരവധി വീടുകളെ പൂർണ്ണമായും മറ്റുള്ളവയെ ഭാഗികമായും നശിപ്പിച്ചപ്പോൾ ആളുകൾക്ക് എന്തുചെയ്യണമെന്ന് അറിയാത്ത അവസ്ഥയാണ്. വീടുകൾ വെള്ളത്തിൽ മുങ്ങുമ്പോഴും ക്വാറൻറ്റിനിൽ ആയ ആളുകൾക്കു തങ്ങളുടെ വീടുകളിൽ തന്നെ കഴിയേണ്ടി വന്നു.\nകോവിഡ് പോസിറ്റീവ് ആയവരിൽ ഭൂരിഭാഗവും ചെല്ലാനം പഞ്ചായത്തിലെ 21 വാർഡുകളിലെ ചില ചുരുങ്ങിയ വാർഡുകളിൽ നിന്നുള്ളവരാണെങ്കിലും, വൈറസ് എവിടെയും ഉണ്ടാകാമെന്ന തോന്നൽ ജനങ്ങൾക്കിടയിൽ ഉണ്ട്. അത് കൊണ്ട് അവരുടെ അടുത്ത ആളുകളെ അവരുടെ വീടുകളിലേക്ക് ക്ഷണിക്കുന്നതിനോ അല്ലെങ്കിൽ ആവശ്യമുള്ള ഒരാളെ സഹായിക്കുന്നതിനോ വിമുഖത വന്നു. മുൻ വർഷങ്ങളിൽ, കടൽക്ഷോഭവും വെള്ളപ്പൊക്കവും സമൂഹത്തെ കൂടുതൽ അടുപ്പിച്ചുവെങ്കിൽ, ഇത്തവണ ആളുകൾ ജാഗ്രത പുലർത്തുകയും പലപ്പോഴും നിസ്സഹായരാകുകയും ചെയ്തു. ദുരിതാശ്വാസ ക്യാമ്പുകൾ ആരംഭിക്കുമെന്ന് അധികൃതർ വാഗ്ദാനം ചെയ്‌തെങ്കിലും ക്യാമ്പുകളിൽ കോവിഡ്-19 പ്രോട്ടോക്കോൾ ഉറപ്പാക്കുന്നതിൽ ഉദ്യോഗസ്ഥർ പരാജയപ്പെട്ടതിനാൽ പലരും ക്യാമ്പുകളിലേക്ക് പോകുവാൻ തയ്യാറായില്ല.\nചെല്ലാനത്തിന്റെ കടൽക്ഷോഭ പ്രശ്നം നൂറു വർഷം പഴക്കം ഉള്ളതാണ്. ഇത്രയും വർഷങ്ങൾക്കു ശേഷവും ഇവിടുത്തെ നിവാസികളെ സഹായിക്കുവാൻ വേണ്ടി ഒരു വിജയകരമായ ഉപായവും രൂപപ്പെടുത്തിയിട്ടില്ല എന്നതാണ് സത്യം. കഴിഞ്ഞ നൂറുവർഷമായി ജലപ്രവാഹങ്ങളുടെയും വേലിയേറ്റത്തിന്റെയും ഒഴുക്കിൽ കാര്യമായ മാറ്റങ്ങൾ ഉണ്ടായിട്ടുണ്ട്. 15 വർഷം മുമ്പ്, ഉയർന്ന വേലിയേറ്റം വീടുകളിൽ നിന്ന് 250 മീറ്റർ മുതൽ 300 മീറ്റർ വരെ അകലെയാണെങ്കിൽ ഇപ്പോൾ ഉയർന്ന വേലിയേറ്റവും വീടുകളും തമ്മിലുള്ള ദൂരം ഭയാനകമായി 50 മീറ്ററായി കുറഞ്ഞിരിക്കുകയാണ്. നിർഭാഗ്യവശാൽ, വർഷം തോറും കടൽത്തീരം അപ്രത്യക്ഷമാകാൻ തുടങ്ങി. കഴിഞ്ഞ അഞ്ച് വർഷത്തിനിടയിൽ, ഇത് വളരെ പെട്ടെന്നുള്ള രീതിയിലാണ് സംഭവിച്ചിരിക്കുന്നത്.\nഗുരുതരമായ തീരദേശ മണ്ണൊലിപ്പിനും വെള്ളപ്പൊക്കത്തിനും നിരവധി കാരണങ്ങളുണ്ട്—കഴിഞ്ഞ 100 വർഷത്തിലേറെയായി നടക്കുന്ന തുറമുഖ വികസനം, ഡ്രെഡ്ജിംഗ്, മണൽ ഖനനം എന്നിവയുൾപ്പെടെയുള്ള വികസന പ്രവർത്തനങ്ങൾ അവയിൽ ചിലതാണ്. 1926-ൽ കൊച്ചി തുറമുഖത്തിന്റെ അശാസ്ത്രീയമായ നിർമ്മാണത്തിനുശേഷം ചെല്ലാനത്തിലെ കടൽക്ഷോഭം രൂക്ഷമായതായും തുറമുഖത്തിന്റെ അടിയിൽ നിന്ന് മണൽ നീക്കം ചെയ്യുന്നതിനുള്ള പ്രവർത്തനങ്ങൾ മണ്ണൊലിപ്പ് വർദ്ധിപ്പിച്ചതായും തീരദേശ വിദഗ്ധർ പറയുന്നു. ചെല്ലാനത്തിന് 16 കിലോമീറ്റർ വടക്കായിട്ടാണ് തുറമുഖം. ഇത് മണൽ ചലന പരിസ്ഥിതി വ്യവസ്ഥയെ മാറ്റിമറിക്കുകയും മണ്ണൊലിപ്പിന് കാരണമാവുകയും ചെയ്തു. 2010-ൽ ഉദ്ഘാടനം ചെയ്ത ചെല്ലാനം ഹാർബർ ഫോർട്ട്കൊച്ചിക്കും ആലപ്പുഴ ജില്ലയിലെ അർതുങ്കലിനും ഇടയിൽ ഒരു ഫിഷിംഗ് ഹാർബറിന്റെ കുറവ് പരിഹരിച്ചപ്പോഴും ഹാർബറിന്റെ നിർമ്മാണം മണ്ണൊലിപ്പിനെ കൂടുതൽ വഷളാക്കിയതായി തീരദേശ മേഖല സംരക്ഷണ വിദഗ്ധനായ ശ്രീ. എ.ജെ. വിജയനും തീരദേശവാസികളും അഭിപ്രായപ്പെടുന്നു. പല മാധ്യമവാർത്തകളും ഈ കാരണങ്ങളെ കുറിച്ച് പ്രതിപാദിച്ചതുള്ളതാണ്. മനുഷ്യരുടെ ഇടപെടലിന്റെയും കാലാവസ്ഥാ വ്യതിയാനത്തിന്റെയും സ്വാധീനം വ്യത്യസ്ത തീരങ്ങളിൽ വ്യത്യസ്തമായത് കൊണ്ട് ചെല്ലാനം ഗ്രാമത്തിന്റെ കടൽക്ഷോഭത്തിനും മണ്ണൊലിപ്പിനും കാരണമായ അവസ്ഥകളെ കുറിച്ച് സമഗ്രമായ പഠനങ്ങൾ ആവശ്യം ആണ്.\nനാട്ടുകാരുടെ രൂക്ഷ പ്രതിഷേധവും ആവശ്യങ്ങളും\nഅടിക്കടിയുള്ള ദുരന്തങ്ങൾ നേരിടുന്ന ചെല്ലാനം ഗ്രാമത്തെയും പരിസരപ്രദേശങ്ങളെയും കടൽക്ഷോഭത്തിൽ നിന്ന് എങ്ങനെ മികച്ച രീതിയിൽ സംരക്ഷിക്കാം എന്നുള്ള ചർച്ച തുടങ്ങിയിട്ട് നാളേറെയായി. പാറകൾ കൊണ്ട് നിർമ്മിച്ച3മീറ്ററുള്ള ഭിത്തിയുടെ ഉയരം ഗണ്യമായി കുറഞ്ഞുവെന്ന് ഇവിടുത്തെ സ്ഥലവാസികൾ പറയുന്നു. ഭിത്തിയുടെ ചുവട്ടിലുള്ള മണലിൽ തിരമാലകൾ കടിച്ചുകയറുന്നു. തീരദേശ സംരക്ഷണത്തിനായുള്ള അവരുടെ ആവശ്യം പതിറ്റാണ്ടുകൾ പഴക്കമുള്ളതിനാൽ തീരദേശവാസികൾക്കിടയിൽ അക്ഷമയുടെ ഒരു വികാരമുണ്ട്. തങ്ങളുടെ ജീവിതത്തെ ബാധിക്കുന്ന കടൽക്ഷോഭത്തിന് ശാശ്വത പരിഹാരം കാണണമെന്നാവശ്യപ്പെട്ട് തീരദേശവാസികൾ നിരന്തരമായി പ്രതിഷേധങ്ങൾ സംഘടിപ്പിക്കുന്നു. എല്ലാ വർഷവും, ഫെബ്രുവരി, മാർച്ച് മാസങ്ങളിൽ കടൽ നിർമാണത്തിനായി അധികൃതർ ചില നടപടികൾ കൈക്കൊള്ളും. ഓരോ വർഷവും പ്രതിഷേധം ഉച്ചത്തിലാകുമ്പോൾ, കുറച്ച് മണൽ ബാഗുകൾ തീരത്ത് താൽക്കാലികമായി നിക്ഷേപിക്കുകയോ അല്ലെങ്കിൽ മൂന്ന് ദിവസത്തിൽ കൂടുതൽ നീണ്ടുനിൽക്കാത്തതും പൊതുജനങ്ങളുടെ പണം പാഴാക്കുന്നതുമായ മണൽ ബണ്ടുകൾ നിർമ്മിച്ച് അധികൃതർ പ്രതികരിക്കുന്നു. ഇതെല്ലാം ഒരു അടവാണെന്നു ഇവിടുത്തെ താമസക്കാർ മനസിലാക്കുന്നു. കടൽക്ഷോഭത്തിൽ നിന്ന് തീരപ്രദേശത്തെ ശാശ്വതമായി സംരക്ഷിക്കാൻ കഴിയാത്തതിനാൽ മണൽ ബാഗുകൾ തങ്ങളുടെ പ്രശ്നത്തിന് പരിഹാരമല്ലെന്ന് തീരദേശ സ്ഥിരനിവാസികൾ അഭിപ്രായപ്പെടുന്നു.\nഇപ്പോഴത്തെ സ്ഥലം എം ൽ എ 2020-യിൽ കടൽ ഇരച്ചു കയറുന്നതു കണ്ടപ്പോൾ രണ്ടു കോടി രൂപ പാസാക്കി. രണ്ടു കോടി രൂപ കൊണ്ട് കടൽ കയറി വന്നു ജനജീവിതം ദുസ്സഹമാകുന്നത് തടയാൻ സാധിക്കുമോ? സ്ഥായിയായ പ്രതിവിധി നടത്താതെ ഇങ്ങനെ ഉള്ള പ്രഹസനങ്ങൾ ഇവിടുത്തെ ജനങ്ങളെ അധിക്ഷേപിക്കുന്നതിന് തുല്യം അല്ലെ? 2012–2017 വർഷത്തിലേക്കുള്ള 12-ആം പഞ്ചവത്സര പദ്ധതിയിൽ ഉൾപ്പെടുത്തുവാൻ വേണ്ടി ഇറിഗേഷൻ വകുപ്പ് (എറണാകുളം ഡിവിഷൻ) തയ്യാറാക്കി സമർപ്പിച്ചിട്ടുള്ള9കിലോമീറ്റർ സ്ഥലത്തു കടൽ ഭിത്തി ശക്തിപ്പെടുത്തൽ,6കിലോമീറ്റർ സ്ഥലത്തു ചാരുഭിത്തി കെട്ടി പൂഴിനിറക്കൽ, ഫോർട്ടുകൊച്ചി മുതൽ ചെല്ലാനം വരെ 60 പുലിമുട്ടുകൾ, എന്നിവ ഉൾപെടുത്തിയ കേന്ദ്ര സർക്കാരിന് സംസ്ഥാന സർക്കാർ നൽകിയ പദ്ധതി റിപ്പോർട്ട് അടിസ്ഥാനപ്പെടുത്തിയും INS ദ്രോണാചാര്യ മോഡൽ കടലാക്രമണ പ്രതിവിധി കാലോചിതമായ മാറ്റങ്ങൾ വരുത്തിയും ഇറിഗേഷൻ വകുപ്പ് നടപ്പിലാക്കണമെന്നാണ് ചെല്ലാനം നിവാസികളുടെ ആവശ്യം. ഈ ആവശ്യങ്ങൾ ഇതു വരെ പൂർത്തീകരിക്കാൻ അധികൃതർക്ക് സാധിച്ചിട്ടില്ല എന്നതിൽ ഇവിടുത്തെ നിവാസികൾ അക്ഷമരാണ്. തിരമാലകളിൽ നിന്ന് ചെല്ലാനം ഗ്രാമത്തെയും പരിസര തീരപ്രദേശങ്ങളെയും രക്ഷപ്പെടുത്താൻ സ്ഥിരമായ ഒരു സംവിധാനം വേണമെന്ന ആവശ്യം നടപ്പിലാക്കുന്നതിൽ അധികൃതർ പരാജയപ്പെട്ടതിൽ ഇവിടുത്തെ ജനങ്ങൾ പ്രകോപിതരാണ്.\nകടൽക്ഷോഭം കൊണ്ട് ദുരിതം അനുഭവിക്കുന്ന ചെല്ലാനം ഗ്രാമനിവാസികളുടെ ന്യായമായ കലാകാലങ്ങളായിട്ടുള്ള ആവശ്യങ്ങൾ പൂർത്തീകരിക്കാൻ സാധിക്കാതെ നിൽകുമ്പോൾ ആണ് കരയിൽ നിന്ന് 50 മീറ്ററിൽ കുറവുള്ള ദൂരത്തിൽ താമസിക്കുന്ന ആളുകളെ സ്ഥലം മാറ്റാൻ പ്രോത്സാഹിപ്പിക്കുന്നതിനായി സംസ്ഥാന സർക്കാർ 2018 ജനുവരിയിൽ ഒരു പുനരധിവാസ പാക്കേജ് പ്രഖ്യാപിച്ചത്. രൗദ്രമായ കടൽ 50 മീറ്ററിനപ്പുറത്തേക്ക് വ്യാപിക്കുകയും 100, 150 മീറ്റർ കടന്ന് വ്യാപിക്കുകയും ചെയ്യുന്നുവെന്ന് സംസ്ഥാന സർക്കാർ മനസ്സിലാക്കേണ്ടതുണ്ട്. പുനരധിവാസ പാക്കേജുകൾ നിർമ്മിക്കുമ്പോൾ 50 മീറ്ററിനപ്പുറത്ത് സ്ഥിതിചെയ്യുന്ന ആളുകളെയും വീടുകളെയും കുറിച്ച് ചിന്തിക്കേണ്ടതുണ്ട്.\nഈ പാക്കേജ് പ്രകാരം ഓരോ കുടുംബത്തിനും 10 ലക്ഷം രൂപ നൽകും – അതിൽ6ലക്ഷം രൂപ സ്ഥലം വാങ്ങുന്നതിനും4ലക്ഷം രൂപ വീട് നിർമ്മിക്കുന്നതിനും. ആരെങ്കിലും പുനരധിവാസ പാക്കേജിന്റെ ഭാഗമാകാൻ തീരുമാനിക്കുകയാണെങ്കിൽ അയാൾ വാങ്ങാൻ ഉദ്ദേശിക്കുന്ന ഭൂമി സർക്കാർ ആദ്യം പരിശോധിക്കുകയും പിന്നീട് സ്ഥലം വാങ്ങുന്ന ആൾക്കല്ല മറിച്ച് സ്ഥലം വിൽക്കുന്ന വ്യക്തിയുടെ അക്കൗണ്ടിലേക്ക്6ലക്ഷം നേരിട്ട് കൈമാറുകയും ചെയ്യും. ബാക്കി തുക ആയ4ലക്ഷം ആണ് വീട് പണിയുന്നതിന് കൊടുക്കുന്നത്. ഒരാൾക്ക് എങ്ങനെ ആണ്4ലക്ഷത്തിന് ഒരു വീട് പണിയാൻ കഴിയുക.4ലക്ഷത്തിന് നല്ല വീട് പണിയാൻ സർക്കാരിനു കഴിയുമോ? 10 ലക്ഷം രൂപയിൽ ഭൂമി വാങ്ങാനും പുതിയ വീട് നിർമ്മിക്കാനും കഴിയില്ലെന്ന് ആർക്കാണ് അറിയാത്തതു; പക്ഷെ സർക്കാരിന് മാത്രം ഇതുവരെ ഈ കാര്യങ്ങൾ ഒന്നും മനസിലായിട്ടില്ല, അല്ലെങ്കിൽ മനസിലാക്കുവാൻ കൂട്ടാകുന്നില്ല. കേരള സംസ്ഥാന സർക്കാരിന്റെ ലൈഫ് പദ്ധതി അനുസരിച്ച് ആളുകൾക്ക് വീടുകൾ നിർമ്മിക്കുന്നതിന് ഇതിനകം4ലക്ഷം ലഭിക്കുന്നു. ഇതെല്ലാം കാരണം സർക്കാരിന്റെ പുനരധിവാസ പദ്ധതിയിൽ കുറച്ച് പേർ മാത്രമേ താല്പര്യം പ്രകടിപ്പിച്ചിട്ടുള്ളൂ. ചെല്ലാനം പ്രദേശത്ത് ഇതുവരെ ഏകദേശം 20 പേർ മാത്രമാണ് ഈ പുനരധിവാസ പാക്കേജിൽ താല്പര്യം പ്രകടിപ്പിച്ചത്. പലരും ഓഫർ സ്വീകരിക്കാൻ തയ്യാറല്ല എന്നതാണ് യാഥാർഥ്യം. സർക്കാർ പാക്കേജ് തുക വർദ്ധിപ്പിച്ചാൽ മാത്രമേ തങ്ങൾ ഇതിനെക്കുറിച്ച് ചിന്തിക്കുകയുള്ളൂ, അല്ലെങ്കിൽ മരിക്കുന്നതുവരെ തങ്ങൾ അവിടെ തന്നെ താമസിക്കുമെന്ന് സ്ഥലനിവാസികൾ പറയുന്നു.\nചെല്ലാനവും പരിസരതീരപ്രദേശങ്ങളിൽ താമസിക്കുന്ന ഭൂരിഭാഗം ആളുകളും സാമ്പത്തികമായി പിന്നോക്കം നിൽക്കുന്നവരാണ്. അവരിൽ ഭൂരിഭാഗവും തങ്ങളുടെ കഠിനാധ്വാനത്തിലൂടെയും ഓരോ ചില്ലിക്കാശ് മിച്ചംവച്ചും, വായ്പയെടുത്തും അവരുടെ കൈവശമുള്ള സ്വർണം പണയം വച്ചും വിറ്റുമാണ് വീടുകൾ നിർമ്മിച്ചിട്ടുള്ളത്. അവർക്ക് സ്വന്തമായി ഒരു വീട്, അത് ചെറുതാണെങ്കിലും അവരുടെ ജീവിതത്തിലെ ഒരേയൊരു ആഡംബരം ആണ്. ഇതാണ് സർക്കാർ അവരിൽ നിന്ന് തട്ടിയെടുക്കാൻ ശ്രമിക്കുന്നത്. ചെല്ലാനവും പരിസര തീരപ്രദേശങ്ങളിലെ ജനങ്ങളുടെ വീടുകൾ ചെറുതായിരിക്കാമെങ്കിലും (വളരെ ചുരുങ്ങിയ കേസുകളിൽ വലുതും), കൊച്ചി എന്ന വികസിത നഗരത്തിന്റെ അടുത്ത് കിടക്കുന്ന ചെല്ലാനം പോലുള്ള സ്ഥലത്ത് ഇവരുടെ ഇപ്പോഴത്തെ വീടുകൾ എങ്ങനെ വന്നാലും 10 ലക്ഷത്തിലധികം വിലമതിക്കുന്നു. സർക്കാർ പാവപ്പെട്ട ജനങ്ങളുടെ ഭൂമി തുച്ഛമായ വിലയ്ക്ക് കൈക്കലാക്കാൻ നോക്കുകയാണ്. അത് വഴി ഭൂമാഫിയ ഈ സ്ഥലങ്ങൾ മേടിച്ച് റിസോർട്ടുകൾ പണിയുവാൻ തുടങ്ങും. ഇനി ഈ പുനരധിവാസ പാക്കേജ് അനുസരിച്ച് ഒരു രഹസ്യകൂട്ടുണ്ട്. പുനരധിവാസ പാക്കേജ് അനുസരിച്ച് 10 ലക്ഷം ലഭിക്കുകയും സ്ഥലം വാങ്ങുകയും വീട് പണിയുകയും ചെയ്യുന്നവർ, 12 വർഷത്തേക്ക് വീട്ടു രേഖകൾ സർക്കാരിനെ ഏൽപ്പിക്കണം. ഇതെല്ലാം കൊണ്ട് ഇതൊരു അന്യായമായ പാക്കേജാണ്, യാതൊരു സംശയവും ഇല്ല.\nതലമുറകളായി മത്സ്യത്തൊഴിലാളികളുടെ ഉപജീവന മാർഗ്ഗമായ കടൽക്കരയിൽ നിന്ന് അവരെ മാറ്റി താമസിപ്പിക്കുന്നത് കടൽക്ഷോഭത്തിൽ നിന്നും രക്ഷപ്പെടുത്താനുള്ള ഒരു ഇതരമാര്‍ഗ്ഗമല്ല. മത്സ്യത്തൊഴിലാളികൾക്ക് തങ്ങളുടെ മത്സ്യബന്ധന വലകളും ബോട്ടുകളും കരയിൽ ഉപേക്ഷിച്ച് വിദൂര സ്ഥലത്ത് പോയി താമസിക്കാൻ സാധിക്കുകയില്ല. അത് പ്രായോഗികമല്ല. കൂടാതെ അവിടെ താമസിക്കുന്ന കല്പണിക്കാർ, മരപ്പണിക്കാർ, പ്ലംബർമാർ, ഇലക്ട്രീഷ്യൻമാർ, നിർമ്മാണത്തൊഴിലാളികൾ, വീട്ടുജോലിക്കായി പോകുന്നവർ, സൂപ്പർമാർക്കറ്റുകളിൽ ജോലി ചെയ്യുന്നവർ, ടൈലറിംഗ് ഷോപ്പുകളിൽ, പീലിംഗ് ഷെഡുകളിൽ പണിയെടുക്കുന്നവർ, മറ്റ് തൊഴിലാളിവർഗ്ഗങ്ങൾക്കും ദൂരെ സ്ഥലങ്ങളിൽ പുനരധിവാസത്തിന്റെ പേരിൽ പോയി താമസിക്കുമ്പോൾ അത് അവരുടെ ഉപജീവനത്തെ കാര്യമായി ബാധിക്കും എന്നതിൽ യാതൊരു സംശയവും ഇല്ല.\nകടലുകൾ കരയിലേക്ക് 50 മീറ്റർ കയറിവരുമ്പോൾ, തീരങ്ങൾ സംരക്ഷിക്കുന്നതിനായി സർക്കാർ ഘടനകൾ നിർമ്മിക്കുന്നില്ലെങ്കിൽ മറ്റൊരു 50 അല്ലെങ്കിൽ 150 മീറ്റർ പോലും നഷ്ടപ്പെടും. ചെല്ലാനത്തെയും പരിസരതീരപ്രദേശങ്ങളിലെയും കുടുംബങ്ങൾക്ക് 10 ലക്ഷം രൂപ വീതം പുനരധിവാസ പാക്കേജുകൾ നൽകുന്നതിനുപകരം കടൽ ക്ഷോഭവും മണ്ണൊലിപ്പും തടയുന്നതിന് കടൽഭിത്തികളോ മറ്റ് ഘടനകളോ എന്തുകൊണ്ട് സർക്കാരിന് നിർമ്മിക്കാൻ കഴിയുന്നില്ല എന്ന ചോദ്യം ഉദിക്കുന്നു. ഈ സ്ഥലങ്ങൾ (മറ്റ് സ്ഥലങ്ങളിലേക്ക് പുനരധിവസിപ്പിച്ചവരുടെ വീടുകൾ ഇരുന്ന സ്ഥലങ്ങൾ) സർക്കാർ മറ്റ് ആവശ്യങ്ങൾക്കായി ഉപയോഗിച്ചാൽ പോലും കടൽഭിത്തികളോ മറ്റ് ഘടനകളോ തീർച്ചയായും അവിടെ അത്യന്താപേക്ഷിതമാണ്.\nചുരുക്കത്തിൽ പറഞ്ഞാൽ പുനരധിവാസ പാക്കേജ് ഒരു പരിപൂര്‍ണ്ണ പരാജയം ആണ്. ഇത്തരം അപ്രസക്തമായ പാക്കേജുകൾ പ്രഖ്യാപിക്കുന്നതിൽ സമയം പാഴാക്കാതെ അടിയന്തിരമായി കടൽക്ഷോഭത്തിൽ നിന്നും ജനങ്ങൾക്ക് സുരക്ഷിതരായി താമസിക്കാനുള്ള സ്ഥിരമായ പരിഹാരങ്ങൾ നടപ്പിലാക്കുക എന്നതാണ്.\nപരിഹാര മാർഗ്ഗങ്ങൾ എന്തൊക്കെ?\nജനങ്ങളുടെ ആവർത്തിച്ചുള്ള ദുരവസ്ഥ വ്യാപകമായി റിപ്പോർട്ട് ചെയ്യപ്പെട്ടിട്ടുണ്ട്. എന്നാൽ ജനങ്ങളുടെ ദുരിതങ്ങൾക്ക് പരിഹാരം അവ്യക്തമാണ്. ചെല്ലാനത്തെ കടൽ ക്ഷോഭവും മണ്ണൊലിപ്പ് പ്രശ്നങ്ങൾക്ക് ശാശ്വത പരിഹാരം കാണേണ്ടതുണ്ട്. കടൽ ക്ഷോഭവും മണ്ണൊലിപ്പും നിയന്ത്രിക്കുന്നതിനുള്ള വിവിധ പരിഹാര മാർഗ്ഗങ്ങളെക്കുറിച്ച് നമുക്ക് ഒന്ന് നോക്കാം.\n1) ജിയോ-ട്യൂബ് പദ്ധതി:\nഓഖി ദുരന്തത്തെ തുടർന്ന് ചെല്ലാനത്തെ ഗ്രാമീണരുടെ പ്രതിഷേധത്തെ ശമിപ്പിക്കുന്നതിനായി സംസ്ഥാന സർക്കാർ 2017-യിൽ ജിയോട്യൂബ് പദ്ധതി കൊണ്ടുവന്നു. ചെല്ലാനം ഗ്രാമത്തിലെ കടൽക്ഷോഭത്തെ നേരിടുവാൻ ജിയോട്യൂബുകൾ ഫലപ്രദമല്ല എന്ന് ഇവിടുത്തെ ജനങ്ങൾ പലരും സർക്കാരിനെ ബോധ്യപെടുത്തിയെങ്കിലും ജിയോട്യൂബ് പദ്ധതി നടപ്പിലാക്കാൻ തന്നെ സർക്കാർ തീരുമാനിച്ചു. വിവിധ എഞ്ചിനീയർമാർ, കളക്ടർമാർ, മനുഷ്യാവകാശ കമ്മീഷനുകൾ, കേന്ദ്ര, സംസ്ഥാന നിരീക്ഷണ സംഘങ്ങൾ സമർപ്പിച്ച റിപ്പോർട്ടുകൾ പ്രകാരം, 1100 മീറ്ററോളം വരുന്ന അഞ്ച് ഇടങ്ങളിൽ ആണ് കടൽഭിത്തികൾ പൂർണ്ണമായും തകർന്നത് എന്ന്. കടൽഭിത്തികൾ തകർന്ന പ്രദേശങ്ങളിൽ ജിയോട്യൂബുകൾ നിർമ്മിക്കുന്നതിന് സംസ്ഥാന സർക്കാർ 8.5 കോടി രൂപ അനുവദിച്ചു. ഈ ജിയോട്യൂബ് പദ്ധതി ഇനിയും പൂർത്തിയായിട്ടില്ല.\nചെല്ലാനം ജിയോട്യൂബ് പദ്ധതിയുടെ കരാർ സംസ്ഥാന ജലസേചന വകുപ്പ് പലപ്രാവിശ്യം പുതുക്കിയും പലപ്രാവിശ്യം ഉത്ഘാടനം നടത്തുകയും ചെയ്തു. ജോലി ഏറ്റെടുത്ത പ്രാരംഭ കരാറുകാരൻ വലിയ പരാജയമായിരുന്നു. സംസ്ഥാന സർക്കാർ തിരഞ്ഞെടുത്ത കരാറുകാരൻ പദ്ധതിക്ക് യോഗ്യനായിരുന്നില്ല. പദ്ധതിയിൽ അഴിമതി ഉൾപ്പെട്ടിട്ടുണ്ടെന്ന് തെളിവാണ് അർഹതയില്ലാത്ത ഒരു കരാറുകാരന് സർക്കാർ 8.5 കോടി രൂപയുടെ പദ്ധതി നൽകിയത്. ഈ പ്രാരംഭ കരാർ ഏറ്റെടുത്ത കമ്പനി ഡൽഹി ആസ്ഥാനമായി പ്രവർത്തിക്കുന്ന മറ്റൊരു കമ്പനിയ്‌ക്കു കരാർ മറിച്ചു നൽകി. ഈ ഡൽഹി കമ്പനി കേരളത്തിൽ വെറും രണ്ടു ജീവനക്കാരെ മാത്രം വച്ചാണ് കാര്യങ്ങൾ നടത്തിയിരുന്നത്. ഈ ഡൽഹി കമ്പനി മൂന്നാമത് ഒരാൾക്ക് കരാർ വീണ്ടും മറിച്ചു നൽകി. ഈ മൂന്നാമത് കരാർ ലഭിച്ച വ്യക്ത്തി വീണ്ടും അഞ്ചു പേർക്ക് കരാർ വീതിച്ചു നൽകി. ഈ ജോലികൾ ചെയ്യാൻ കഴിവില്ലാത്ത അഞ്ച് ബി–ക്ലാസ് കരാറുകാർക്കാണ് കീഴ്‌ക്കരാര് നൽകിയത്. ജിയോ–ട്യൂബുകൾ നിറയ്ക്കാൻ ഈ അഞ്ച് ബി–ക്ലാസ് കീഴ്ക്കരാറുകാർ കാര്യക്ഷമമല്ലാത്ത ചെറിയ പമ്പുകളുമായി സൈറ്റിലെത്തി. ജിയോ–ട്യൂബുകൾ വിന്യസിക്കുന്നതിന് അവർ വലിയ കുഴികൾ കുഴിച്ചു. അവർ കുഴികൾ കുഴിച്ച പ്രദേശങ്ങളിലാണ് ഇന്ന് കടൽക്ഷോഭവും മണ്ണൊലിപ്പും ഏറ്റവും കൂടുതൽ ആയി ബാധിച്ചിരിക്കുന്നത്.\nകടൽകലിയെ നിയന്ത്രിക്കാൻ കരയിൽ മാത്രം ഒതുക്കി കടലിലേക്ക് ജിയോട്യൂബുകൾ നിക്ഷേപിക്കുന്നില്ല. കടലിൽ ജിയോട്യൂബ് ബാഗുകൾ നിക്ഷേപിച്ചാൽ മാത്രമേ അതിശക്‌തിയോടെ വരുന്ന തിരമാലകളെ തടയാൻ ഒരു പരിധി വരെ സാധിക്കുകയുള്ളൂ. ഇതൊന്നും അറിയാത്ത കരാറുകാർക്കാണ് സർക്കാർ കരാറുകൾ നൽകിയത്. യഥാർത്ഥ ഗുണനിലവാരം ഉള്ള ഒരു ജിയോട്യൂബിന് Rs. 2,50,000 ഓളം വരും. പക്ഷെ വില കുറഞ്ഞ Rs. 1,60,000 ഓളം വരുന്ന ജിയോട്യൂബുകളാണ് ചെല്ലാനത്ത് നിക്ഷേപിച്ചത്. കല്ല് വന്ന് ജിയോട്യൂബുകൾക്കു മേൽ വീണാൽ പൊട്ടുന്ന വില കുറവുള്ള ജിയോട്യൂബുകളാണ് കരാറുകാരൻ സ്ഥാപിച്ചത്. ഇതു പോലെ ഗുണനിലവാരമില്ലാത്ത ജിയോട്യൂബുകൾ കേരളത്തിൽ 45 ഇടങ്ങളിൽ നിക്ഷേപിച്ചിട്ടുണ്ട്. അവിടെയെല്ലാം ജിയോട്യൂബുകൾ കടൽക്ഷോഭത്തെ തടുക്കാൻ പറ്റാതെ പൊട്ടി പോയി എന്നാണ് പറയുന്നത്. ഓരോ ജിയോട്യൂബും ഗുജറാത്തിലുള്ള ഗവണ്മെന്റ് ഏജൻസി പരിശോധിച്ചു ഗുണനിലവാരം സാക്ഷ്യപ്പെടുതേണ്ടതാണ്. അഴിമതി നടത്തി വ്യാജ ഗുണനിലവാരമുള്ള ജിയോട്യൂബുകൾ ആണ് ചെല്ലാനത്ത് സ്ഥാപിച്ചത്. 25 മീറ്റർ നീളവും 7.5 മീറ്റർ വീതിയും 5.5 മീറ്റർ ഉയരവുമുള്ള ജിയോട്യൂബ് ബാഗുകൾ രണ്ടെണ്ണം ഇട്ടു അതിന്റെ മുകളിൽ ഒരെണ്ണം കൂടി വച്ചാൽ മാത്രമേ ഉയരത്തിലും അതിശക്‌തിയോടെ വരുന്ന തിരമാലകളെ തടയാൻ സാധിക്കുകയുള്ളൂ. മുകളിൽ വയ്‌ക്കേണ്ട ജിയോട്യൂബുകൾ കരാറുകാരൻ നിക്ഷേപിച്ചതും ഇല്ല.\nജിയോട്യൂബ് പദ്ധതി അനിയന്ത്രിതമായി വൈകുന്നു എന്ന് ചൂണ്ടിക്കാട്ടി ചെല്ലാനം നിവാസികൾ കോടതിയെ സമീപിച്ചു. കോടതി നിർദേശത്തിന്റെ അടിസ്ഥാനത്തിൽ പരാജയപ്പെട്ട കരാറുകാരനെ നീക്കം ചെയ്യുകയും ഒരു പുതിയ കരാറുകാരനെ നിയമിക്കുകയും ചെയ്തു. രണ്ടാമതായി കരാർ ലഭിച്ച കമ്പനിയുടെ ഡ്രെഡ്ജിങ് യന്ത്രങ്ങൾ കടലിൽ മുങ്ങി പോയി. അങ്ങനെ ആ കരാറുകാരൻ പണി ഉപേക്ഷിച്ചു എന്നാണ് പറയുന്നത്. ഇപ്പോൾ മൂന്നാമത് കരാർ നൽകിയത് ഈ വർഷം 2020 മാർച്ചിൽ ആണ്. 2020 മെയ് 20-നകം പണി ആരംഭിക്കുമെന്ന് ചെല്ലാനം സന്ദർശിച്ച വേളയിൽ എറണാകുളത്തിന്റെ ചുമതലയുള്ള സംസ്ഥാന സർക്കാരിലെ മന്ത്രി ശ്രീ. വി എസ് സുനിൽ കുമാർ ഉറപ്പ് നൽകിയിട്ടും യാതൊന്നും നടക്കുന്നില്ല എന്നതാണ് വാസ്തവം. കടലിൽ മാർച്ച് മാസം മുതൽ സെപ്റ്റംബർ വരെ പണി എടുക്കുന്നത് നിരോധിച്ചിട്ടുള്ളത് കൊണ്ടും ലോക്ക്ഡൗണും കടൽക്ഷോഭവും കൊണ്ട് പണി നടക്കുന്നില്ല എന്ന് കരാറുകാരൻ പറയുന്നു.\nജിയോട്യൂബ് പദ്ധതി ദീർഘകാലാടിസ്ഥാനത്തിൽ പരാജയപ്പെട്ടേക്കാമെന്ന് വിദഗ്ധരും പരിസ്ഥിതി പ്രവർത്തകരും വാദിക്കുന്നു. ദുരന്തനിവാരണ വിദഗ്ധയും സ്റ്റേറ്റ് ഇൻസ്റ്റിറ്റ്യൂട്ട് ഫോർ ലാൻഡ് ആൻഡ് ഡിസാസ്റ്റർ മാനേജ്മെന്റ് സെന്റർ മുൻ മേധാവിയുമായ ഡോ. കെ. ജി. താര പറയുന്നത്: “ജിയോട്യൂബുകൾ മുൻ‌കാലങ്ങളിൽ ഫലപ്രദമല്ലെന്ന് തെളിയിക്കപ്പെട്ടിട്ടുണ്ട്. കൂടാതെ, ജിയോട്യൂബുകൾ നിറയ്ക്കുന്നതിനുള്ള മണൽ സാധാരണയായി തീരത്ത് നിന്ന് ഖനനം ചെയ്താണ് എടുക്കുന്നത്.” ഈ മണൽ എവിടെ നിന്നാണ് ഉത്ഭവിക്കുന്നത്? ഇത് വളരെ നിർണായകമാണ് കാരണം മണൽ മറ്റെവിടെയും ലഭ്യമല്ലാത്തതിനാൽ കടൽത്തീരത്തെ മണൽ ഉപയോഗിക്കേണ്ടതുണ്ട്. ഡോ. താര പറയുന്നത് ജിയോട്യൂബുകൾക്കായി മണൽ ഉപയോഗിക്കുമ്പോൾ അത് കടൽത്തീരങ്ങളെ കൂടുതൽ നശിപ്പിക്കും എന്നാണ്. തിരമാലകൾ ശക്തമല്ലാത്ത ചെറിയ സമുദ്രതീരങ്ങളിൽ മാത്രമാണ് ജിയോട്യൂബുകൾ ഉപയോഗിച്ചുള്ള പരീക്ഷണങ്ങൾ വിജയിച്ചിട്ടുള്ളത്. “നാഷണൽ സെന്റർ ഫോർ കോസ്റ്റൽ റിസർച്ച് ഗോവയിൽ പരീക്ഷണം നടത്തി; എന്നാൽ ആറുമാസത്തിനുള്ളിൽ ട്യൂബുകൾ തകർന്നു. ട്യൂബുകൾ തകരുമ്പോൾ അതിന്റെ അവശിഷ്ടങ്ങളും കടലിലേക്ക് പോകും” എന്നാണ് ഡോ. താര അഭിപ്രായപ്പെടുന്നത്. നാഷണൽ സെന്റർ ഫോർ എർത്ത് സയൻസസ് സ്റ്റഡീസിലെ കോസ്റ്റൽ പ്രോസസിംഗ് ഗ്രൂപ്പ് മുൻ മേധാവി പ്രൊഫ. തോമസിന്റെ അഭിപ്രായത്തിൽ, ജിയോ ട്യൂബ് പദ്ധതി ഒരു താൽക്കാലിക പരിഹാരം മാത്രമാണ്, അല്ലാതെ ശാശ്വത പരിഹാരം അല്ല. ജീവൻ രക്ഷിക്കാൻ അടിയന്തരവും ദീർഘകാലവുമായ നടപടികൾ ആവശ്യമാണെന്ന് പ്രൊഫ. തോമസ് പറയുന്നു.\nചെല്ലാനം ഗ്രാമവാസികൾ സർക്കാരിൽ നിന്ന് ഒരു പൈസ പോലും മേടിക്കാതെ ജിയോ ട്യൂബുകൾ സ്ഥാപിക്കാൻ സ്വന്തം വീട്ടുവളപ്പിൽ നിന്ന് 15 മീറ്റർ നൽകി. ആ 15 മീറ്റർ ഇപ്പോൾ കടൽ കവർന്നു തിന്നിരിക്കുകയാണ്. കടൽ കയ്യേറ്റം അതിവേഗത്തിൽ നടക്കുന്നു. പക്ഷെ ജിയോട്യൂബ് പദ്ധതി എങ്ങും എത്തിയില്ല. ചുരുക്കത്തിൽ പറഞ്ഞാൽ ജിയോട്യൂബ് കടൽക്ഷോഭത്തിനു എതിരെയുള്ള ഒരു ഭംഗുരമായ പ്രതിരോധ നടപടി മാത്രം ആണെന്ന് വിദഗ്ധരും ഈ പദ്ധതി നടപ്പിലാക്കുന്നതിൽ സംസ്ഥാന സർക്കാർ നന്നേ പരാജയപ്പെട്ടിരിക്കുന്നു എന്ന് ഭൂരിപക്ഷം ചെല്ലാനം നിവാസികളും കരുതുന്നു.\nഉയരുന്ന സമുദ്രനിരപ്പും സമുദ്രജലവും ചെല്ലാനം ഗ്രാമത്തിന്റെ തീരപ്രദേശങ്ങളിൽ അതിക്രമിച്ച് കടക്കുമ്പോഴെല്ലാം, നമ്മൾ ഏറ്റവും കൂടുതൽ ചർച്ച ചെയ്യുന്നത് ‘കടൽഭിത്തികളെ’ കുറിച്ചാണ്. എന്താണ് കടൽഭിത്തി? കടൽഭിത്തി എന്നാൽ കടൽ കടന്നുകയറുന്നത് തടയുന്നതിനോ മണ്ണ് ഒലിച്ചു പോകുന്നത് തടയുന്നതിനോ വേണ്ടി നിർമ്മിച്ച ഒരു ഘടന ആണ്. കടൽഭിത്തികൾ പൊതുവെ നഗരത്തിലെ കടൽത്തീരങ്ങളിൽ വലിയൊരു കോൺക്രീറ്റ് ഘടനയാണ്. വേലിയേറ്റം, രൂക്ഷമായ തിരമാലകൾ, സുനാമി, ഓഖി തുടങ്ങിയ ദുരന്തങ്ങളിൽ നിന്ന് മനുഷ്യന്റെ വാസസ്ഥലം, വസ്‌തുവകകള്, ഉപജീവനം, തുടങ്ങിയവ സംരക്ഷിക്കുക എന്നതാണ് കടൽഭിത്തിയുടെ ലക്ഷ്യം. ചരിത്രപരമായി ഈ ഘടന കരയെയും ജലപ്രദേശങ്ങളെയും വേർതിരിക്കുന്നതിന് സഹായിച്ചിരുന്നു. കടൽഭിത്തി വഴി മണ്ണൊലിപ്പ് തടയുക മാത്രമല്ല, കടൽ തീരപ്രദേശങ്ങളിൽ പ്രവേശിക്കുന്നത് തടയുകയും ചെയ്യുന്നു.\nസമുദ്രനിരപ്പ്, വായുവിന്റെ ചലനം, പ്രഷർ ബെൽറ്റ് രൂപീകരണം, കടലുമായി ബന്ധപ്പെട്ട കൊടുങ്കാറ്റുകൾ, ചുഴലിക്കാറ്റുകൾ, മറ്റ് പ്രകൃതിദുരന്തങ്ങൾ എന്നിവയുടെ ചരിത്രം ഇവയെയെല്ലാം ആശ്രയിച്ച്, കടലിന്റെ ഉയർച്ചയെ നേരിടാൻ വിവിധതരം കടൽഭിത്തികൾക്ക് കഴിയും. ചുറ്റുമുള്ള മണ്ണൊലിപ്പ് പ്രക്രിയകൾ ഉൾപ്പെടെ, സ്ഥലത്തിന്റെ പ്രത്യേക വശങ്ങളെ ആശ്രയിച്ചിരിക്കും സമുദ്രമതിലിന്റെ രൂപകൽപ്പനയും തരവും. പ്രധാനമായും മൂന്ന് തരം കടൽഭിത്തികളുണ്ട്: ലംബമായ (Vertical), വളഞ്ഞ (curved), കുന്നുകൾ (Mount). പ്രത്യേകിച്ചും വിസ്താരമായി തുറന്നു കിടക്കുന്ന സാഹചര്യങ്ങളിലാണ് ലംബ (Vertical) കടൽഭിത്തികൾ നിർമ്മിക്കുന്നത്. ഇവ തിരമാലയുടെ വീര്യത്തിനെ വ്യതിചലിപ്പിക്കുന്നു. തിരമാലകളെ തകർക്കുന്നതിനും അവയെ കടലിലേക്ക് തിരിച്ചുവിടുന്നതിനും പ്രാപ്തമാക്കുന്നതിനാണ് വളഞ്ഞ (curved) കടൽഭിത്തികൾ രൂപകൽപ്പന ചെയ്തിരിക്കുന്നത്. വളഞ്ഞ (curved) കടൽഭിത്തികൾ തിരമാലകളെ കടൽഭിത്തികൾക്ക് മേലിൽ കൂടി മറികടക്കുന്നത് തടയാനും മതിലിന്റെ അടിഭാഗത്തിനു അധിക പരിരക്ഷ നൽകാനും കഴിയും. കുന്നുകൾ (Mount) കടൽഭിത്തികൾ കുറഞ്ഞ ഊർജ്ജ മണ്ണൊലിപ്പ് പ്രക്രിയകൾ നടക്കുന്ന ഇടങ്ങളിൽ ആണ് ഉപയോഗിക്കുന്നത്.\n2004 ഡിസംബർ 26-ന് വിനാശകരമായ സുനാമി ഇന്ത്യയുടെ തെക്ക്–കിഴക്കൻ തീരത്ത് പതിക്കുകയും ആയിരങ്ങളെ കൊന്നൊടുക്കുകയും ചെയ്തു. എന്നിരുന്നാലും, പോണ്ടിച്ചേരിയിലെ മുൻ ഫ്രഞ്ച് കൊളോണിയൽ എൻക്ലേവ് രക്ഷപ്പെട്ടു. നഗരം ഒരു ഫ്രഞ്ച് കോളനിയായിരുന്ന കാലഘട്ടത്തിൽ ഒരു വലിയ കടൽഭിത്തി നിർമ്മിക്കുകയും പരിപാലിക്കുകയും ചെയ്ത ഫ്രഞ്ച് എഞ്ചിനീയർമാരാണ് ഇതിന് പ്രധാനമായും കാരണം. കടൽഭിത്തിയുടെ ചില ഗുണങ്ങൾ ഇത് നൽകുന്നു: 1) മൃദുവായ കടൽത്തീര പോഷണവുമായി താരതമ്യപ്പെടുത്തുമ്പോൾ ദീർഘകാല പരിഹാരം; 2) ജീവൻ നഷ്ടപ്പെടുന്നതും മണ്ണൊലിപ്പ് മൂലമുണ്ടാകുന്ന സ്വത്തുക്കളുടെ നാശനഷ്ടവും ഫലപ്രദമായി കുറയ്ക്കുന്നു; 3) ‘സോഫ്റ്റ്’ എഞ്ചിനീയറിംഗ് രീതികളുമായി താരതമ്യപ്പെടുത്തുമ്പോൾ ഉയർന്ന ഊര്‍ജ്ജ അന്തരീക്ഷത്തിൽ കൂടുതൽ കാലം നിലനിൽക്കാൻ കഴിയും; 4) വിനോദത്തിനും കാഴ്ചകൾക്കും ഉപയോഗപ്രദം; 5) കഠിനവും ശക്തവുമായ തീരദേശ പ്രതിരോധത്തിന് രൂപം നൽകുന്നു.\nമറുവശത്ത് കാലാവസ്ഥാ വിദഗ്ധർ പറയുന്നത് കടൽഭിത്തികൾ കടൽ മണ്ണൊലിപ്പിനും കടൽത്തീര ഭൂമി നഷ്ടപ്പെടാതിരിക്കുന്നതിനുള്ള സ്ഥിരമായ പരിഹാരത്തിന്റെ ഭാഗമല്ല എന്നാണ്. കടൽത്തീരത്തെ മണ്ണൊലിപ്പ് തടയുന്നുണ്ടെങ്കിലും അവ മണ്ണൊലിപ്പിന്റെ കാരണങ്ങളെ കൈകാര്യം ചെയ്യുന്നില്ല എന്നാണ് പറയുന്നത്. കടൽഭിത്തികൾ മട്ട്/എക്കൽ ഗതാഗത പ്രക്രിയകളിൽ മാറ്റം വരുത്തിയിട്ടുണ്ട് എന്നാണ് കാലാവസ്ഥാ വിദഗ്ധർ പറയുന്നത്. കടൽഭിത്തി ഒരു സ്ഥാനസ്ഥമായ സവിശേഷതയാണെന്നും ഇത് തീരത്തിന്റെ ചലനാത്മക സ്വഭാവവുമായി പൊരുത്തപ്പെടാതിരിക്കുമെന്നും കരയും കടലും തമ്മിലുള്ള മട്ട്/എക്കൽ അടിയിക്കൽ കൈമാറ്റത്തിന് തടസ്സമാകുമെന്നും പരിസ്ഥിതി വിദഗ്ധർ അഭിപ്രായപ്പെടുന്നു. കടൽഭിത്തികൾ മണലിന്റെ സഞ്ചാരത്തെ തടസ്സപ്പെടുത്തുകയും, കടല്‍ക്കര നഷ്ടപ്പെട്ട് പോകുവാൻ ഇടയാക്കുകയും അത് വഴി സമുദ്രതീരം വിനോദസഞ്ചാരികൾക്ക് ഉപയോഗശൂന്യമാവുകയും ചെയ്യും എന്നാണ്. കടൽഭിത്തികൾക്ക് പ്രകൃതിദത്ത തീരപ്രദേശ പ്രക്രിയകളെ തടസ്സപ്പെടുത്താനും വേലിയേറ്റത്തിന്റെയും വേലിയിറക്കത്തിന്റെയും പരമാവധി ജലനിരപ്പുകൾക്കിടയിലുള്ള പ്രക്രിയകളെ തടസ്സപ്പെടുത്താനും തണ്ണീർത്തടങ്ങൾ, കടൽത്തീര ആവാസ വ്യവസ്ഥകളെ നശിപ്പിക്കാനും കഴിയും എന്നാണ് കടൽഭിത്തികളെ എതിർക്കുന്ന പരിസ്ഥിതി വിദഗ്ധർ രേഖപ്പെടുത്തുന്നത്.\n2012-ൽ യുകെ ആസ്ഥാനമായുള്ള ഗാർഡിയൻ ദിനപത്രത്തിന്റെ റിപ്പോർട്ടിൽ “ക്വാറികൾക്കും കടൽ മണ്ണൊലിപ്പിനുമിടയിൽപെട്ട ഭൂമി” എന്നാണ് കേരളത്തെ കുറിച്ച് വിശേഷിപ്പിച്ചത്. 600 കിലോമീറ്ററോളം വരുന്ന തീരപ്രദേശത്തെ മണ്ണൊലിപ്പ് സംസ്ഥാനത്തിന്റെ പ്രധാന പ്രശ്‌നമായി കണക്കാക്കിയ ഈ റിപ്പോർട്ട് മലയോര പ്രദേശങ്ങളിൽ നിന്ന് ഖനനം ചെയ്ത ഗ്രാനൈറ്റുകൾ ഉപയോഗിച്ച് കടൽഭിത്തികൾ നിർമ്മിക്കുന്നതിന്റെ ശാസ്ത്രീയ യുക്തിയെക്കുറിച്ച് ചോദ്യങ്ങൾ ഉയർത്തി. കാലാവസ്ഥാ വ്യതിയാനവും കടൽഭിത്തികളുടെ നിർമ്മാണവും കാരണം ഒഡീഷ തീരം കടുത്ത മണ്ണൊലിപ്പ് നേരിടുന്നുണ്ടെന്ന് ആന്ധ്ര സർവകലാശാലയിലെ ജിയോ–എഞ്ചിനീയറിംഗ് വിഭാഗം പ്രൊഫസർ എമെറിറ്റസ് ഡോ. കകാനി നാഗേശ്വര റാവു പറയുന്നു. 39 കോടി രൂപ ചെലവിൽ കേന്ദ്രപാറ ജില്ലയിലെ കടൽത്തീര ഗ്രാമമായ പെന്തയിൽ 600 മീറ്റർ കടൽഭിത്തി നിർമിക്കുന്നതിനെ റാവു എതിർക്കുന്നു. കടൽഭിത്തി നിർമാണം മൂലം പെന്ത ബീച്ച് ശാശ്വതമായി നഷ്ടപ്പെടുന്നതായി ഡോ. കകാനി നാഗേശ്വര റാവു പറഞ്ഞു. കേരളം, ആന്ധ്രാപ്രദേശ്, പുതുച്ചേരി, തമിഴ്‌നാട് എന്നീ സർക്കാരുകൾ മുമ്പ് കടൽഭിത്തികൾ നിർമിച്ചിരുന്നുവെങ്കിലും സുനാമി സമയത്ത് കടൽ കടക്കുന്നത് തടയുന്നില്ലെന്ന് പ്രൊഫസർ പറഞ്ഞു. കേരളത്തിൽ, ഫ്രണ്ട്സ് ഓഫ് മറൈൻ ലൈഫ് (എഫ്എം‌എൽ) എന്ന സർക്കാരിതര സംഘടന (എൻ‌ജി‌ഒ), വാലിയതുര കടൽ പാലത്തിന് സമീപമുള്ള തുറമുഖ ഡയറക്ടറേറ്റിനോട് ചേർന്നുള്ള ഇരട്ട പാളികളുള്ള കടൽഭിത്തിയുടെ നിർമ്മാണത്തിനെതിരെ രംഗത്തെത്തിയിട്ടുണ്ട്. ഈ ഘടന ശങ്കുമുഖം ബീച്ച് വരെ മണ്ണൊലിപ്പ് വർദ്ധിപ്പിക്കുമെന്ന് എൻ‌ജി‌ഒ അവകാശപ്പെട്ടു.\nകടൽഭിത്തി മറ്റ് പല നിർമാണ ഘടനകളെയും പോലെ തീരപ്രദേശവാസികളും പരിസ്ഥിതി ശാസ്ത്രജ്ഞരും തമ്മിലുള്ള തര്‍ക്ക വിഷയമായി തുടരുന്നു. പക്ഷേ മനുഷ്യന്റെയും പരിസ്ഥിതിയുടെയും ക്ഷേമം കണക്കിലെടുത്ത് കടൽഭിത്തിയുടെ ഘടനകൾ നിർമ്മിക്കുകയാണെങ്കിൽ ഒരു ശാശ്വത പരിഹാരം സാധ്യമാകും.\nകടൽഭിത്തികൾ മത്സ്യത്തൊഴിലാളികൾക്ക് തീരത്തേക്കുള്ള പ്രവേശനം തടസ്സപ്പെടുത്തും എന്ന് ചിലർ വിശ്വസിക്കുന്നു. അത് കൊണ്ട് തീരദേശത്തെ മണ്ണൊലിപ്പിനും കടൽക്ഷോഭത്തിനും പരിഹാരമായും പലപ്പോഴും കടൽഭിത്തികൾക്ക് പകരമായും പുലിമുട്ടുകൾ നിർദേശിക്കപ്പെടുന്നു. 2007 മുതൽ കേരള തീരത്ത് ഐഐടി മദ്രാസ് സ്ഥാപിച്ച 25 ഓളം പുലിമുട്ടുകൾ ഇപ്പോഴും തീരദേശങ്ങളെ സംരക്ഷിക്കുന്നു. മറ്റ് നിർമ്മാണ ഘടനകളുമായി താരതമ്യപ്പെടുത്തുമ്പോൾ പുലിമുട്ടുകളുടെ പ്രവർത്തനം തൃപ്തികരമാണെന്ന് പ്രോജക്ടിന് നേതൃത്വം നൽകിയ ഐഐടി–എമ്മിലെ ഓഷ്യൻ എഞ്ചിനീയറിംഗ് പ്രൊഫസർ ഡോ. വി. സുന്ദർ വ്യക്തമാക്കി. അദ്ദേഹത്തിന്റെ അഭിപ്രായത്തിൽ: “കടൽഭിത്തികളിൽ നിന്ന് വ്യത്യസ്തമായി, വാർഷിക മണ്ണൊലിപ്പിയിൽ നഷ്ടപ്പെട്ട കടൽത്തീരങ്ങൾ സംരക്ഷിക്കാൻ പുലിമുട്ടുകൾക്ക് കഴിയും. സ്ഥാപിച്ച 25 പുലിമുട്ടുകളിൽ 12 എണ്ണവും നല്ല നിലയിലാണെന്നും വളരെ കാര്യക്ഷമമായി പ്രവർത്തിക്കുന്നുണ്ടെന്നും കടല്‍ത്തീരങ്ങൾ വീണ്ടെടുത്തതായും ഐഐടി മദ്രാസ് വ്യക്തമാക്കി. ബാക്കിയുള്ളവ മണ്ണൊലിപ്പ് നിയന്ത്രിക്കുന്ന തലത്തിലേക്ക് ആയി. ഫോർട്ട്കൊച്ചിയിലെ ഐ‌എൻ‌എസ് ദ്രോണാചാര്യയുടെ രണ്ട് ഏക്കർ വിസ്തൃതിയുള്ളതും സമുദ്രത്തിലേക്ക് 50 മീറ്റർ ദൂരമുള്ളതുമായ പുലിമുട്ടുകൾ ചിലവേറിയതാനെങ്കിലും കടലിന്റെ ക്രോധത്തെ നേരിടാൻ ഫലപ്രദമാണെന്ന് കണ്ടെത്തിയിട്ടുണ്ട്. പുലിമുട്ടുകളുടെ ഗുണങ്ങൾ മനസ്സിലാക്കി യുഡിഎഫ് സർക്കാരിലെ ജലവിഭവ മന്ത്രി ശ്രീ. പി. ജെ. ജോസഫ് ഫോർട്ട് കൊച്ചി മുതൽ ആലപ്പുഴ ജില്ലയിലെ അന്ധകാരനാഴി വരെ പുലിമുട്ടുകളുപയോഗിച്ച് കടൽഭിത്തികൾ നിർമാണത്തിനായി 750 കോടി രൂപ വിഹിതം ഏർപ്പെടുത്തുന്നതിനുള്ള നിർദേശം കേന്ദ്രത്തിന് സമർപ്പിച്ചതായി 2012-ൽ കേരള നിയമസഭയിൽ പറഞ്ഞിരുന്നു.\nഎന്നിരുന്നാലും, പുലിമുട്ടുകൾ മാത്രം നിർമ്മിക്കുന്നത് വിജയകരമല്ലെന്ന് ചില വിദഗ്ധർ പറയുന്നു. പുലിമുട്ടുകളെ എതിർക്കുന്നവർ പറയുന്നത് അവ മോശമായി രൂപകൽപ്പന ചെയ്താൽ നീണ്ട തീരത്തെ മണൽ ഗതാഗതത്തെ തടസ്സപ്പെടുത്തുകയും മണ്ണൊലിപ്പിന് കാരണമാവുകയും ചെയ്യും എന്നാണ്. പുലിമുട്ടുകൾ തീരത്തെ സംരക്ഷിക്കുന്നതിനായി നിർമ്മിച്ചതാണെങ്കിലും അത് കടൽത്തീരങ്ങളെ നശിപ്പിക്കുന്നു, കരയെ സംരക്ഷിക്കാൻ കടൽത്തീരങ്ങളില്ലാതെ, ഓരോ മഴക്കാലത്തും കടൽ കൂടുതൽ കരയെ കവർന്നെടുക്കുകയും ചെയ്യും എന്ന് വിദഗ്ധർ ചൂണ്ടികാട്ടുന്നു. അതിനാൽ, കടൽക്ഷോഭത്തിനെതിരെ പോരാടുന്നതിനായി പുലിമുട്ടുകൾ അല്ലെങ്കിൽ മറ്റു ഏതു ഘടനകൾ നിർമ്മിക്കുകയാണെങ്കിലും അത് ശരിയായ രൂപകൽപ്പനയോടും അതീവ ജാഗ്രതയോടും കൂടി ചെയ്യേണ്ടത് പ്രധാനമാണ്.\nകടൽഭിത്തികളെയും ബ്രേക്ക്‌വാട്ടറുകളെയും പോലുള്ള തീരദേശ ഘടനകളെ ശക്‌തിപ്പെടുത്തുന്നതിന് വേണ്ടിയുള്ള ഫലപ്രദായ മാർഗ്ഗമാണ് ടെട്രപോഡുകൾ. ദീർഘകാലാടിസ്ഥാനത്തിൽ വീടുകളിൽ വെള്ളം കയറുന്നത് തടയുന്നതിനും മണ്ണൊലിപ്പ് തടയുന്നതിനും ടെട്രപോഡുകൾ ഇന്ന് പ്രാബ്യലത്തിൽ ഉണ്ട്. കടൽക്ഷോഭത്തെയും തീരദേശത്തെ മണ്ണൊലിപ്പിനെയും പ്രതിരോധിക്കാൻ കഴിയുന്ന ‘നാല് കാലുകളുള്ള’ കോൺക്രീറ്റ് ഘടനകളാണ് ടെട്രപോഡുകൾ. ടെട്രപോഡ്സിന്റെ ഇന്റർലോക്കിംഗ് രൂപകൽപ്പന കടൽകയറി മണ്ണ് ഒഴുകിപോകുന്നത് തടയാൻ പാറകൾ കൂട്ടിയിടുന്നതിന്റെ നവീകരിച്ച പതിപ്പാണെന്ന് കണ്ടാൽ തോന്നും. സാധാരണ പാറകൾ, കടലിൽ നിന്നും തീരത്തേക്ക് വെള്ളം അടിച്ചു വരുമ്പോൾ മണ്ണിനെ ഒഴുക്കി കളയുന്നു. എന്നാൽ ടെട്രപോഡിന്റെ ഭാരം, പസിൽ–പീസ് രൂപകല്‌പന എന്നിവ തീരത്തു മണ്ണിനെ പിടിച്ചു നിർത്താനും തീരം കടന്നു കടൽ കയറി വരുന്നത് തടയാൻ സാധിക്കും എന്നാണ് വൈദഗ്‌ദ്ധ്യമുള്ളവർ അഭിപ്രായപ്പെടുന്നത്. ടെട്രപോഡിന്റെ ഘടന തിരമാലകൾ ശക്തമായിട്ടു വന്നു തീരത്തെ അടിക്കുന്നതിനു പകരം തിരമാലകളെ ചിതറിക്കുന്നു.\nയുഎസുമായി താരതമ്യപ്പെടുത്തുമ്പോൾ വളരെ പരുക്കൻ കടലുകളുള്ളതും വളരെ ഉയർന്ന കാഠിന്യവും പ്രകൃതിദുരന്തത്തിന്റെ ആവൃത്തിയും ഉള്ള ജപ്പാനെപ്പോലുള്ള ഒരു രാജ്യത്തിനു 2011-ലെ സുനാമിയിൽ അതിഗുരുതരമായി പ്രഹരം ഏൽക്കേണ്ടി വന്നു. 2011-യിലെ സുനാമിക്ക് ശേഷം ജപ്പാനിലെ ഏറ്റവും ദുർബലമായ തീരങ്ങളിൽ ടെട്രപോഡുകൾ വലിയ തോതിൽ സ്ഥാപിക്കുവാൻ തുടങ്ങി. 1940-കളുടെ അവസാനത്തിൽ ഫ്രാൻസിൽ ജന്‍മം കൊണ്ട ടെട്രപോഡുകൾ ജപ്പാനിൽ ഇന്ന് സ്ഥിരതാമസം ആക്കിയിരിക്കുന്നു. ഇന്ന്, ജപ്പാനിൽ ഭൂമി കടലിനോട് ചേരുന്നിടത്ത് എല്ലാം ഈ നിര്‍മ്മിതികൾക്ക് സർവ്വവ്യാപിയുണ്ട്. ടെട്രപോഡ് പരീക്ഷണത്തിൽ നിന്ന് യുഎസ്എയും തെക്കേ അമേരിക്കയും വിജയം നുണഞ്ഞു. ദക്ഷിണ കൊറിയയിൽ തരംഗദൈർഘ്യം മൂലം ഉണ്ടാകുന്ന മണ്ണൊലിപ്പിൽ നിന്ന് കടൽതീരത്തെ സംരക്ഷിക്കുവാൻ വേണ്ടി ടെട്രപോഡുകൾ വ്യാപകമായി ഉപയോഗിക്കുന്നു. ഇന്ത്യയിൽ തീരദേശത്തെ മണ്ണൊലിപ്പും സമുദ്രജല കടന്നുകയറ്റവും തടയുന്നതിനായി 14,000 ടെട്രപോഡുകൾ ചെന്നൈയിലെ തിരുവോത്രിയൂർ കുപ്പത്തിന്റെ തീരത്ത് സ്ഥാപിച്ചിട്ടുണ്ട്. മുംബൈയിലെ മറൈൻ ഡ്രൈവിലെ പോലെ കർണാടകയിലെ മംഗലാപുരത്തെ തന്നിർബവി ബീച്ചിലും ടെട്രപോഡുകൾ അടുക്കി വച്ചിട്ടുണ്ട്. ഇതുവരെ കടലിന്റെ ആക്രമണത്തെ നേരിടാനുള്ള ലക്ഷ്യത്തിൽ അവർ വിജയിച്ചിട്ടുണ്ട്.\nചെല്ലാനം ഗ്രാമതീരപ്രദേശത്തും കടൽക്ഷോഭത്തെ നേരിടുവാൻ വേണ്ടി ടെട്രാപോഡുകൾ സ്ഥാപിക്കാൻ സാധിക്കും. കടൽക്ഷോഭത്തെ നേരിടുവാൻ ഏതു ഘടന സ്വീകരിച്ചാലും അത് ടെട്രാപോഡുകൾ ആയാലും, കടൽഭിത്തി – പുലിമുട്ട് ആയാലും, കൃത്യമായ രീതിയിൽ ഗുണനിലവാരമുള്ള സാമഗ്രികൾ ഉപയോഗിച്ച് പണി അറിയുന്ന കരാറുക്കാരെ കൊണ്ട് സമയബന്ധിതമായി പണി ചെയ്യിപ്പിക്കണം.\nകടൽത്തീരപോഷണം എന്ന സംവിധാനം ഇന്ന് ലോകത്തിന്റെ പല ഭാഗങ്ങളിലും വര്‍ദ്ധിതമായി പ്രയോഗിച്ചുവരുന്നു. കടലിൽ നിന്ന് മണൽ കുഴിച്ച് മണ്ണൊലിപ്പിന് വിധേയമായ കടല്‍ക്കരയിൽ നിക്ഷേപിക്കുക എന്നതാണ് കടൽത്തീരപോഷണത്തിന്റെ അടിസ്ഥാന തത്വം. ഡ്രെഡ്ജിംഗ് വഴി എക്കൽ/മട്ട് നഷ്ടം അനുഭവിക്കുന്ന ഒരു കടല്‍ക്കരയിലെ എക്കൽ/മട്ടിന്റെ അളവ് കൃത്രിമമായി വർദ്ധിപ്പിച്ചുകൊണ്ട് വിശാലമായ ഒരു കടൽത്തീരം സൃഷ്ടിക്കുകയാണ് ലക്ഷ്യം. പൂനെയിലെ സിഡബ്ല്യു & പി‌ആർ‌എസ് പൈലറ്റ് പദ്ധതികളിലൊന്നായി കടൽത്തീരപോഷണം ശുപാർശ ചെയ്തിട്ടുണ്ട്. ഏഷ്യൻ ഡെവലപ്‌മെന്റ് ബാങ്കിന്റെ (എ.ഡി.ബി) സഹായത്തോടെയുള്ള ഉല്ലാൽ (കർണാടക), മിര്യ ബേ (മഹാരാഷ്ട്ര) എന്നിവിടങ്ങളിലും ഇത് നിർദ്ദേശിക്കപ്പെട്ടിട്ടുണ്ട്. എന്നാൽ ഇത് ചെലവേറിയ പ്രവര്‍ത്തനമാണ്, വർഷക്കാലത്ത് മുഴുവൻ ഇത് തുടരേണ്ടതുണ്ട്.\nമഴക്കാലവും ദുസ്സഹവും ദുർഘടവുമായ സമുദ്രാവസ്ഥയും ഒരുമിച്ചു വരുന്നത് കൊണ്ട്, ഈ രീതി എല്ലാ സമയത്തും എല്ലാ സാഹചര്യങ്ങളിലും വിജയിക്കണമെന്നില്ല. എന്നിരുന്നാലും, മഴക്കാലം കഴിഞ്ഞാലുടൻ കടൽത്തീരങ്ങളുടെ ഹ്രസ്വ ദൈർഘ്യം നികത്തുന്നതിന് വേണ്ടി ഇത് ഒരു ഇടക്കാല നടപടിയായി ഉപയോഗിക്കാം. അത് വഴി അടുത്ത വര്‍ഷകാലത്തിന്റെ തുടക്കത്തിൽ മണൽ വസ്തുക്കൾ നന്നായി സംഭരിച്ച കടൽത്തീരങ്ങൾ ഒരു ത്യാഗപൂർണ്ണമായ നിറയ്‌ക്കലായി പ്രവർത്തിക്കുകയും യഥാർത്ഥ ആകാരം തടസമില്ലാതെ നിലനിർത്താൻ സാധിക്കുകയും ചെയ്യും. ഓരോ മഴക്കാലത്തിന്റെയും അവസാനം ആവർത്തിക്കേണ്ട വാർഷിക പ്രവര്‍ത്തനമാണിത്. ഇത്തരമൊരു പ്രവർത്തനരീതി ആകർഷകമാക്കുന്നതിന് നിറയ്‌ക്കുന്ന ചെലവ് കുറയ്ക്കണം. ഇതിന്റെ വിജയം പ്രാദേശിക ഘടകങ്ങളെയും ഉപയോഗിച്ച ഉപകരണങ്ങളെയും ആശ്രയിച്ചിരിക്കും. തീരദേശത്തെ മണ്ണൊലിപ്പ് സംരക്ഷണത്തിന്റെ ഈ സാങ്കേതികവിദ്യ കടല്‍ഭിത്തി, പുലിമുട്ട് എന്നിവ പോലുള്ള ഘടനാപരമായ നടപടികളുമായി സംയോജിച്ച് കാര്യക്ഷമത വർദ്ധിപ്പിക്കുന്നതിന് വേണ്ടി ഉപയോഗിച്ച് വരുന്നു.\nലോകത്തിലെ ഏറ്റവും മൂല്യവത്തായ ആവാസവ്യവസ്ഥകളിൽ ഒന്നാണ് കണ്ടൽക്കാടുകൾ. പ്രകൃതിദുരന്തങ്ങളായ കൊടുങ്കാറ്റ്, സുനാമി, തീരദേശത്തെ മണ്ണൊലിപ്പ് എന്നിവയിൽ നിന്ന് തീരങ്ങളെ സംരക്ഷിക്കുന്നതിൽ കണ്ടൽക്കാടുകളുടെ പങ്ക് വ്യാപകമായി അംഗീകരിക്കപ്പെട്ടിട്ടുണ്ട്. തീരപ്രദേശങ്ങളിലെ സസ്യജാലങ്ങളുടെ സാന്നിധ്യം എക്കൽ/മട്ടിന്റെ ഏകീകരണത്തിനും, ചരിവുകളുടെ ദൃഢത മെച്ചപ്പെടുത്തുന്നതിനും, കടൽത്തീരത്തേക്ക് നീങ്ങുന്ന തരംഗ ഊര്‍ജ്ജത്തിന്റെ വ്യാപനത്തെ ചിതറിക്കുന്നതിനും ഫലപ്രദമാണെന്ന് ആഗോളതലത്തിൽ നടത്തിയ പഠനങ്ങൾ തെളിയിച്ചിട്ടുണ്ട്. തിരമാലകളുടെ ഉയരം മൂന്നിലൊന്നായി കുറയ്ക്കുന്നത്തിന് കണ്ടൽക്കാടുകൾ ഉപയോഗപ്രദമാണെന്ന് കണ്ടെത്തിയിട്ടുണ്ട്. അങ്ങനെയാണെങ്കിലും, കണ്ടൽക്കാടുകൾ നൽകുന്ന സംരക്ഷണത്തിന്റെ തോത് വാദപ്രതിവാദ വിഷയമായി തുടരുന്നു.\nനഷ്ടപ്പെട്ട കണ്ടൽക്കാടുകൾ പുനഃസ്ഥാപിക്കുന്നത് വഴി ഭാവിയിലെ അപകടസാധ്യത കുറയ്ക്കുമെന്ന വിശ്വാസത്തിൽ 2004-ലെ കിഴക്കൻ ഏഷ്യൻ സുനാമിക്കുശേഷം നിരവധി കണ്ടൽകാട് പുനരുദ്ധാരണ പദ്ധതികൾക്ക് തുടക്കമിട്ടു. എന്നാൽ ഈ പദ്ധതികളെല്ലാം ശരിയായി ആവിഷ്കരിച്ചിട്ടില്ലെന്നും തെറ്റായ സുരക്ഷാബോധം സൃഷ്ടിക്കുന്നതിലൂടെ കൂടുതൽ അപകടസാധ്യതകൾ സൃഷ്ടിക്കുമെന്നും ചിലർ ആശങ്ക പ്രകടിപ്പിച്ചു. എസ്റ്റ്യുറിൻ അവസ്ഥയിൽ (കുറഞ്ഞ ഊര്‍ജ്ജ പരിസ്ഥിതിയിൽ) കണ്ടൽക്കാടുകൾ കൂടുതൽ വിജയിക്കുമെന്നും, പക്ഷേ തുറന്ന തീരത്ത് (ഉയർന്ന ഊര്‍ജ്ജ പരിസ്ഥിതിയിൽ) വിജയിക്കില്ല എന്നും ഉണ്ട്. ചില പാരിസ്ഥിതിക സാഹചര്യങ്ങൾ പ്രത്യേക ഇടങ്ങളിലെ ജീവിവർഗങ്ങളുടെ വളർച്ചയെ അനുകൂലിക്കുന്നില്ല എന്നും പറയപ്പെടുന്നു. കൂടാതെ കണ്ടൽക്കാടുകൾ എങ്ങനെ ശരിയായി നടാം എന്നതിനെക്കുറിച്ചും അജ്ഞതയുണ്ട്. കണ്ടൽക്കാടുകൾ എല്ലായ്പ്പോഴും ഒറ്റയ്‌ക്ക് പരിഹാരം നൽകില്ല. കടൽക്ഷോഭത്തിൽ നിന്നും ആവശ്യമുള്ള പരിരക്ഷ നേടുന്നതിന് കണ്ടൽക്കാടുകൾ മറ്റ് അപായ ലഘൂകരണ നടപടികളുമായ കടൽഭിത്തികൾ, പുലിമുട്ടുകൾ, ടെട്രാപോഡുകൾ, തുടങ്ങിയവയുമായി സംയോജിപ്പിക്കേണ്ടതുണ്ട്.\n7) മണൽക്കൂനകളുടെ പുനരുദ്ധാരണം/പുനഃസ്ഥാപനം:\nതീരദേശ ഭൂപ്രകൃതിയുടെ സവിശേഷമായ വിഭാഗമാണ് മണൽക്കൂനകൾ. കാരണം അവ രൂപപ്പെടുന്നത് കാറ്റിന്റെ നേരിട്ടുള്ള പ്രവർത്തനത്തിലൂടെയാണ്, അല്ലാതെ തിരമാലകൾ കൊണ്ടല്ല. ഉയർന്ന വേലിയേറ്റത്തിന്റെ കര പരിധിക്ക് മുകളിലുള്ള മണലിന്റെ/എക്കലുകളുടെ ഒരു കലവറയാണ് മണൽക്കൂനകൾ. ഏറ്റവും അവികസിതവും മണൽ നിറഞ്ഞതുമായ തീരപ്രദേശങ്ങളിൽ മണൽക്കൂനകൾ സ്വാഭാവികമായും രൂപപ്പെടുന്നു. കടലും കരയും തമ്മിലുള്ള ഒരു തടസ്സം പോലെയാണ് അവ പ്രവർത്തിക്കുന്നത്. തീരദേശത്തെ മണ്ണൊലിപ്പിനും വെള്ളപ്പൊക്കത്തിനും എതിരെ ഫലപ്രദമായ പ്രതിരോധമാണ് അവ. ഒരു കൊടുങ്കാറ്റിൽ തിരമാലകൾ മണ്ണിനെ/എക്കലുകളെ ഇല്ലാതാകുമ്പോൾ അവയെ തിരികെ കൊണ്ടുവന്ന് മൺകൂനയിലേക്ക് അടുക്കി വയ്ക്കുന്നതിലൂടെ കാറ്റ് തിരമാലകളുടെ പ്രവർത്തനത്തെ പ്രതിരോധിക്കുന്നു. സസ്യജാലങ്ങൾ മൺകൂനയുടെ ജീവന് നിർണായക ഘടകമാണ്. കാരണം സസ്യജാലങ്ങളുടെ വേരുകളാണ് മണൽക്കൂനകളുടെ എക്കലുകളെ പരസ്പരം ബന്ധിപ്പിക്കുന്നത്. തീരമേഖല സംരക്ഷണത്തിനായുള്ള നൂതനമായ പരിഹാരമാണ് കൃത്രിമ മണൽക്കൂന നിർമ്മാണം. കുഴിച്ചെടുത്ത ഉറവിടങ്ങളിൽ നിന്നുള്ള എക്കൽ/മട്ട് സ്ഥാപിക്കുകയും പിന്നീട് ഇവ മൺകൂനയായി മാറ്റുകയും ചെയ്യുന്നു. മണലിന്റെ ലഭ്യത അനുസരിച്ച് കടൽത്തീരപോഷണത്തിന് സമാന്തരമായി കൃത്രിമ മൺ നിർമാണം നടത്തപ്പെടുന്നു. കടൽത്തീരപോഷണമായാലും മണൽക്കൂനകളുടെ പുനരുദ്ധാരണം ആയാലും ഇവയെല്ലാം ഘടനാപരമായ രീതികളോട് സംയോജിപ്പിച്ചു ചെയ്യണം. ഒറ്റയ്ക്ക് ചെയ്താൽ ഇതിനു വിജയസാധ്യത കുറവായിരിക്കും.\nവികസിത മെട്രോ നഗരമായ കൊച്ചിയുടെ അടുത്താണ് ചെല്ലാനം ഗ്രാമം സ്ഥിതി ചെയ്യുന്നത്. എങ്കിലും പതിറ്റാണ്ടുകളായി സർക്കാർ അധികൃതർ ഈ പ്രദേശത്തെ അവഗണിക്കുകയാണ് എന്ന് ഇവിടുത്തെ ജനങ്ങൾ വിശ്വസിക്കുന്നു. ചെല്ലാനത്ത് ഒരു നല്ല സ്കൂളോ, കോളേജോ, എന്തിനു പറയുന്നു ഒരു ഹോസ്പിറ്റലോ ആംബുലൻസ് പോലും ഇല്ല എന്ന് ജനങ്ങൾ പറയുന്നു. കള്ള് ഷോപ്പുകൾ പ്രവർ‌ത്തിക്കുന്നത് തടയുക, നല്ല റോഡുകൾക്ക് വേണ്ടി, കുടിവെള്ളത്തിന് വേണ്ടി അങ്ങനെ ചെല്ലാനം ഗ്രാമനിവാസികൾ അവരുടെ അവകാശങ്ങൾക്കു വേണ്ടി എല്ലായ്‌പ്പോഴും പോരാടേണ്ടി വന്നിതുണ്ട്. കടൽ കലിയിൽ നിന്നും തങ്ങളെ രക്ഷിക്കണം എന്നുള്ള സംരക്ഷണത്തിനായുള്ള പോരാട്ടം വർഷങ്ങൾക്കുമുമ്പ് ആരംഭിച്ചിട്ടും ഇതു വരെ ഇതിനുള്ള ശാശ്വത പരിഹാരം ലഭിച്ചിട്ടില്ല എന്ന് പറഞ്ഞു ഒരു ജനത നെഞ്ച് പൊട്ടി വിലപിക്കുകയാണ്.\nകടൽഭിത്തികൾ, പുലിമുട്ടുകൾ, ജിയോട്യൂബുകൾ, ടെട്രാപോഡുകൾ മുതലായ ഘടനാപരമായ പദ്ധതികളുടെ രൂപത്തിൽ കടൽക്ഷോഭവും മണ്ണൊലിപ്പിനെയും നേരിടാൻ ലോകം മുഴുവനും ഇന്ത്യയിലെ വിവിധ സ്ഥലങ്ങളിലും നിരവധി നടപടികൾ സ്വീകരിച്ചിട്ടുണ്ട്. ഘടനാപരമായ പദ്ധതികളുടെ അനുയോജ്യതയും പ്രതികൂല ഫലങ്ങളും ചർച്ചാവിഷയമാണ്. കടൽക്ഷോഭവും കടൽത്തീരത്തെ മണ്ണൊലിപ്പ് പ്രശ്നവും കൈകാര്യം ചെയ്യുമ്പോൾ കടൽത്തീരപോഷണം, കണ്ടൽവനങ്ങൾ, മൺകൂനകളുടെ പുനരുദ്ധാരണം മുതലായ അഘടനാപരമായ രീതികൾ കടൽഭിത്തികൾ, പുലിമുട്ടുകൾ, ടെട്രാപോഡുകൾ, ജിയോട്യൂബുകൾ തുടങ്ങിയ ഘടനാപരമായ നടപടികളുമായി സംയോജിപ്പിക്കണം എന്ന് പല വിദഗ്ദ്ധർ ചൂണ്ടിക്കാട്ടുന്നു. ഘടനാപരമായതും അഘടനാപരമായതുമായ സംവിധാനങ്ങളുടെ സംയോജനം അടുത്തിടെ കൂടുതൽ പ്രചാരത്തിലായി, കാരണം ഈ സംവിധാനങ്ങൾ ഒറ്റയ്ക്ക് ഉപയോഗിക്കുമ്പോൾ അവയ്ക്ക് ബലഹീനതകളുള്ളത് കൊണ്ട്. ഘടനാപരവും അഘടനാപരവുമായ പരിഹാരങ്ങൾ പ്രയോഗിക്കുമ്പോൾ, തിരമാലകളെ നിയന്ത്രിക്കുന്നത്, ലിറ്ററൽ എക്കൽ ഗതാഗതം എന്നിവ പോലുള്ളവയുടെ അടിസ്ഥാന തത്വങ്ങൾ നന്നായി മനസ്സിലാക്കണം, അല്ലാത്തപക്ഷം അവ പരാജയപ്പെടും. അനുചിതമായ രൂപകൽപ്പന, നിർമ്മാണം, പരിപാലനം എന്നിവ കാരണം പല പദ്ധതികളും പരാജയപ്പെടുകയും പാരിസ്ഥിതിക–സാമൂഹിക–സാമ്പത്തിക പ്രശ്നങ്ങൾക്ക് കാരണമാവുകയും ചെയ്തിട്ടുണ്ട്. ചെല്ലാനത്തിനും പരിസര തീരദേശ പ്രദേശങ്ങൾക്കും ഇനി ഒരു അല്‍പായുസ്സുള്ള പരിഹാരങ്ങൾ ആവശ്യം ഇല്ല. ഘടനാപരമായതും അഘടനാപരമായതുമായ രീതികൾ ഏതായാലും, അത് ഒരു ശാശ്വത പരിഹാരം ആയിരിക്കണം, അല്ലാതെ താത്കാലികമായി ചെയ്യുന്ന ഒരു നടപടി ആയി മാറരുത്. അക്ഷമരായ ഇവിടുത്തെ ജനത്തിനോട് ഇനിയും ഈ ദ്രോഹം ചെയ്യരുത്.\nപദ്ധതികൾ നടപ്പിലാക്കുമ്പോൾ അവ വിജയിക്കുന്നതിനു വേണ്ടി ചില കാര്യങ്ങൾ ശ്രദ്ധിക്കേണ്ടതുണ്ട്:\n1) അഴിമതി ഇല്ലാതെ സർക്കാർ കൃത്യമായി ടെൻഡർ വിളിച്ച്, യോഗ്യത നേടിയ അനുഭവജ്ഞാനമുള്ള കരാറുകാർക്ക് മാത്രമേ പദ്ധതികൾ നല്കാൻ പാടുള്ളൂ. 2)ഗുണനിലവാരമുള്ള സാമഗ്രികൾ ഉപയോഗിച്ച് വേണം കരാറുകാർ പണി പൂർത്തീകരിക്കുവാൻ. അതിനു ന്യായമായ എസ്റ്റിമേറ്റ് ഉണ്ടാക്കണം.\n3) കരാറുകാർക്കിടയിലുള്ള കിടമത്സരം മൂലം എസ്റ്റിമേറ്റ് (കണക്കാക്കൽ) തുകയേക്കാൾ കുറഞ്ഞ അനുപാതത്തിൽ കരാർ ഏറ്റെടുക്കുന്ന സ്ഥിതിവിശേഷത്തിനു അവസാനംറുകാരന് സാഹചര്യങ്ങൾ ഉണ്ടാകണം.\n5) ഗുണനിലവാരമുള്ള വസ്‌തുക്കള് ആണ് പണിക്കു കരാറുകാരൻ ഉപയോഗിക്കുന്നത് എന്ന് ഉറപ്പിക്കുന്നതിനായി കൃത്യവരണം.\n4) ന്യായമായ ലാഭത്തോടു കൂടെ ഉദ്യോഗതലത്തിൽ നീതിയുക്തമല്ലാത്ത സമ്മർദ്ദങ്ങളും വൈഷമ്യങ്ങളും സൃഷ്ടിക്കാതെ പണി പൂർത്തീകരിക്കുവാൻ കരാമായ പരിശോധനയും സാക്ഷ്യപ്പെടുത്തലും ആവശ്യമാണ്.\n6) കടൽഭിത്തി–പുലിമുട്ട് പോലുള്ളവയുടെ നിർമ്മാണത്തിൽ ന്യായമായ വില കല്ല് മേടിക്കാൻ നൽകാത്തതാണ് കല്ലിന്റെ ദൗർലഭ്യത്തിന്റെ പ്രധാന കാരണം. കല്ലുകൾക്ക് ന്യായമായ വില നൽകുമെന്ന് ആഗസ്ത് മാസം 2019-യിൽ എം എൽ എ മാരുടെ യോഗത്തിൽ മുഖ്യമന്ത്രി ശ്രി. പിണറായി വിജയൻ പറഞ്ഞെങ്കിലും അത് ഇതു വരെ നടപ്പിലായിട്ടില്ല.\n7) കടൽഭിത്തി, പുലിമുട്ട്, ടെട്രാപോഡ്, തുടങ്ങിയവുടെ നിർമ്മാണത്തിന് സാമഗ്രികൾ കൊണ്ടുപോകുന്നതിന് സൗകര്യമുള്ള റോഡുകളുടെയും വഴികളുടെയും ദൗര്‍ബ്ബല്യം പരിഹരിക്കുന്നതിന് റെയിൽ–ട്രോളി മാര്‍ഗ്ഗം നടപ്പിലാക്കുന്നത് ഉചിതമാണ്. ചെല്ലാനത്തെ വിജയൻ കനാലിൽ വന്ന വലിയ കല്ലുകൾ റെയിൽ–ട്രോളി മാര്‍ഗ്ഗത്തിലൂടെയാണ് കടൽപ്പുറത്തേക്ക് എത്തിച്ചത്. റെയിൽ ഇട്ട ശേഷം ട്രോളിയിൽ വച്ചാണ് അന്ന് ഈ കല്ലുകൾ കടൽപ്പുറത്ത് കൊണ്ട് വന്നത്. താത്കാലികമായ റെയിൽ–ട്രോളി മാര്‍ഗ്ഗം ഈ ആധുനിക ലോകത്ത് വിജയകരമായി നടപ്പിലാക്കുന്നതിൽ ഒരു ബുദ്ധിമുട്ടും ഉണ്ടാവില്ല. ഇതെല്ലാം ബജറ്റ് എസ്റ്റിമേറ്റ് തയ്യാറാക്കുമ്പോൾ അതിൽ ഉൾപ്പെടുത്തണം.\n8) പദ്ധതിക്ക് കരാറുകാരെ ലഭിക്കുന്നില്ലെങ്കിൽ അല്ലെങ്കിൽ കരാറുകാർ അകാരണമായി പദ്ധതി വൈകിപ്പിക്കുന്നെങ്കിൽ അല്ലെങ്കിൽ അവരുടെ പിഴവ് മൂലം പദ്ധതിയിൽ പാളിച്ച വരുന്നെങ്കിൽ Kerala State Construction Corporation (കേരള സംസ്ഥാന നിർമ്മാണ കോർപ്പറേഷൻ) കടൽഭിത്തി, പുലിമുട്ട് തുടങ്ങിയവുടെ നിർമ്മാണം ഏറ്റെടുക്കണം.\n9) പദ്ധതി പൂർത്തീകരിച്ചതിനു ശേഷം വാർഷിക പരിപാലന കോൺട്രാക്ട് വയ്ക്കണം. അത് വഴി എല്ലാ വർഷവും കടൽഭിത്തി, പുലിമുട്ട്, ടെട്രാപോഡ്, കടൽത്തീരപോഷണം തുടങ്ങിയവയ്ക്കു കൃത്യമായ പരിപാലനം ലഭിക്കും. നമ്മുടെ നാട്ടിലെ മിക്ക പദ്ധതികളും പൂർത്തിയായതിനു ശേഷം അത് നിലനിൽക്കാതെ പോകുന്നത് കൃത്യമായ പരിപാലനം ഇല്ലാത്തതു കൊണ്ടാണ്.\nഏത് വികസനം നടത്തുമ്പോഴും പ്രകൃതിയെ മറന്നു കൊണ്ട് നടത്താൻ പാടില്ല. അത് മനുഷ്യന്റെ നിലനില്പിനു് തന്നെ ആണ് ഭീഷണി. പ്രകൃതിയെ ബാധിക്കുന്ന വികസനങ്ങൾ നടത്തുമ്പോൾ മനുഷ്യജീവനാണ് അപകടത്തിൽപ്പെടുന്നത്. ഇതു മനസിലാക്കുവാൻ വേണ്ടി സർക്കാരുകൾ തയ്യാറാകണം. പക്ഷെ ഇപ്പോഴും സർക്കാരുകൾ ഇതിന് മുതിരുന്നില്ല എന്നതാണ് സത്യം. ഇതിന്റെ ഏറ്റവും വലിയ ഉദാഹരണം ആണ് കേന്ദ്ര സർക്കാർ ഇപ്പോൾ ഇറക്കിയിരിക്കുന്ന പരിസ്ഥിതി ആഘാത നിര്‍ണ്ണയ രൂപരേഖ (Environment Impact Assessment Draft), 2020 എന്നത്. പരിസ്ഥിതി ആഘാത നിര്‍ണ്ണയ രൂപരേഖ, 2020 പ്രകാരം ഏതു വികസന പദ്ധതി നടത്തുന്നതിനും പരിസ്ഥിതി ആഘാത പഠനത്തിന്റെ ആവശ്യം ഇല്ല എന്നാണ്. ഇതിന് എതിരെ ജനങ്ങൾ പ്രതിഷേധിക്കണം. നമ്മുടെ ഭാവി തലമുറയ്ക്ക് വേണ്ടി നമ്മൾ ശബ്ദം ഉയർത്തിയേ മതിയാകൂ. ചെല്ലാനം ഗ്രാമത്തിൽ കടൽക്ഷോഭത്തിന് എതിരെ നിർമ്മിക്കണം എന്ന് നമ്മൾ പറയുന്ന ഏത് ഘടനയും പ്രകൃതിക്ക് അനുയോജ്യമായ രീതിയിൽ ആകണം. കാരണം പ്രകൃതി നിലനിന്നാലേ മനുഷ്യരായ നമ്മൾക്കും നിലനില്പുള്ളൂ.\n2018-ൽ കേരളത്തിൽ വെള്ളപ്പൊക്കം ഉണ്ടായപ്പോൾ ചെല്ലാനം, കണ്ടകടവ്, മാനാശ്ശേരി, ചെറിയകടവ്, സൗദി, തുടങ്ങിയ പ്രദേശങ്ങളിൽ നിന്നുള്ള മത്സ്യത്തൊഴിലാളി സഹോദരങ്ങളാണ് കേരളത്തിലെ ജനങ്ങളെ രക്ഷിച്ചത്. കേരളത്തിലെ ജനങ്ങൾക്ക് നന്ദി അറിയിക്കാനും ഈ തീരപ്രദേശത്തെ ജനങ്ങളുടെ പതിറ്റാണ്ടുകളായ നീതിപൂർവകമായ പോരാട്ടത്തോട് ഐക്യദാർഢ്യം പ്രകടിപ്പിക്കാനുമുള്ള സമയമാണിത് എന്ന് പറയാൻ ഞാൻ ആഗ്രഹിക്കുന്നു. ചെല്ലാനം തീരപ്രദേശത്തെ ഞങ്ങളുടെ മാതാപിതാക്കന്മാരുടെയും, സഹോദരി–സഹോദരന്മാരുടെയും അവരുടെ ഭാവിതലമുറയുടെയും ജീവനും സ്വത്തും സംരക്ഷിക്കപെടുന്നതിന് ഉദ്ദേശശുദ്ധിയോട് കൂടി ഇനിയെങ്കിലും കാര്യങ്ങൾ ചെയ്തേ മതിയാകൂ. ഈ തീരഗ്രാമത്തിന്റെ നൊമ്പരമായ പ്രശ്നം പരിഹരിക്കാൻ വേണ്ടി എല്ലാ രാഷ്ട്രീയ – സാമൂഹ്യ സംഘടനകളുടെ പിന്തുണയോടെ ജനകീയ പങ്കാളിത്തം ഉറപ്പാകേണ്ടതാണ്. നമ്മുടെ ആവശ്യം നിറവേറുന്നത് വരെ നമ്മുക്ക് ഒറ്റകെട്ടായി പിന്മാറാതെ പോരാടാം.\nസ്വപ്ന പാട്രോണിസ്, എം. എ, എം. ഫിൽ\nനാഷണൽ സെക്രട്ടറി, ഓൾ ഇന്ത്യ കോൺഗ്രസ്സ് കമ്മിറ്റി (AICC)\nനാഷണൽ സെക്രട്ടറി, ബൗദ്ധിക വിഭാഗം, ഓൾ ഇന്ത്യ കോൺഗ്രസ് കമ്മിറ്റി (AICC)\nജനറൽ സെക്രട്ടറി, എറണാകുളം ജില്ലാ കോൺഗ്രസ്സ് കമ്മിറ്റി (DCC)\nപ്രസിഡന്റ്, സൊസൈറ്റി ഫോർ സോഷ്യൽ വിഷൻ (NGO)


List of Tourist Attractions | Tourist Places To Visit in Jeypore-NativePlanet Malayalam\nഹോം » സ്ഥലങ്ങൾ » ജയ്പൂര് (ഒഡീഷ) » ആകര്‍ഷണങ്ങള്\nജയ്പൂര് (ഒഡീഷ) ആകര്‍ഷണങ്ങള്\nജെയ്പോര് നഗര മധ്യത്തില് മനോഹരമായ തടാകത്തിന്‍െറ തീരത്താണ് ജെയ്പോര് പാര്‍ക്ക് സ്ഥിതി ചെയ്യൂന്നത്. അഞ്ച് രൂപയാണ് ഇവിടത്തെ പ്രവേശന ഫീസ്. തടാകത്തിലെ ബോട്ടിംഗും തടാകത്തിലെ കാഴ്ചകള് കാണുന്നതിനുള്ള ടോയ്ട്രെയിന് സൗകര്യവുമാണ്...\nകൊടും വനത്തില്, കൊലാബ് നദിക്കരയിലായി സ്ഥിതി ചെയ്യുന്ന ഗുപ്തേശ്വര് ഗുഹയിലേക്ക് ജയ്പൂരില് നിന്ന് 60 കിലോമീറ്റര് ദൂരമുണ്ട്. ഈ ഗുഹയ്ക്കുള്ളില് ഗുപ്തേശ്വര് എന്ന് വിളിക്കപ്പെടുന്ന ശിവലിംഗം സ്ഥാപിച്ചിരിക്കുന്നു. ഗുപ്തേശ്വര് എന്ന...\nസമുദ്ര നിരപ്പില് നിന്ന് 1672 മീറ്റര് ഉയരത്തിലുള്ള ഈ സ്ഥലം ഒറീസ്സയിലെ ഏറ്റവും ഉയരം കൂടിയ പര്‍വ്വതവും, കിഴക്കന് പര്‍വ്വതനിരകളിലെ തന്നെ ഏറ്റവും വലുതുമാണ്. ജയ്പൂരില് നിന്ന് ഇവിടേക്ക് 84 കിലോമീറ്റര് ദൂരമുണ്ട്.\nമൂന്ന് നദികളുടെ സംഗമസ്ഥാനത്ത് സ്ഥിതി ചെയ്യുന്ന മിന്നാ ജോലയില് ഒഴിവുസമയം ചെലവഴിക്കാനെത്തുന്നവര്‍ക്ക് അനുയോജ്യമായ അന്തരീക്ഷമാണ്. ഇവിടെയുള്ള ശിവക്ഷേത്രത്തില് മഹാശിവരാത്രി ദിവസം നിരവധി ഭക്തരാണ് എത്താറുള്ളത്. പ്രദേശവാസികളായ സ്ത്രീകള്...\nവെള്ളച്ചാട്ടങ്ങളുടെ സാന്നിധ്യത്താലാണ് ബാഗര പ്രശസ്തമായിരിക്കുന്നത്. കോണ്ടഗുഡയില് നിന്ന് കച്ച റോഡ് മുറിച്ച് കടന്ന് മൂന്ന് മൈല് യാത്ര ചെയ്ത് ഇവിടെയെത്താം. ജയ്പൂരില് നിന്ന് ഇവിടേക്ക്6കിലോമീറ്ററുണ്ട്. കൊലാബ് നദിയില് 30 അടി ഉയരത്തിലുള്ള മൂന്ന്...\nമത്സ്യ തീര്‍ത്ഥ എന്ന പേരിലും ദുദുമ വെള്ളച്ചാട്ടം അറിയപ്പെടുന്നു. മച്ചാകുണ്ഡില് നിന്ന് ഉത്ഭവിക്കുന്ന ഈ നദി 157 മീറ്റര് ഉയരത്തിലുള്ളതും, ദക്ഷിണേന്ത്യയിലെ ഏറ്റവും വലുതുമാണ്. ജയ്പൂരില് നിന്ന് ഇവിടേക്ക് 70 കിലോമീറ്റര് ദൂരമുണ്ട്.\nജയ്പൂരിലെ പ്രധാന ആകര്‍ഷണമാണ് കൊലാബ് റിസര്‍വോയര്. സമുദ്രനിരപ്പില് നിന്ന് 3000 അടി ഉയരത്തില് കൊലാബ് നദിയിലാണ് ഈ ജല വൈദ്യുത പദ്ധതി. ജയ്പൂരില് നിന്ന് ഇവിടേക്ക്5കിലോമീറ്റര് ദൂരമുണ്ട്.\nഒഡീഷ് ഹൈഡ്രോ ഇലക്ട്രിക്...\nഒഡീഷയിലെ സുപ്രധാന നഗരങ്ങളിലൊന്നായ കൊരാപുട്ടിലേക്ക് ജെയ്പോറില് നിന്ന് 22 കിലോമീറ്ററാണ് ദൂരം. നിബിഡ വനങ്ങളും, അപൂര്‍വ ജീവജാലങ്ങളും, മനോഹരമായ പ്രകൃതിയും ആദിവാസി സംസ്കൃതിയുമാണ് കൊരാപുട്ട് സഞ്ചാരികള്‍ക്കായി കാത്തുവെച്ചിരിക്കുന്നത്. ആദിവാസികള്...\nജെയ്പോറില് നിന്ന് 23 കിലോമീറ്റര് അകലെയാണ് മാലിഗുര. പ്രദേശത്തെ ആദിവാസി വര്‍ഗമായ മാലികള് താമസിക്കുന്ന ഗ്രാമമാണ് ഇത്. ഒഡീഷയിലെ മറ്റ് ആദിവാസ വിഭാഗങ്ങളില് നിന്ന് ഭിന്നമായ സംസ്കാരവും ജീവിത ശൈലിയുമാണ് ഇവര്‍ക്കുള്ളത്....\nജെയ്പോറില് നിന്ന് 40 കിലോമീറ്റര് അകലെയുള്ള ഇവിടം പച്ചപുതച്ച താഴ്വരകളാലും മലനിരകളാലും സമൃദ്ധമാണ്. ഹിന്ദുസ്ഥാന് എയറോനോട്ടിക്സ് ലിമിറ്റഡിന്‍െറ എഞ്ചിന് ഡിവിഷന് കൂടിയായ ഇവിടം പ്രമുഖ കടുവാ സംരക്ഷണ് കേന്ദ്രം കൂടിയാണ്....\nഇംഗ്ലീഷില് എസ് അക്ഷരത്തിന്‍െറ മാതൃകയിലുള്ളതാണ് ഈ വെള്ളച്ചാട്ടം. 20 അടി ഉയരത്തില് നിന്നാണ് ജലം താഴേക്ക് പതിക്കുന്നത്. ഇടതൂര്‍ന്ന വനമേഖലയും മറ്റും മൂലം ഇവിടം ക്യാമ്പിംഗ് ട്രെക്കിംഗ് പ്രിയരുടെ ഇഷ്ട സങ്കേതമാണ്. വെള്ളച്ചാട്ടത്തിന്‍െറ...\nഒരിക്കല് ജെയ്പോറിന്‍െറ തലസ്ഥാനമായിരുന്ന ചരിത്രപരമായ പ്രാധാന്യമുള്ള ഈ ഗ്രാമത്തിലേക്ക് സെമിലിഗുണ്ഡയില് നിന്ന് 14 കിലോമീറ്ററും പതാംഗിയില് നിന്ന് 293 കിലോമീറ്ററുമാണ് ദൂരം. പുരാതനകാലത്ത് ഇവിടെ ജൈനമത വിശ്വാസികളും ശക്തി ദേവിയെ...


കൊച്ചി മൊട്രോയുടെ ഉദ്ഘാടനം ജൂണ് 17ന്; പ്രധാനമന്ത്രി നരേന്ദ്രമോദി നിര്‍വഹിക്കും – Chandrika Daily\nBy chandrika Tuesday May 30, 2017 03:43 am\nകൊച്ചി മൊട്രോയുടെ ഉദ്ഘാടനം ജൂണ് 17ന്; പ്രധാനമന്ത്രി നരേന്ദ്രമോദി നിര്‍വഹിക്കും\nതിരുവനന്തപുരം: കേരളത്തിന്റെ സ്വപ്‌നയാത്രയായ കൊച്ചി മൊട്രോയുടെ ഉദ്ഘാടനം വിവാദങ്ങള്‍ക്ക് വിരാമം. മെട്രോ ഉദ്ഘാടനം ജൂണ് 17ന് പ്രധാനമന്ത്രി നരേന്ദ്രമോദി നിര്‍വഹിക്കുമെന്ന് മുഖ്യമന്ത്രി പിണറായി വിജയന്റെ ഓഫീസ് അറിയിച്ചു….\nതിരുവനന്തപുരം: കേരളത്തിന്റെ സ്വപ്‌നയാത്രയായ കൊച്ചി മൊട്രോയുടെ ഉദ്ഘാടനം വിവാദങ്ങള്‍ക്ക് വിരാമം. മെട്രോ ഉദ്ഘാടനം ജൂണ് 17ന് പ്രധാനമന്ത്രി നരേന്ദ്രമോദി നിര്‍വഹിക്കുമെന്ന് മുഖ്യമന്ത്രി പിണറായി വിജയന്റെ ഓഫീസ് അറിയിച്ചു. പ്രധാനമന്ത്രിയുടെ ഓഫീസില് നിന്ന് ഇതുസംബന്ധിച്ച് കത്തയച്ചതിനെ തുടര്‍ന്നാണ് പുതിയ അറിയിപ്പ്. ഇതോടെ മെട്രോയുടെ ഉദ്ഘാടനത്തെച്ചൊല്ലിയുള്ള ആശങ്കകള്‍ക്കും വിവാദങ്ങള്‍ക്കും വിരാമമായത്.\nമെട്രോ ആരംഭിക്കുന്ന ആലുവയില് വെച്ചാകും ഉദ്ഘാടന പരിപാടികള് നടക്കുക. തുടര്‍ന്ന് പ്രധാനമന്ത്രിയോടൊപ്പം മെട്രോയില് യാത്രക്കും പരിപാടിയുണ്ട്.\nകൊച്ചി മെട്രോയുടെ ഉദ്ഘാടനം മെയ് 30 ന് നടത്തുമെന്നും ഉദ്ഘാടനത്തിനായി പ്രധാനമന്ത്രിയെ കാത്തിരിക്കില്ലെന്നുമുള്ള മന്ത്രി കടകംപള്ളിയുടെ പ്രസ്താവന വിവാദമായത്. തുടര്‍ന്ന് മന്ത്രിയെ തിരുത്തി മുഖ്യമന്ത്രിയുടെ ഓഫീസും രംഗത്ത് വരുകയായിരുന്നു.\nCategories: More, Views Tags: kochi, KOchi Metro, ldf_government, pm modi


അവധിക്കാലം ടെന്‍ഷന് ഫ്രീയാക്കാന് ചില സിംപിള് ടിപ്സ് | Stress relief | Tension | Depression | Holiday stress\nഅവധിക്കാലം ടെന്‍ഷന് ഫ്രീയാക്കാന് ചില സിംപിള് ടിപ്സ്\nമനോരമ ലേഖകൻ December 07, 2019 03:19 PM IST\nഎല്ലാ സ്ട്രെസില് നിന്നും ഒരു ആശ്വാസം തേടിയാകും നമ്മള് അവധിക്കാലം ആഘോഷിക്കാന് പോകുക. എന്നാല് അവിടെയും ടെന്‍ഷന് പിടികൂടിയാലോ? ഇതാ അകറ്റാൻ ചില വിദ്യകള്.\nഒന്‍പതു മണിക്കൂര് നേരം ഉറങ്ങാം - ദിവസവും ഒരു ടെന്‍ഷനും ഇല്ലാതെ ഒന്‍പതു മണിക്കൂര് ഒന്നുറങ്ങി നോക്കൂ. ഇത് ശാരീരികമായും മാനസികമായും നിങ്ങളെ ബൂസ്റ്റ് ചെയ്യും. ഉറക്കം കുറഞ്ഞാല് വിശപ്പ് ഉത്തേജിപ്പിക്കുന്ന ഹോർമോണായ Ghrelin കൂടുതല് ഉല്‍പ്പാദിപ്പിക്കപെടും ഇത് ഭാരം കൂടാന് കാരണമാകും.\nസ്വയം ട്രീറ്റ് ചെയ്യൂ - തിരക്കു പിടിച്ച ജീവിതത്തിനിടയില് സ്വയം ശ്രദ്ധിക്കാതെ പോകുന്ന ആളുകളാണ് നമ്മള്. അപ്പോള് അവധിക്കാലത്ത് സ്വയം ഒരു ശ്രദ്ധ നല്‍കി നോക്കൂ. അത് വല്ലാത്ത സമാധാനം നല്‍കും. ഒപ്പം ആത്മവിശ്വാസവും കൂടും. ഒരു സംഗീതം സ്വസ്ഥമായി ആസ്വദിക്കുക, നല്ലൊരു ഡിന്നര് കഴിക്കുക, ഒരു പെഡിക്യൂര് ചെയ്യുക ...ഇതെല്ലാം നിങ്ങളെ സന്തോഷിപ്പിക്കും.\nറിലാക്സ് - എല്ലാത്തിലും നിന്ന് ഒന്നു മാറി ഒരല്‍പം സ്വസ്ഥത സ്വന്തമാക്കാനാണ് അവധിക്കാലം എന്ന് ഓര്‍ക്കുക. അത് നന്നായി ആസ്വദിക്കുക. ചമോമൈല് ചായ കുടിക്കുന്നത് മനസിനെ റിലാക്സ് ചെയ്യാന് ഈ അവസരത്തില് സഹായിക്കും.\nമൂഡ് - നല്ല ദീര്‍ഘശ്വാസമെടുത്ത ശേഷം ഒരല്‍പ്പനേരം ഇരിക്കുക. നിങ്ങള്‍ക്ക് അനുഗ്രഹമായി തോന്നുന്ന മൂന്നു കാര്യങ്ങള് ഓര്‍ത്തെടുക്കുക. അതിനു നന്ദി പറയുക. ഇതുണ്ടാക്കുന്ന പോസിറ്റീവ് വൈബുകള് ചെറുതല്ല. ഒപ്പം നല്ല സംഗീതം കൂടി കേള്‍ക്കൂ.\nനടക്കുക - ഓഫിസിലും വീട്ടിലുമെല്ലാം തിരക്കു പിടിച്ച ജീവിതം ആണെങ്കില് അവധിക്കാലത്ത് എല്ലാം ഒന്ന് മാറ്റി വയ്ക്കാം. ഇഷ്ടമുള്ള ആഹാരം കഴിക്കാം, ലിഫ്റ്റിനെ ആശ്രയിക്കാതെ പടികൾ കയറി നോക്കൂ. എല്ലാവരോടും ഒന്ന് പുഞ്ചിരിച്ചു നോക്കൂ. അത് വലിയ മാറ്റങ്ങള് ഉണ്ടാക്കും.\nEnglish Summary: Ways to reduce stress


ഖത്തറില് ഇന്ന് രണ്ടു കോവിഡ് മരണം കൂടി; 273 പേര്‍ക്ക് രോഗബാധ |COVID-19: Two deaths, 273 new cases and 246 recoveries in Qatar on Wednesday\nHome Gulf Qatar ഖത്തറില് ഇന്ന് രണ്ടു കോവിഡ് മരണം കൂടി; 273 പേര്‍ക്ക് രോഗബാധ\nദോഹ: ഖത്തറില് 24 മണിക്കൂറിനിടെ 273 പേര്‍ക്ക് കോവിഡ് സ്ഥിരീകരിച്ചു. 246 പേര് മാത്രമാണ് പുതുതായി രോഗമുക്തി നേടിയത്. ഇതോടെ ആകെ രോഗമുക്തി നേടിയവരുടെ എണ്ണം 1,06,849 ആയി. രാജ്യത്ത് നിലവില് ചികിത്സയില് കഴിയുന്നത് 3,135 പേരാണ്.\nഅതേസമയം, ഖത്തറില് ഇന്ന് രണ്ടു പേര് കൂടി കോവിഡ് ബാധിച്ചു മരിച്ചു. നിലവില് ആകെ കോവിഡ് മരണം 169 ആണ്. രാജ്യത്ത് നിലവില് 470 പേര് വിവിധ ആശുപത്രികളില് ചികില്‍സയില് കഴിയുന്നു. 97 പേരാണ് ഐസിയുവിലുള്ളത്. ഇന്ന് 8 പേരെ കൂടി ഐസിയുവില് പ്രവേശിപ്പിച്ചു.\nCOVID-19: Two deaths, 273 new cases and 246 recoveries in Qatar on Wednesday\nPrevious articleയുഎഇയില് ഇന്ന് 375 പേര്‍ക്ക് കോവിഡ് സ്ഥിരീകരിച്ചു\nNext articleകാല്‍കോടിക്ക് പകരം 10,000 പേര് മാത്രം; കൈയകലം പാലിച്ച് ഹാജിമാര്; ഈ ഹജ്ജ് അപൂര്‍വ്വങ്ങളില് അപൂര്‍വ്വം(Video)


22 Jan 2019 3:24 AM GMT\nഫെബ്രുവരി എട്ടിന് കൊല്‍ക്കത്തയിലെ ബ്രിഗേഡ് പരേഡ് ഗ്രൗണ്ടില് നടത്താനിരുന്ന പ്രധാനമന്ത്രി നരേന്ദ്ര മോദിയുടെ റാലി ബിജെപി റദ്ദാക്കി. അതേസമയം ഇതേ ദിവസം അസന്‍സോളില് സംഘടിപ്പിക്കുന്ന റാലിയില് മോദി പങ്കെടുക്കും. ജനുവരി 28ന് താക്കൂര്‍നഗറിലെ ബോണ്‍ഗാവിലും ഫെബ്രുവരി രണ്ടിന് സിലിഗുഡിയിലും മോദിയുടെ റാലികളുണ്ടാകുമെന്ന് ബിജെപി സംസ്ഥാന പ്രസിഡന്റ് ദിലീപ് ഘോഷ് അറിയിച്ചു.\nകഴിഞ്ഞ ദിവസം ബ്രിഗേഡ് പരേഡ് മൈതാനത്ത് മുഖ്യമന്ത്രി മമത ബാനര്‍ജി ബിജെപി വിരുദ്ധ പ്രതിപക്ഷ കക്ഷികളുടെ വന് ഐക്യ റാലി സംഘടിപ്പിച്ചിരുന്നു. സിപിഎം നേതൃത്വത്തില് ഇടതുപാര്‍ട്ടികള് ഫെബ്രുവരി മൂന്നിന് ഇവിടെ വലിയ റാലി സംഘടിപ്പിക്കാന് ഒരുങ്ങുകയാണ്. എന്നാല് ബ്രിഗേഡ് പരേഡ് മൈതാനത്ത് പിന്നീട് റാലി നടത്തുമെന്നും മറ്റ് മൂന്ന് റാലികളുള്ളതിനാല് തല്‍ക്കാലം ഇപ്പോള് ഒഴിവാക്കുകയാണ് എന്നുമാണ് ദിലീപ് ഘോഷിന്റെ വിശദീകരണം. ഇത്തവണ പശ്ചിമ ബംഗാളില് 42ല് 22 സീറ്റാണ് ബിജെപി ലക്ഷ്യം വയ്ക്കുന്നത്.\nബിജെപി അധ്യക്ഷന് അമിത് ഷായുടെ ഹെലികോപ്റ്ററിന് മാള്‍ഡയില് ഇറങ്ങാന് സംസ്ഥാന സര്‍ക്കാര് അനുമതി നിഷേധിച്ചെങ്കിലും പിന്നീട് നല്‍കിയിരുന്നു. അതേസമയം ബിജെപി നടത്താന് ലക്ഷ്യമിട്ടിരുന്ന രഥയാത്രയ്ക്ക് ഹൈക്കോടതിയും സുപ്രീം കോടതിയും അനുമതി നിഷേധിച്ചിരിക്കുകയാണ്.\namit shah BJP President Brigade Parade Ground calcutta highcourt cpim dilip ghosh kolkata rally Mamata banerjee narendra modi prime minister Rath Yatra supreme court


ഈ ഇല അറിയുന്നവർ കമന്റ് ചെയ്യൂ... ഇത് കാണാതെ പോവല്ലേ...\nഈ ഇല അറിയുന്നവർ കമന്റ് ചെയ്യൂ… ഇത് കാണാതെ പോവല്ലേ…\nഇലകളിൽ അടങ്ങിയിരിക്കുന്ന ഗുണങ്ങളെക്കുറിച്ച് നമുക്കറിയാം. ഇലകളിൽ നിരവധി ഗുണങ്ങൾ ആണ് കാണാൻ കഴിയുക. ഇത്തരത്തിൽ ഒന്നാണ് മുറങ്ങ ഇല. ഇത് കറിക്ക് വേണ്ടിയാണ് പലപ്പോഴും ഉപയോഗിക്കുന്നത്. പച്ചക്കറി ഒന്നും കഴിക്കില്ല എങ്കിൽ വേഗം മുർങ്ങയില തോരൻ കറിയായി വയ്ക്കാറുണ്ട്. ഇതുകൂടാതെ നിരവധി ഔഷധഗുണങ്ങൾ ഇതിലടങ്ങിയിട്ടുണ്ട്. ഇതിന്റെ എല്ലാ ഭാഗവും ഔഷധമായി ഉപയോഗിക്കാവുന്നതാണ്.\nആയുർവേദത്തിൽ ഇത് സമൂലമായി ഉപയോഗിക്കുന്ന ഒരു മരുന്നാണ്. ഇതിന്റെ വേര് തൊലി ഇല പൂവ് തുടങ്ങിയ എല്ലാ ഭാഗങ്ങളും ഉപയോഗിക്കാറുണ്ട്. ഒരുപാട് ആന്റി ഒക്സിഡന്റ് അതുകൊണ്ടുതന്നെ നമ്മുടെ മുടിയുടെ സംരക്ഷണത്തിനും ചർമ്മത്തിന് തിളക്കം ലഭിക്കാനും. ചർമത്തിലുണ്ടാകുന്ന മറ്റു പ്രശ്നങ്ങൾ മാറാന് സഹായിക്കുന്ന ഒന്നാണ്.\nമുർങ്ങയില എടുത്ത് നന്നായി അരച്ച് ശേഷം ഫേസ് പാക്ക് ആയി ഉപയോഗിക്കുന്നവരുണ്ട്. കാരണം ഇതിനകത്ത് അടങ്ങിയിട്ടുള്ള ഒന്നാണ് ഗ്ലൂട്ടാത്തയോൺ ഇത് ചർമ്മത്തിലുണ്ടാകുന്ന കറുത്തപാടുകൾ മാറ്റി എടുക്കാൻ സഹായിക്കുന്ന ഒന്നാണ്. ചർമത്തിന് തിളക്കം ലഭിക്കാൻ സഹായിക്കുകയും ചെയ്യുന്നു. അതുപോലെ ഒരുപാട് ടോക്സിനുകൾ നീക്കം ചെയ്യാൻ സഹായിക്കുന്ന ഒന്നു കൂടിയാണ് ഇത്.\nഇതിൽ ധാരാളം പ്രോട്ടീൻ അടങ്ങിയിട്ടുണ്ട്. NB ഒരു ഡോക്ടറുടെ നിർദേശപ്രകാരം മാത്രം ഇത്തരത്തിലുള്ള അറിവുകൾ ഉപയോഗിക്കുന്നതാണ് നല്ലത്. ഓരോരുത്തരുടെയും ശരീരം പലതരത്തിലാണ് ഇതിനെ പ്രതികരിക്കുക. അതുകൊണ്ടുതന്നെ ഇത്തരത്തിലുള്ള അറിവുകൾ ഒരു ഡോക്ടറുടെ നിർദേശപ്രകാരം മാത്രം ഉപയോഗിക്കുക. കൂടുതൽ അറിയുവാൻ ഈ വീഡിയോ കാണൂ.\nകൊഴിഞ്ഞ മുടി എളുപ്പത്തിൽ ഇനി കിളിർക്കും… ഈ വിദ്യ ചെയ്താൽ മതി…\nറേഷൻകടയിൽ പോകുന്നവർ ഈ കാര്യം അറിയുക ആരും നഷ്ടം ആക്കരുത്…


antony varghese instagram: വെറൈറ്റി മുണ്ടുടുത്ത് പെപ്പെ! അഡ്രസ് തന്നാൽ ഈ മുണ്ട് അയച്ചു തരുമോ എന്ന് ആരാധകൻ - actor antony varghese aka pepe shares pictures wearing multicolor lungi on instagram | Samayam Malayalam\nactor antony varghese aka pepe shares pictures wearing multicolor lungi on instagram\nBibin Babu | Samayam Malayalam | Updated: 04 Aug 2020, 12:41:07 PM\nമൂന്നേ മൂന്ന് സിനിമകളിലൂടെ മലയാളികൾ ഏറ്റെടുത്ത താരമായ ആന്‍റണി വേറിട്ടൊരു മുണ്ട് പരീക്ഷണവുമായി എത്തിയിരിക്കുകയാണ്\nഅങ്കമാലി ഡയറീസ് എന്ന സിനിമയിലൂടെ മലയാള സിനിമ പ്രേക്ഷകരുടെ പ്രിയ്യപ്പെട്ട താരമായി മാറിയ നടനാണ് ആന്‍റണി വര്‍ഗ്ഗീസ്. സിനിമയ്ക്ക് ശേഷം സ്വന്തം പേര് തന്നെ കഥാപാത്രത്തിന്‍റെ പേരായി മാറിയ താരം. ചിത്രത്തിലെ കഥാപാത്രമായ പെപ്പെയുടെ പേരിലാണ് സിനിമ ഇറങ്ങി മൂന്ന് വര്‍ഷത്തിലേറെ കഴിഞ്ഞിട്ടും ഇപ്പോഴും ആന്‍റണി അറിയപ്പെടുന്നത്. അതിനു ശേഷം സ്വാതന്ത്യം അര്‍ദ്ധരാത്രിയിൽ, ജല്ലിക്കട്ട് തുടങ്ങിയ സിനിമകളിൽ അഭിനയിച്ച ആന്‍റണിയുടേതായി ഈ വര്‍ഷം നിരവധി സിനിമകളാണ് ഒരുങ്ങിക്കൊണ്ടിരിക്കുന്നത്. ഇപ്പോഴിതാ വെറൈറ്റി മുണ്ടുടുത്തുള്ള ആന്‍റണിയുടെ പുത്തൻ ചിത്രങ്ങള് വൈറലായിരിക്കുകയാണ്.\nസിനിമ സ്വപ്നം കണ്ട് നടന്ന പഴയൊരു മഹാരാജാസുകാരനിൽ നിന്ന് മലയാള സിനിമയുടെ ശ്രദ്ധേയരായ യുവ താരങ്ങളുടെ ഗണത്തിലേക്കാണ് പെപ്പെ ഇതിനകം ഉയര്‍ന്നിട്ടുള്ളത്. അങ്കമാലി സ്വദേശിയായ ആന്‍റണി കിടങ്ങൂർ സെന്‍റ് ജോസഫ്‌സ് ഹൈസ്‌കൂൾ കിടങ്ങൂരിലെ പഠനശേഷം മഹാരാജാസ് കോളേജിൽ നിന്നായിരുന്നു ബിരുദം സ്വന്തമാക്കിയിരുന്നത്. പഠനകാലത്ത് ഹ്രസ്വചിത്രങ്ങളിൽ അഭിനയിച്ചിട്ടുള്ള ആന്‍റണി ഓഡിഷനിലൂടെയാണ് ലിജോ ജോസ് പെല്ലിശേരി സംവിധാനം ചെയ്ത 'അങ്കമാലി ഡയറീസ്' സിനിമയിലേക്ക് എത്തിയത്.\nവേറിട്ടൊരു മുണ്ടുമായി പെപ്പെ \nലോക്ക് ഡൗൺ കാലത്ത് മേക്കോവർ ലുക്കുകള് തന്‍റെ ഇൻസ്റ്റയിലൂടെ താരം അടുത്തിടെ പങ്കുവെച്ചിരുന്നു. ഫുൾ ക്ലീൻ ഷേവ് ലുക്കായിരുന്നു കുറച്ച് ദിവസങ്ങള്‍ക്ക് മുമ്പ് സോഷ്യൽമീഡിയയിൽ പങ്കുവെച്ചിരുന്നത്. പൊളി, ചുള്ളനായല്ലോ, ഇപ്പോൾ വർക്കത്ത് ഉണ്ട്, തുടങ്ങിയ അഭിപ്രായങ്ങളുമായി നിരവധി പേർ അന്ന് എത്തിയിരുന്നു. ഇപ്പോഴിതാ വേറിട്ടൊരു മുണ്ടുമായി എത്തിയിരിക്കുകയാണ് പെപ്പെ.\nഈ മുണ്ട് അയച്ചുതരുമോ!\nമഴവില്ലെടുത്ത് മുണ്ടാക്കിയോ, അഡ്രസ് തന്നാൽ ഈ മുണ്ട് അയച്ചുതരുമോ എന്നിങ്ങനെ നിരവധി രസകരമായ കമന്‍റുകളാണ് പെപ്പെ പങ്കുവെച്ചിരിക്കുന്ന ചിത്രങ്ങള്‍ക്ക് ലഭിച്ചുകൊണ്ടിരിക്കുന്ന്. അടുത്തിടെ നടൻ ധ്രുവനുമൊത്തുള്ള ചിത്രങ്ങളും താരം ഇൻസ്റ്റയിൽ പങ്കുവെച്ചിരുന്നു.\nഈ വർഷം നിരവധി സിനിമകളാണ് പെപ്പെയുടേതായി ഒരുങ്ങിക്കൊണ്ടിരിക്കുന്നത്. ആനപ്പറമ്പിലെ വേൾഡ് കപ്പ്, അജഗജാന്തരം, ആരവം, മേരി ജാൻ, ഫാലിമി, ദേവ് ഫക്കീർ തുടങ്ങി നിരവധി ചിത്രങ്ങള് ഇതിനകം അനൗൺസ് ചെയ്തിട്ടുണ്ട്. എന്നാൽ കൊവിഡ് ഭീതിയിൽ സിനിമകളുടെ ഷൂട്ടിംഗ് ഇപ്പോള് നിലച്ചിരിക്കുകയാണ്.\nVideo-മറക്കാനാവുമോ ആ ഗാനങ്ങൾ സപ്തതി നിറവിൽ കൈതപ്രം\nമറക്കാനാവുമോ ആ ഗാനങ്ങൾ സപ്തതി നിറവിൽ കൈതപ്രം\nഞാന് അഹങ്കാരിയാണെന്ന് പറഞ്ഞു, ആക്രമണങ്ങള് സഹിക്കാനായില്ല; മലയാളത്തില് മാറി നിന്നത് എന്തുകൊണ്ടെന്ന് അനുപമ ആര്‍ട്ടിക്കിള് ഷോ\nപെപ്പെ ആന്‍റണി വര്‍ഗ്ഗീസ് pepe multicolor lungi Pepe antony varghese instagram Actor Antony Varghese\nWeb Title : actor antony varghese aka pepe shares pictures wearing multicolor lungi on instagram


പ്രധാനമന്ത്രി സംസാരിച്ചുകൊണ്ടിരുന്നു വേദിയിൽ തീപിടുത്തം; രണ്ടു പേർ അറസ്റ്റിൽ | Malayalam UK\nപ്രധാനമന്ത്രി സംസാരിച്ചുകൊണ്ടിരുന്നു വേദിയിൽ തീപിടുത്തം; രണ്ടു പേർ അറസ്റ്റിൽ\nApril 15 04:59 2019 by News Desk 6\tPrint This Article\nഉത്തർ പ്രദേശിലെ അലിഗഡിൽ തിരഞ്ഞെടുപ്പ് പ്രചാരണത്തിനെത്തിയ പ്രധാനമന്ത്രി നരേന്ദ്രമോദി പ്രസംഗിക്കുന്നതിനിടെ വേദിക്ക് തീപിടിച്ചു. അദ്ദേഹം റാലിയെ അഭിസംബോധന ചെയ്ത് സംസാരിക്കുന്നതിനിടയിലാണ് സ്റ്റേജിന് താഴെ തീപിടിച്ചത്. എന്നാൽ സുരക്ഷാ സേനയുടെ കൃത്യമായ ഇടപെടൽ കൊണ്ട് തീ വേഗം കെടുത്താൻ കഴിഞ്ഞു. വേദിയിലുണ്ടായിരുന്ന എസിയിലേക്ക് വൈദ്യുതി എത്തിച്ച വയർ ചൂടുപിടിച്ച് കത്തിയതാണ് തീപിടിക്കാൻ കാരണമെന്നാണ് പ്രാഥമിക വിലയിരുത്തൽ. സംഭവത്തിൽ മൂന്നുപേരെ കസ്റ്റഡിയിലെടുത്തു.\nവേദിയിൽ വൈദ്യുതി ഉപകരണങ്ങൾ സജ്ജമാക്കാൻ കരാറെടുത്ത വ്യക്തിയെയും രണ്ടു തൊഴിലാളികളെയുമാണ് കസ്റ്റഡിയിലെടുത്തത്. ഇവർക്കെതിരെ േകസെടുത്തിട്ടുണ്ട്. തീപിടിച്ച ഉടൻ തന്നെ സുരക്ഷാസേനയുടെ ശ്രദ്ധയിൽപ്പെട്ടതിനാൽ അപ്പോൾ തന്നെ തീകെടുത്തി. പ്രധാനമന്ത്രി സംസാരിച്ചു കൊണ്ടിരിക്കുമ്പോഴായിരുന്നു തീപിടുത്തം. എന്നാൽ പ്രസംഗം പോലും തടസപ്പെടാത്ത തരത്തിൽ സുരക്ഷാസേന ജാഗ്രത പുലർത്തി. ആരും അറിയാതെ തന്നെ സേന തീ അണയ്ക്കുകയും ചെയ്തിരുന്നു. പിന്നീട് മോദി സംസാരിച്ച് തീർന്നശേഷം കരാറുകാരെയും തൊഴിലാളികളെയും കസ്റ്റഡിയിലെടുക്കുകയായിരുന്നു.\nലെസ്റ്ററിലെ സ്ഥാപനത്തിലുണ്ടായ തീപിടുത്തം ഉടമയുടെ സൃഷ്ടി;5പേരുടെ മരണത്തിനിടയാക്കിയ അപകടം ആസൂത്രണം ചെയ്തത് 300,000 പൗണ്ടിന്റെ ഇന്‍ഷുറന്‍സ് തുക സ്വന്തമാക്കാന്


അഞ്ച് പതിറ്റാണ്ടിനിടെ ആദ്യ ജൂത വിവാഹത്തിന് സാക്ഷ്യം വഹിച്ച് ബഹ്‌റൈന് | First Jewish wedding held in Bahrain\nഅഞ്ച് പതിറ്റാണ്ടിനിടെ ആദ്യ ജൂത വിവാഹത്തിന് സാക്ഷ്യം വഹിച്ച് ബഹ്‌റൈന്\nകഴിഞ്ഞ വര്‍ഷം അമേരിക്കയുടെ മധ്യസ്ഥതയില് യുഎഇയും ബഹ്‌റൈനും ഇസ്രയേലുമായി സമാധാന കരാര്(അബ്രഹാം ഉടമ്പടി)(Abraham Accords) ഒപ്പുവെച്ചിരുന്നു. ഇതിന് ഒരു വര്‍ഷം പിന്നിടുമ്പോഴാണ് ചരിത്രത്തിലെ ആദ്യ ജൂത വിവാഹത്തിന് ബഹ്‌റൈന് സാക്ഷ്യം വഹിക്കുന്നത്.\nmanama, First Published Oct 13, 2021, 9:39 PM IST\nമനാമ: അമ്പത്തി രണ്ട് വര്‍ഷത്തിനിടെ ബഹ്‌റൈനില്(Bahrain) ആദ്യമായി ജൂത മതാചാര പ്രകാരമുള്ള വിവാഹം(Jewish wedding) നടന്നു. കഴിഞ്ഞ വര്‍ഷം അമേരിക്കയുടെ മധ്യസ്ഥതയില് യുഎഇയും ബഹ്‌റൈനും ഇസ്രയേലുമായി സമാധാന കരാര്(അബ്രഹാം ഉടമ്പടി)(Abraham Accords) ഒപ്പുവെച്ചിരുന്നു. ഇതിന് ഒരു വര്‍ഷം പിന്നിടുമ്പോഴാണ് ചരിത്രത്തിലെ ആദ്യ ജൂത വിവാഹത്തിന് ബഹ്‌റൈന് സാക്ഷ്യം വഹിക്കുന്നത്.\nഞായറാഴ്ചയായിരുന്നു വിവാഹം. മനാമയിലെ റിറ്റ്‌സ് കാള്‍ട്ടണില് വെച്ച് നടന്ന വിവാഹ ചടങ്ങിന് വേണ്ട ക്രമീകരണങ്ങള് നടത്തിയത് ഓര്‍ത്തഡോക്‌സ് യൂണിയനാണ്. യുഎസിലെ മുന് ബഹ്‌റൈന് അംബാസഡര് ഹൂദ നൊനൂവിന്റെ മകന്റെ വിവാഹമായിരുന്നു ഇത്. സന്തോഷ വാര്‍ത്ത ഹൂദ നൊനൂ ട്വിറ്ററില് പങ്കുവെച്ചിട്ടുണ്ട്.\nഅഞ്ച് പതിറ്റാണ്ടിലേറെയുള്ള കാലയളവില് നടക്കുന്ന ആദ്യ ജൂത വിവാഹമായതിനാല് തന്നെ ഈ വിവാഹം പ്രധാനപ്പെട്ടതാണെന്ന് അസോസിയേഷന് ഓഫ് ഗള്‍ഫ് ജ്യൂയിഷ് കമ്മ്യൂണിറ്റീസ്(എജിജെസി) റബ്ബി ഡോ. എലി അബാദി പറഞ്ഞു. 1880കള് മുതല് ബഹ്‌റൈന് ജൂത സമൂഹമായിരുന്നു ജിസിസിയിലെ ഏക തദ്ദേശീയ ജൂത സമൂഹം. ഇവര്‍ക്കായി ജൂത പള്ളിയും സെമിത്തേരിയും മേഖലയില് ഉണ്ട്.\nLast Updated Oct 13, 2021, 9:43 PM IST\nfirst Jewish wedding in Bahrain\nബഹ്റൈനില് ജൂത വിവാഹം


കറുത്തവന്റെ കരുത്ത് തെളിയിച്ച ബെര്‍ലിന് ഒളിമ്പിക്സ്\nനാസി ഒളിമ്പിക്സിന് വേണ്ടി അഡോള്‍ഫ് ഹിറ്റ്‌ലര് ശ്രമിച്ചെങ്കിലും ചരിത്രത്തില് ജെസി ഓവന്‍സിന്റെ പേരിലാണ് ആ ഒളിമ്പിക്സ് അറിയപ്പെടുന്നത്\n01 Aug, 2018 at 03:13 AM\nവലിയ ചര്‍ച്ചകള് സൃഷ്ടിച്ച 1936ലെ ബെര്‍ലിന് ഒളിമ്പിക്സിന് തുടക്കമായത് ആഗസ്ത് ഒന്നിനായിരുന്നു. നാസി ഒളിമ്പിക്സിന് വേണ്ടി അഡോള്‍ഫ് ഹിറ്റ്‌ലര് ശ്രമിച്ചെങ്കിലും ചരിത്രത്തില് ജെസി ഓവന്‍സിന്റെ പേരിലാണ് ആ ഒളിമ്പിക്സ് അറിയപ്പെടുന്നത്.\nനാസി മേധാവിത്വത്തിന് കീഴില് ജര്‍മന് ജനത സംതൃപ്തരെന്ന് വരുത്താന് അഡോള്‍ഫ് ഹിറ്റ് ലര് നടത്തിയതായിരുന്നു 1936 ബര്‍ലിന് ഒളിംപിക്സ്. വിശ്വ കായിക മേളക്ക് മേല് ആര്യവര്‍ഗ സിദ്ധാന്തം അടിച്ചേല്‍പ്പിക്കാനുള്ള ഹിറ്റ്‌ലര് ശ്രമിച്ചു. ഒളിമ്പിക്സ് ചിഹ്നങ്ങള്‍ക്കൊപ്പം നാസികളുടെ സ്വാസ്തി ചിഹ്നം ഒളിമ്പിക് വേദിയില് തിളങ്ങി. ആര്യ വംശത്തിന്റെ ശ്രേഷ്ഠത പ്രചരിപ്പിക്കാന് ഹിറ്റ്‌ലര് കുതന്ത്രങ്ങള് മെനഞ്ഞു. നാസി അധിനിവേശം ജര്‍മനിയില്ലെന്ന് തെളിയിക്കാന് മിനുക്കുപണികള് നടത്തി.\nനാസികള് ജയിക്കാന് വേണ്ടിയുള്ളതാണെന്ന ഹിറ്റ്‌ലറുടെ വാദത്തിനുള്ള പ്രഹരമായിരുന്നു ജെസി ഓവന്‍സ്. അഥവാ ജയിംസ് ക്ലീവ്‌ലാന്‍ഡ് ഓവന്‍സ് എന്ന അമേരിക്കയില് നിന്നെത്തിയ കറുത്ത വംശജന്. നൂറ് മീറ്ററില് റെക്കോഡോടെ ജെസി ഓവന്‍സ് ജേതാവായി. എല്ലാ മത്സരങ്ങളിലും ജയിച്ചവരെ അനുമോദിക്കാന് വന്നിരുന്ന ഹിറ്റ്‌ലര്. കറുത്തവനായ ഓവന്‍സിനെ അനുമോദിക്കാന് നില്‍ക്കാതെ അരിശം പൂണ്ട് സ്റ്റേഡിയം വിട്ടു. ഓവന്‍സ് പിന്നെയും സ്വര്‍ണങ്ങള് നേടി. ഒന്നല്ല, നാലെണ്ണം.. നൂറ് മീറ്റര്, 200 മീറ്റര്,ലോങ് ജന്പ്, 4ഗുണം നൂറ് മീറ്റര് റിലേ എന്നിവയിലായിലുന്നു സ്വര്‍ണനേട്ടം. ഒരു തവണയും ഹിറ്റ്ലര് ആ വിജയിയെ തേടി എത്തിയില്ല. ജെസി ഓവന്‍സ് മാത്രമല്ല.. അമേരിക്കക്കായി സ്വര്‍ണം നേടിയ മറ്റ് കറുത്ത വംശജരും ഹിറ്റ്ലറിന് അനഭിമതരായി.\nനാസി ഭീകരതക്ക് മേല് മനുഷ്യന്റെ ജയമായിരുന്നു ആ മെഡലുകള്. 33 സ്വര്‍ണമടക്കം 89 മെഡലുകള് സ്വന്തമാക്കി ജര്‍മനി ഒന്നാമതെത്തിയെങ്കിലും ആ മഹാമേള ഇപ്പോഴും ഓര്‍ക്കപ്പെടുന്നത് ജെസി ഓവന്‍സിന്റെ പേരിലാണ്.


new bridges in alathur: ആലത്തൂരുകാര്‍ക്ക് സന്തോഷ വാര്‍ത്ത; വരുന്നത്3പുതിയ പാലങ്ങള് - alathur to get3new bridges | Samayam Malayalam\nalathur to get3new bridges\nSamayam Desk | Lipi | Updated: 27 Oct 2020, 06:31:00 PM\nചുള്ളിമടപ്പാലത്തിനായി പത്തുകോടി രൂപയാണ് കിഫ്ബിയില്‍നിന്ന് സര്‍ക്കാര് അനുവദിച്ചത്.വണ്ടാഴി-കിഴക്കഞ്ചേരി പഞ്ചായത്തുകളെ ബന്ധിപ്പിക്കുന്ന മമ്പാട് ചപ്പാത്ത് പാലവും ഉടന് നവീകരിക്കും.\nപാലക്കാട്: പാലക്കാട് ആലത്തൂരിലെ അടിസ്ഥാന സൗകര്യങ്ങള് വര്‍ധിപ്പിക്കുന്നതിനായി മൂന്നുപാലങ്ങള് മണ്ഡലത്തിലേക്ക് കൊണ്ടുവരാനായെന്ന് എംഎല്‍എ കെ ഡി പ്രസേനന്. പറക്കുന്നം ചെക്ക്ഡാമിന് സമീപം ഗായത്രിപുഴയില് നിര്‍മാണം തുടങ്ങുന്ന പറക്കുന്നംപാലമാണ് പ്രധാനം. പാലത്തിനും അപ്രോച്ച് റോഡിനുമായി 15 കോടി രൂപയാണ് സര്‍ക്കാര് അനുവദിച്ചത്. ആലത്തൂര് പഞ്ചായത്തിനെ രണ്ടായി പകുത്തൊഴുകുന്ന ഗായത്രിപ്പുഴയ്ക്ക് കുറുകെ പാലംവരുന്നതോടെ വെങ്ങന്നൂര് പറക്കുന്നം ഭാഗങ്ങളിലെ ആയിരക്കണക്കിനാളുകള്‍ക്ക് പ്രയോജനമാവും.\nമഴക്കാലത്ത് വെള്ളത്തിനടിയിലാവുന്ന ചപ്പാത്തുപാലം മുറിച്ചുകടക്കുമ്പോള് അപകടം പതിവായ സാഹചര്യത്തിലാണ് പറക്കുന്നംപാലമെന്ന സ്വപ്‌നവുമായി മുന്നോട്ടുപോയത്. പദ്ധതിയുടെ ഡിപിആര് തയ്യാറായിക്കഴിഞ്ഞെന്നും ടെണ്ടര് നടപടികള് ഉടന്‍തുടങ്ങുമെന്നും എംഎല്‍എ പറഞ്ഞു. ഗായത്രിപ്പുഴയില്‍ത്തന്നെ എരുമയൂര്, ആലത്തൂര് പഞ്ചായത്തുകളെ ബന്ധിപ്പിച്ച് ചുള്ളിമടയില് മറ്റൊരുപാലവും നിര്‍മാണം തുടങ്ങിക്കഴിഞ്ഞു.\nAlso Read: 36 വര്‍ഷമായി വീല് ചെയറില് സാമൂഹ്യപ്രവര്‍ത്തനം; വാസുണ്ണിയ്ക്ക് വേഗമേകാന് കൂട്ടുകാരുടെ കാര്\nഎരുമയൂര് പഞ്ചായത്തിലുള്ളവര്‍ക്ക് താലൂക്ക് ആസ്ഥാനത്ത് എളുപ്പത്തില് എത്താന് ഇത് ഉപകാരപ്പെടും. ചുള്ളിമടപ്പാലത്തിനായി പത്തുകോടി രൂപയാണ് കിഫ്ബിയില്‍നിന്ന് സര്‍ക്കാര് അനുവദിച്ചത്. വണ്ടാഴി-കിഴക്കഞ്ചേരി പഞ്ചായത്തുകളെ ബന്ധിപ്പിക്കുന്ന മമ്പാട് ചപ്പാത്ത് പാലവും ഉടന് നവീകരിക്കും. പ്രളയത്തിലും മഴയിലും ഒരുപോലെ യാത്രാദുരിതമുണ്ടാക്കുന്ന പാലം നവീകരിക്കുന്നതിനായി 10 കോടി രൂപ ചെലവഴിച്ചാണ് നിര്‍മാണ പദ്ധതി. ഒപ്പം തേങ്കുറുശ്ശി, എരുമയൂര് പഞ്ചായത്തുകളെ ബന്ധിപ്പിക്കുന്ന കണ്ണാടി-പന്നിക്കോട് റോഡിനായി കിഫ്ബിയില്‍നിന്ന് 25 കോടി രൂപയാണ് സര്‍ക്കാര് അനുവദിച്ചത്. റോഡും പാലങ്ങളും പൂര്‍ത്തിയാവുന്നതോടെ ആലത്തൂരിലെ സൗകര്യങ്ങളില് വലിയമാറ്റമുണ്ടാവുമെന്നാണ് പ്രതീക്ഷിക്കുന്നത്.\n36 വര്‍ഷമായി വീല് ചെയറില് സാമൂഹ്യപ്രവര്‍ത്തനം; വാസുണ്ണിയ്ക്ക് വേഗമേകാന് കൂട്ടുകാരുടെ കാര് ആര്‍ട്ടിക്കിള് ഷോ\nWeb Title : alathur to get3new bridges


എച്ച്എഎല്ലിനെ ഒഴുവാക്കി 30,000 കോടിയുടെ കരാര് അനില് അംബാനിക്ക് നല്‍കിയത് എന്തിനെന്നാണ് രാഹുല് – India Vision Media\nമോദി പറഞ്ഞിട്ടാണ് കരാര് റിലയന്‍സിന് നല്‍കിയതെന്ന് ഒളോന്ദ് പറയുന്നു. ഇക്കാര്യത്തില് ജെപിസി അന്വേഷണം വേണമെന്നും രാഹുല് ആവശ്യപ്പെട്ടു. റഫാല് വില സിഎജി പരിശോധിച്ചെന്നും ഇത് പിഎസി\nഡൽഹി : റഫാല് യുദ്ധവിമാന അഴിമതി ആരോപണത്തിൽ കേന്ദ്ര സര്‍ക്കാരിന് സുപ്രീംകോടതി ക്ലീന്‍ചിറ്റ് നല്‍കിയതിന് പിന്നാലെ പ്രതികരണവുമായി രാഹുല് ഗാന്ധി രംഗത്തെത്തി. 30,000 കോടിയുടെ കരാര് അനില് അംബാനിക്ക് നല്‍കുകയും എച്ച്എഎല്ലിനെ ഒഴിവാക്കുകയും ചെയ്തത് എന്തിനെന്നാണ് രാഹുല് ഗാന്ധിയുടെ ചോദ്യം.\nമോദി പറഞ്ഞിട്ടാണ് കരാര് റിലയന്‍സിന് നല്‍കിയതെന്ന് ഒളോന്ദ് പറയുന്നു. ഇക്കാര്യത്തില് ജെപിസി അന്വേഷണം വേണമെന്നും രാഹുല് ആവശ്യപ്പെട്ടു. റഫാല് വില സിഎജി പരിശോധിച്ചെന്നും ഇത് പിഎസി മുമ്പാകെയെത്തിയെന്നുമാണ് സര്‍ക്കാര് കോടതിയില് ബോധിപ്പിച്ചത്. ഇത് കണക്കിലെടുത്തായിരുന്നു സുപ്രീംകോടതി വിധിയെന്നും രാഹുല് ഗാന്ധി ആരോപിച്ചു. എന്നാൽ ഇക്കാര്യം പിഎസി മുമ്പാകെ വന്നിട്ടില്ലെന്നും പിഎസി അധ്യക്ഷൻ മല്ലികാർജ്ജുന ഖാർഗെ അറിഞ്ഞിട്ടില്ലെന്നും രാഹുല് ആരോപിച്ചു. മാധ്യമങ്ങളുടെ മുന്നിൽ വരാൻ മോദി തയ്യാറാകുന്നില്ലെന്നും രാഹുൽ പറഞ്ഞു.\nഅഭിഭാഷകരായ എംഎൽ ശർമ്മ, വിനീത ധൻഡെ, പ്രശാന്ത് ഭൂഷൺ, മുൻ കേന്ദ്രമന്ത്രിമാരും ബിജെപി നേതാക്കളുമായിരുന്ന അരുൺ ഷൂരി, യശ്വന്ത് സിൻഹ, ആം ആദ്മി പാർട്ടി എംപി സഞ്ജയ് സിംഗ് എന്നിവരാണ് റഫാൽ ഇടപാടിൽ അന്വേഷണം ആവശ്യപ്പെട്ട് ഹർജി നൽകിയത്. ഫ്രഞ്ച് കമ്പനിയായ ഡാസോയിൽ നിന്ന് 36 റാഫേൽ യുദ്ധവിമാനങ്ങൾ വാങ്ങാനുള്ള കരാറിലും ഓഫ്സൈറ്റിന്‍റെ പങ്കാളിയായി അനിൽ അംബാനിയുടെ റിലയൻസിനെ ഉൾപ്പെടുത്തിയതിലും അഴിമതിയുണ്ടെന്നായിരുന്നു ആരോപണം.\nഎന്നാല് റഫാൽ യുദ്ധവിമാന അഴിമതി ആരോപണത്തിൽ അന്വേഷണം വേണ്ടെന്നാണ് സുപ്രീം കോടതി വിധി. റഫാൽ ജെറ്റ് വിമാനത്തിന്‍റെ കാര്യക്ഷമതയിൽ സംശയമില്ലെന്ന് സുപ്രീം കോടതി കണ്ടെത്തി. വിമാനങ്ങൾ വാങ്ങാനുള്ള തീരുമാനമെടുത്ത നടപടിക്രമങ്ങളിലും ക്രമക്കേടില്ല. അതുകൊണ്ട് യുദ്ധവിമാനങ്ങളുടെ വിലയെ സംബന്ധിച്ച് സംശയിക്കേണ്ടതില്ല. വിലയെപ്പറ്റി അന്വേഷിക്കേണ്ടതില്ലെന്നും സുപ്രീം കോടതി തീരുമാനിച്ചു. ചീഫ് ജസ്റ്റിസ് രഞ്ജന് ഗൊഗോയ് അധ്യക്ഷനായ ബഞ്ചാണ് കേസിൽ വിധി പറഞ്ഞത്. കോടതി മേൽനോട്ടത്തിൽ അന്വേഷണം ആവശ്യപ്പെട്ടുള്ള ഹർജികൾ സുപ്രീംകോടതി തള്ളി.\nതർക്കം നിലനിന്ന ക്ഷേത്രത്തിലെ പ്രസാദം കഴിച്ച് ഏഴു പേര് മരിച്ചു


Lockdown Days Jackfruit | ലോക്‌ഡൗണ് തീരുന്നതിനു മുന്നേ ചക്ക മൂത്താൽ മതിയായിരുന്നു\nലോക്‌ഡൗണ് തീരുന്നതിനു മുന്നേ ചക്ക മൂത്താൽ മതിയായിരുന്നു\nരശ്മി ഭാസി April 11, 2020 12:55 PM IST\nവീട്ടിലെ മീന്‍കറി വയ്ക്കുന്ന ചട്ടി പരിഭവം പറയുന്നുണ്ട്. ദിവസവും അടുപ്പത്തിരുന്നു ഉപ്പും മുളകും പുളിയും ചേര്‍ത്തു മീന് തിളച്ചു പറ്റിയിരുന്ന ചട്ടിക്കു പത്തുപതിനാലു ദിവസമായി വിശ്രമമാണ്. മീന് വില്‍പ്പനക്കാരുടെ വരവും, നീട്ടിയുള്ള വിളിയും നിലച്ചു. മീന് വേണോ എന്ന് ഈണത്തില് വിളിച്ചു ചോദിച്ചെത്തുന്ന പാറുഅമ്മയെ കണ്ടിട്ടു ദിവസങ്ങളായി.\nപക്ഷിപനി പണിപറ്റിച്ച ചിക്കന് ഡിമാന്‍ഡ് വന്നു. വെറുതെ കൊടുത്ത ചിക്കന്‍റെ വില കിലോയ്ക്ക് 80 രൂപയ്ക്ക് മുകളിലായി. അല്‍പം ഉളുമ്പ് ഇല്ലാതെ ചോറ് കഴിക്കാതിരുന്നവര് പിടിച്ചു നില്‍ക്കാന് ചിക്കനിലും ഉണക്ക മീനിലും അഭയം തേടി. 'വെള്ളം' കിട്ടാതെ മരിക്കേണ്ടി വരുമോ എന്നു ചിന്തിക്കുന്ന വലിയ വിഭാഗത്തിനു മീനില്ലാതെ ചോറ് കഴിക്കേണ്ടിവരുന്നവരുടെ പ്രശ്നം നിസാരം.\nവീട്ടിലിരുപ്പ് കുഴപ്പമില്ല, പക്ഷേ ഇടയ്ക്ക് ഇടയ്ക്ക് പുറത്തിറങ്ങണം. ഇല്ലെങ്കില് ബോറഡിയാണെന്ന ചിന്തയില് നടക്കുന്ന ചെറുപ്പക്കാര് ചൂണ്ടഇട്ടു മീന് പിടിക്കുന്നതു ഹോബിയാക്കി. വീട്ടിലെ മീന്‍ചട്ടി അടുപ്പത്തു വയ്‌ക്കുകയും ചെയ്യാം. വെറുതെ ഇരിക്കുന്നതിന്‍റെ മടുപ്പ് ഇല്ലാതാകുകയും ചെയ്യും. പക്ഷേ കേരള പൊലീസ് അതിനെ അത്രയ്ക്ക് അങ്ങ് പ്രോത്സഹിപ്പിച്ചില്ല. ആ ലാത്തി വീശലുണ്ടല്ലോ, അത് ശരീരത്തില് വന്നു പതിക്കുമ്പോള് ചുറ്റുമുള്ളതൊല്ലാം കാണാതാകും.\nവെള്ളരിക്കയും മാങ്ങയും, താക്കളിയും മുരിങ്ങക്കായും ഒക്കെ അരച്ചുകൂട്ടിയത്‌് (തേങ്ങാഅരച്ചു വച്ചത്) ഒഴിച്ചു ചോറ് ഉണ്ണാന് ആദ്യമൊക്കെ താത്പര്യമായിരുന്നു. സ്വന്തം കറിയില് അഭിമാനം തോന്നി. പതുക്കെ രസത്തിന്‍റെ 'രസം' കുറഞ്ഞു സാമ്പറിലെ കക്ഷണങ്ങള് കഴിച്ചിട്ടും കഴിച്ചിട്ടും ബാക്കിയായി.\nകൊതികൂടുതലുള്ളതു കൊണ്ടാണോ എന്നറിയില്ല മുറ്റത്തു പ്ലാവ് ഉണ്ടായിട്ടും ചക്ക ഉണ്ടാകാത്തത്. മച്ചിപ്ലാവെന്ന പഴി കേള്‍ക്കെണ്ടെന്നു കരുതിയായിരിക്കാം ഒരു ചക്ക ഉണ്ട്. ചക്ക മൂത്തോ എന്നറിയാന് ചെന്നു നോക്കുന്ന എന്നെ കണ്ടു പ്ലാവിനു ദയ തോന്നിയിരിക്കണം. ഒരു ചക്കകൂടി ഉണ്ടായിട്ടുണ്ട്. ചക്ക ഇട്ടിട്ടു വേണം ചക്കക്കുരുംമാങ്ങയും കറി വയ്ക്കാന്. ലോക്‌ഡൗണ് തീരുന്നതിനു മുന്നേ ചക്ക മൂത്ത മതിയായിരുന്നു.\nEnglish Summary: Lockdown Days, Jackfruit


കെ.പി.സി.സി ജനറൽ സെക്രട്ടറിമാരുടെ യോഗം ഇന്ന്\nവിജയം പ്രതീക്ഷിച്ച് തോൽവി നേടിയതിന്‍റെ കാരണങ്ങൾ തേടി കെ.പി.സി.സി ജനറൽ സെക്രട്ടറിമാരുടെ യോഗം ഇന്ന്\nജില്ലകളുടെ ചുമതലയുള്ള സെക്രട്ടറിമാരില് നിന്ന് റിപ്പോർട്ട് തേടും. യു.ഡി.എഫ് ഉന്നതാധികാര സമിതിയോഗവും ഇന്ന്\n19 Dec, 2020 at 01:34 AM\nതദ്ദേശ തെരഞ്ഞെടുപ്പിലെ തോൽവി വിലയിരുത്തുന്നതിനുള്ള കെ.പി.സി.സി തുടർയോഗങ്ങൾ ഇന്നു മുതൽ. ജില്ലകളുടെ ചുമതലയുള്ള ജനറൽ സെക്രട്ടറിമാരിൽ നിന്നും തെരഞ്ഞെടുപ്പിനെ കുറിച്ചുള്ള റിപ്പോർട്ട് കെ.പി.സി.സി തേടും. വൈകിട്ട് യു.ഡി.എഫ് ഉന്നതാധികാര യോഗവും ചേരുന്നുണ്ട്.\nവിജയം പ്രതീക്ഷിച്ച് തോൽവി നേടിയതിന്‍റെ കാരണങ്ങൾ തേടിയുള്ള രണ്ടാം യോഗമാണ് ഇന്ന് സംസ്ഥാന കോൺഗ്രസ് ആസ്ഥാനത്ത് ചേരുന്നത്. ജില്ലകളിൽ സംഘടനാ തലത്തിലുണ്ടായ വീഴ്ചകൾ, സ്ഥാനാർഥി നിർണയത്തിലുണ്ടായ പാളിച്ചകൾ , പ്രചാരണ പ്രവർത്തനങ്ങളുടെ അഭാവങ്ങൾ തുടങ്ങി അതാത് ജില്ലകളിൽ എന്തു സംഭവിച്ചുവെന്ന് ജില്ലകളുടെ ചുമലയുള്ള ജനറൽ സെക്രട്ടറിമാർ വിശദീകരിക്കും. ഓരോ മണ്ഡലങ്ങളിലും സംഭവിച്ച വീഴ്ചകൾ റിപ്പോർട്ടിലുണ്ടാവണമെന്നാണ് കെ.പി.സി.സി നിർദ്ദേശം. തെരഞ്ഞെടുപ്പിന് മുമ്പ് കെ.പി.സി.സി നൽകിയ മാർഗ നിർദ്ദേശങ്ങൾ ലംഘിക്കപ്പെട്ടിട്ടുണ്ടെങ്കിൽ അത് പ്രത്യേകം പരിശോധിക്കാനുമാണ് തീരുമാനം. തിരുവനന്തപുരത്തെയും കൊല്ലത്തെയും പരാജയം വിശദമായി യോഗം ചർച്ച ചെയ്തേക്കും.\nതോൽവിക്കു ശേഷമുള്ള ആദ്യ യുഡിഎഫ് യോഗമാണ് ഇന്ന് ചേരുന്നത്. തോൽവിയുടെ പഴി കോൺഗ്രസിനുമേൽ ചാർത്തി മുസ്‍ലിം ലീഗും ആർ.എസ്.പിയും പരസ്യമായി രംഗത്ത് വന്നിരുന്നു. ഇക്കാര്യങ്ങൾ ഇന്നത്തെ യു.ഡി.എഫ് യോഗത്തിലും ഉയരും ഒരു പക്ഷേ കൂടുതൽ കക്ഷികൾ ഇതാവർത്തിക്കുകയും ചെയ്തേക്കാം. കോൺഗ്രസ് ഇപ്പോൾ സംഘടനാ തലത്തിൽ എടുത്ത തീരുമാനങ്ങൾ യോഗത്തിൽ വിശദീകരിക്കും. കേരള കോൺഗ്രസ് ജോസ് വിഭാഗം വിട്ടു പോയതിലൂടെയുണ്ടായ നഷ്ടത്തെ ക്കുറിച്ച് യോഗത്തിൽ ചർച്ചയുണ്ടാകും. നിയമസഭാ തെരഞ്ഞെടുപ്പിന് മുൻപ് പ്രശ്നങ്ങൾ പരിഹരിച്ച് മുന്നോട്ട് പോകാനുള്ള തന്ത്രങ്ങളാവും ഇന്നത്തെ യോഗത്തിൽ ആവിഷ്കരിക്കുക.\nKPCCKPCC general secretaries


'രാജിവച്ച ഐ.എ.എസ് ഉദ്യോഗസ്ഥന് ശശികാന്ത് സെന്തില് രാജദ്രോഹി'; പാക്കിസ്ഥാനിലേയ്ക്ക് പോകണമെന്നും ബി.ജെ.പി എം.പി - themediasyndicate\n‘രാജിവച്ച ഐ.എ.എസ് ഉദ്യോഗസ്ഥന് ശശികാന്ത് സെന്തില് രാജദ്രോഹി’; പാക്കിസ്ഥാനിലേയ്ക്ക് പോകണമെന്നും ബി.ജെ.പി എം.പി\nബെംഗളൂരു: സിവില് സര്‍വീസില് നിന്നും രാജിവെക്കുകയാണെന്ന് പ്രഖ്യാപിച്ച കര്‍ണാടകയിലെ ഐ.എ.എസ് ഓഫീസര് എസ്. ശശികാന്ത് സെന്തിലിനെതിരെ മുന് കേന്ദ്രമന്ത്രിയും ഉത്തര കന്നഡ ബി.ജെ.പി എം.പിയുമായ അനന്ത് കുമാര് ഹെജ്‌ഡെ.\nശശികാന്ത് സെന്തില് രാജദ്രോഹിയാണെന്നും കര്‍ണാടക സര്‍ക്കാരിനോട് അദ്ദേഹത്തെ പുറത്താക്കണമെന്ന് ആവശ്യപ്പെട്ടിട്ടുണ്ടെന്നും അനന്ത് കുമാര് പറഞ്ഞു.\nസെന്തില് രാജ്യത്തിന്റെ അകത്തു നില്‍ക്കുന്നതിനേക്കാള് പാക്കിസ്ഥാനിലേയ്ക്ക് പോയി രാജ്യത്തിനെതിരെ നേരിട്ട് പോരാടണമെന്നും അനന്ത് കുമാര് പറഞ്ഞു.\n‘കേന്ദ്ര സര്‍ക്കാരിനെതിരായ അദ്ദേഹത്തിന്റെ മലിനമായ മനോഭാവം പുറത്തുവന്ന സ്ഥിതിക്ക് അദ്ദേഹത്തെ പുറത്താക്കാനുള്ള നടപടികള് കര്‍ണാടക സര്‍ക്കാര് സ്വീകരിക്കേണ്ടതാണ്. എന്നാല് ഈ ‘ഗദ്ദറിനെ’ തിരിച്ചെടുക്കാന് ശ്രമിക്കുന്നത് രാജ്യത്തോടുള്ള വഞ്ചനയാണ്.’ അനന്ത് കുമാര് ട്വീറ്റ് ചെയ്തു.\n2009 ബാച്ചിലെ ഐ.എ.എസ് ഓഫീസറും ദക്ഷിണ കന്നഡ ജില്ലയിലെ ഡെപ്യൂട്ടി കമ്മീഷണറുമായിരുന്നു ശശികാന്ത് സെന്തില്. ഇദ്ദേഹത്തെ തിരിച്ചെടുക്കാന് ചീഫ് സെക്രട്ടറി ശ്രമങ്ങള് നടത്തിയിരുന്നെങ്കിലും സെന്തില് നിലപാടില് ഉറച്ചു നില്‍ക്കുകയായിരുന്നു.\n‘ജനാധിപത്യത്തിന്റെ വൈവിധ്യങ്ങളിലെ അടിസ്ഥാന കാര്യങ്ങളില് വിട്ടുവീഴ്ച ചെയ്യുന്നത് അനീതിയായത് കൊണ്ടാണ്’ താന് രാജിവെക്കുന്നതെന്നാണ് സെന്തില് പറഞ്ഞത്.\n‘വരും ദിവസങ്ങളില് രാജ്യത്തിന്റെ അടിസ്ഥാന ഘടനയ്ക്ക് ബുദ്ധിമുട്ടേറിയ വെല്ലുവിളികളെ നേരിടേണ്ടിവരും. അതുകൊണ്ട് തന്നെ ഐ.എ.എസ് രംഗത്ത് നിന്ന് പുറത്തു കടക്കുന്നതാണ് നല്ലതെന്ന് തോന്നുന്നു.’ സെന്തില് പറഞ്ഞിരുന്നു.\nനേരത്തെ ഐ.എ.എസ് ഓഫീസറായ കണ്ണന് ഗോപിനാഥനും സിവില് സര്‍വ്വീസില് നിന്നും രാജിവെക്കുകയാണെന്ന് പ്രഖ്യാപിച്ചിരുന്നു. ജോലിയേക്കാള് വലുത് തനിക്ക് അഭിപ്രായ സ്വാതന്ത്ര്യമാണ് എന്നു പറഞ്ഞുകൊണ്ടാണ് കണ്ണന് ഗോപിനാഥന് രാജിവെച്ചത്. 2012 ബാച്ച് ഐ.എ.എസ് ഉദ്യോഗസ്ഥനാണ് കണ്ണന് ഗോപിനാഥന്.\nTags: 'രാജിവച്ച ഐ.എ.എസ് ഉദ്യോഗസ്ഥന് ശശികാന്ത് സെന്തില് രാജദ്രോഹി'; പാക്കിസ്ഥാനിലേയ്ക്ക് പോകണമെന്നും ബി.ജെ.പി എം.പി\nതമിഴ് വികാരത്തിന് മേല് കാവി, പൊലീസ് അന്വേഷണം തുടങ്ങി


ഡോ എന് പി പി നമ്പൂതിരിയുടെ രണ്ടാം ചരമവാര്‍ഷികം: കൂത്താട്ടുകുളത്ത് ത്രിദിന ദേശീയ ഗ്ലാക്കോമ ശില്‍പ്പശാലയും വൈദ്യസഭയും - Janayugom Online\nFebruary 04, 2020, 4:01 pm\nഡോ എന് പി പി നമ്പൂതിരിയുടെ രണ്ടാം ചരമവാര്‍ഷികം: കൂത്താട്ടുകുളത്ത് ത്രിദിന ദേശീയ ഗ്ലാക്കോമ ശില്‍പ്പശാലയും വൈദ്യസഭയും\nആയുര്‍വേദ നേത്രചികിത്സയുടെ ആചാര്യനും ശ്രീധരീയം ഗ്രൂപ്പ് സ്ഥാപകനുമായ ഡോ എന് പിപി മ്പൂതിരിയുടെ രണ്ടാം ചരമവാര്‍ഷികത്തോടനുബന്ധിച്ച് ശ്രീധരീയം ഗ്രൂപ്പ് സംഘടിപ്പിക്കുന്ന വാര്‍ഷിക സുനേത്ര കോണ്‍ഫറന്‍സ് ഡോ. എന് പി പി നമ്പൂതിരിയുടെ ചരമവാര്‍ഷിക ദിനമായ ഫെബ്രുവരി 7ന് കൂത്താട്ടുകുളത്തെ ശ്രീധരീയം ആസ്ഥാനത്ത് ഉദ്ഘാടനം ചെയ്യും.\nകോണ്‍ഫറന്‍സിന്റെ ഭാഗമായി നടക്കുന്ന ത്രിദിന ഗ്ലാക്കോമ ശില്‍പ്പശാലക്കും അന്ന് തുടക്കമാകുമെന്നും ശ്രീധരീയം ഗ്രൂപ്പ് വൈസ് ചെയര്‍മാന് ഹരി എന് നമ്പൂതിരി, എക്‌സിക്യൂട്ടീവ് ഡയറക്ടര് ശ്രീജിത് പി നമ്പൂതിരി, സീനിയര് മെഡിക്കല് ഓഫീസര് ഡോ. മഞ്ജുശ്രീ, റിസര്‍ച്ച് കോ ഓര്‍ഡിനേറ്റര് ഡോ എസ് കൃഷ്‌ണേന്ദു എന്നിവര് വാര്‍ത്താസമ്മേളനത്തില് അറിയിച്ചു.\nഎല്ലാവര്‍ക്കും കാഴ്ച എന്ന ലക്ഷ്യത്തോടെയായിരുന്നു ഡോ എന് പി പി നമ്പൂതിരിയുടെ പ്രവര്‍ത്തനം. ഇതിന്റെ തുടര്‍ച്ചയായാണ് ഗ്രൂപ്പ് നേത്രചികിത്സാ സംബന്ധിയായ വിവിധ വിഷയങ്ങളില് കോണ്‍ഫറന്‍സുകളും നേത്രചികിത്സാ ക്യാമ്പുകളും സംഘടിപ്പിക്കുന്നത്.\nഫെബ്രുവരി 7ന് രാവിലെ 10 മണിക്ക് ഡോ. എന് പി പി നമ്പൂതിരിയുടെ സ്മൃതിമണ്ഡപത്തില് നടക്കുന്ന പുഷ്പാര്‍ച്ചനയോടെ ചടങ്ങുകള് ആരംഭിക്കും. സുനേത്ര കോണ്‍ഫറന്‍സിന്റെ ഉദ്ഘാടനം 11 മണിക്ക് സെന്റര് ഫോര് എക്‌സലന്‍സ് മന്ദിരത്തില് നടക്കും. ചീഫ് മെഡിക്കല് ഓഫീസര് ഡോ ശ്രീകാന്ത് സ്വാഗതമാശംസിക്കുന്ന ചടങ്ങില് ഡോ. ഹരിദ്ര സി ദാവേ, ഡോ മഞ്ജരി കേസ്‌കര്, ഡോ ജീന എന് ജെ എന്നിവര് ആശംസാപ്രസംഗങ്ങള് നടത്തും.\nപ്രമുഖ നേത്രരോഗവിദഗ്ധയും സര്‍ജനുമായ ഡോ പി കെ ശാന്തകുമാരി മുഖ്യപ്രഭാഷണം നടത്തും. 12 മണിക്ക് ആരംഭിക്കുന്ന സയന്റിഫിക് സെഷനില് ഡോ. ശ്രീകല, ഡോ ശ്രീകാന്ത്, ഡോ അഞ്ജലി, ഡോ മഞ്ജുശ്രീ ആര് പി എന്നിവര് പ്രബന്ധങ്ങള് അവതരിപ്പിക്കും. തുടര്‍ന്ന്3മണിക്ക് ആരംഭിക്കുന്ന അനുസ്മരണ സമ്മേളനത്തിന്റേയും വൈദ്യസഭയുടേയും ഉദ്ഘാടന ശ്രീധരീയം ഗ്രൂപ്പ് ചെയര്‍മാന് എന് പി നാരായണന് നമ്പൂതിരി നിര്‍വഹിക്കും.\nഗ്രൂപ്പ് വൈസ് ചെയര്‍മാന് ഹരി എന് നമ്പൂതിരി സ്വാഗതമാശംസിക്കും. 3:30ന് ആരംഭിക്കുന്ന വൈദ്യസഭയില് പ്രമുഖ വൈദ്യശാസ്ത്ര വിശാരദന്മാരായ രമേഷ് ആര് വാര്യര്, ജെ. ഹരീന്ദ്രന് നായര്, സിഎന്‍എന് നമ്പൂതിരി,. ഇ ടി നീലകണ്ഠന് മൂസ്സ്, . ഡി. രാമനാഥന്, അനില്‍കുമാര് കെ., ഭവദാസന് നമ്പൂതിരി, ഡോ. വിജയന് നങ്ങേലില്, ഡോ. സി സുരേഷ് കുമാര്, ഡോ. ഹരിദ്ര ദാവേ, ഡോ. പി കെ ശാന്തകുമാരി, വി എന് വാസുദേവന് നമ്പൂതിരി, എം പ്രസാദ്, പി ടി എന് വാസുദേവന് മൂസ്സ്, ശ്രീകുമാര്, ബി ജി ഗോകുലന്, സി എസ് കൃഷ്ണകുമാര്, സി എം ശ്രീകൃഷ്ണന് എന്നിവര് പ്രസംഗിക്കും. ചീഫ് ഫിസിഷ്യന് എന് നാരായണന് നമ്പൂതിരി നന്ദി പറയും.\nEnglish Summary: Three day National Glaucoma Workshop and Medical Council\nനിര്‍ദേശം അവഗണിച്ചു: ചൈനയില് നിന്ന് കോഴിക്കോട് എത്തിയ രണ്ട് പേര് വിദേശത്തേക്ക് പോയി\nഒറ്റ,ഇരട്ട അക്ക നിയന്ത്രണമില്ല: ഈ സമയങ്ങളില് വാഹനങ്ങള് നിരത്തിലിറക്കാം\nഎനിക്കൊരു നീതിയും മറ്റുള്ളവര്‍ക്ക് വേറെ നീതിയും എന്ന രീതി ശരിയാണോ; വിമര്‍ശിച്ച് കെവി തോമസ്


നിശബ്ദ കൊലയാളികളായ ഇവയെ സൂക്ഷിക്കാം | silent killer diseases - Malayalam BoldSky\n10 hrs ago നാളെ വെള്ളി, ഈ വ്രതം നോറ്റാല് സമ്പത്തുണ്ടാകും\n11 hrs ago പുരുഷന്‍റെ വിധിയെഴുതും ലക്ഷണങ്ങൾ അറിയണം\n12 hrs ago നാളെ മുപ്പെട്ട് വെള്ളി;ദാരിദ്ര്യമുക്തിക്ക് ഈ വ്രതം\nനിശബ്ദ കൊലയാളികളായ ഇവയെ സൂക്ഷിക്കാം\n| Published: Tuesday, January 1, 2019, 14:40 [IST]\nആരോഗ്യമുള്ള ഒരാള് പെട്ടെന്ന് മരിച്ച് പോവുന്ന അവസ്ഥയെക്കുറിച്ച് നിങ്ങള് ചിന്തിച്ചിട്ടുണ്ടോ? ആരോഗ്യത്തിന് പുറമേ നിന്ന് കാണുമ്പോള് യാതൊരു വിധത്തിലുള്ള പ്രശ്‌നങ്ങളും ഉണ്ടാവില്ല. എന്നാല് മരണം പെട്ടെന്ന് സംഭവിക്കുന്നു. എന്നാല് എന്താണ് ഇതിന് പിന്നിലുള്ള കാരണം എന്ന് പലര്‍ക്കും അറിയില്ല. ആരോഗ്യത്തിന് വില്ലനാവുന്ന പല വിധത്തിലുള്ള അവസ്ഥകള്‍ക്കും പിന്നില് നമ്മളറിയാത്ത കാരണങ്ങള് ഉണ്ട്. അവ എന്തൊക്കെയെന്ന് പലര്‍ക്കും അറിയില്ല. നിശബ്ദമായി എത്തി ആരോഗ്യത്തിന് വില്ലനാവുന്ന പല അവസ്ഥകള്‍ക്കും പരിഹാരം കാണുന്നതിന് ശ്രദ്ധിക്കുമ്പോള് അത് മരണത്തിലേക്ക് എത്തുന്നു എന്ന് നമുക്കറിയുകയില്ല.\nനിശബ്ദ കൊലയാളികളായി ജീവിതം തകര്‍ക്കുന്ന ചില രോഗങ്ങള് ഉണ്ട്. ഇവ എന്തൊക്കെയെന്ന് പലര്‍ക്കും അറിയില്ല. നമ്മളെ മരണത്തിലേക്ക് അടുപ്പിക്കുന്ന ചില രോഗങ്ങള് ഉണ്ട്. ഇത്തരം രോഗങ്ങളെ തിരിച്ചറിയുന്നത് എന്തുകൊണ്ടും നല്ലതാണ്. കാരണം മരണത്തിലേക്ക് നമ്മളെ എത്തിക്കുന്നതിന് വളരെയധികം വില്ലനാവുന്ന ചില പ്രധാനപ്പെട്ട രോഗങ്ങള് ഉണ്ട്. ഇത്തരം കാര്യങ്ങള് എന്തൊക്കെയെന്ന് നോക്കാം. ഈ രോഗങ്ങളെ തിരിച്ചറിയുകയും അതിന് പരിഹാരം കാണുകയും ചെയ്യുന്നതിന് എന്തൊക്കെയെന്ന് നോക്കാം. ഇത്തരം അവസ്ഥകള്‍ക്ക് പരിഹാരം കാണുന്നതിന് ശ്രദ്ധിക്കേണ്ട കാര്യങ്ങള് എന്തൊക്കെയെന്ന് നോക്കാം.\nരക്തസമ്മര്‍ദ്ദം ജീവിതത്തില് ഉണ്ടാക്കുന്ന പല വിധത്തിലുള്ള പ്രതിസന്ധികള് ഉണ്ട്. നിശബ്ദ കൊലയാളിയായി ജീവിതത്തില് എത്തുമ്പോള് അത് മരണത്തിലേക്കാണ് നമ്മളെ എത്തിക്കുന്നു. ഇന്നത്തെ കാലത്ത് ഏറ്റവും കൂടുതല് ആളുകളെ ബാധിക്കുന്ന ഒന്നാണ് രക്തസമ്മര്‍ദ്ദം. രക്തസമ്മര്‍ദ്ദത്തിന് പരിഹാരം കാണാന് അല്‍പം ശ്രദ്ധിക്കേണ്ടതാണ്. രക്തസമ്മര്‍ദ്ദം കൊണ്ട് ഇത് പല വിധത്തിലുള്ള പ്രതിസന്ധികള് ആരോഗ്യത്തില് ഉണ്ടാവുന്നുണ്ട്. അത് പലപ്പോഴും മരണത്തിലേക്ക് നമ്മളെ എത്തിക്കുന്നു. രക്തസമ്മര്‍ദ്ദത്തിന്റെ പ്രത്യാഘാതങ്ങള് പല വിധത്തിലാണ് ആരോഗ്യത്തെ ബാധിക്കുന്നത്. അതുകൊണ്ട് തന്നെ വളരെയധികം ശ്രദ്ധിക്കേണ്ടത് അത്യാവശ്യമാണ്.\nപ്രമേഹത്തിന്റെ കാര്യത്തിലും വളരെയധികം ശ്രദ്ധിക്കേണ്ടത് അത്യാവശ്യമാണ്. കാരണം ഇതും നിശബ്ദ കൊലയാളിയാണ് എന്ന കാര്യത്തില് മറക്കേണ്ടതില്ല. രക്തസമ്മര്‍ദ്ദം മാത്രമല്ല പ്രമേഹവും ആരോഗ്യത്തിന് വില്ലനാവുന്ന ഒന്നാണ്. പ്രമേഹം ഉയര്‍ന്ന അളവിലായാല് അത് ആരോഗ്യത്തിന് ഉണ്ടാക്കുന്ന പ്രതിസന്ധികള് ചില്ലറയല്ല. ഇത് പലപ്പോഴും നിങ്ങളുടെ ആരോഗ്യത്തിന് പ്രതിസന്ധികള് സൃഷ്ടിക്കുന്ന ഒന്നാണ്. അതുകൊണ്ട് തന്നെ ഇത്തരം അവസ്ഥകളില് അല്‍പം ശ്രദ്ധിക്കണം. തുടര്‍ച്ചയായി മരുന്ന് കഴിക്കേണ്ടത് അത്യാവശ്യമാണ്. കാരണം അല്ലെങ്കില് അത് മരണത്തിലേക്ക് വരെ നിങ്ങളെ എത്തിക്കുന്നു. അതുകൊണ്ട് തന്നെ ഈ പ്രശ്‌നങ്ങള്‍ക്ക് പരിഹാരം കാണുന്നതിന് മരുന്നുകള് കഴിക്കുമ്പോള് അത് വളരെയധികം ശ്രദ്ധിക്കുന്നു.\nകൊളസ്‌ട്രോള് വര്‍ദ്ധിപ്പിക്കുന്ന അവസ്ഥകള് പല വിധത്തിലുള്ള പ്രശ്‌നങ്ങള് ഉണ്ടാക്കുന്നുണ്ട്. എന്നാല് ഇത്തരത്തിലുള്ള പ്രശ്‌നങ്ങള്‍ക്കെല്ലാം പരിഹാരം കാണുന്നതിന് സഹായിക്കുന്ന പല മാര്‍ഗ്ഗങ്ങളും ഉണ്ടെങ്കിലും അതെല്ലാം വളരെയധികം ശ്രദ്ധിക്കണം. അല്ലെങ്കില് അത് പലപ്പോഴും പല വിധത്തിലുള്ള പ്രതിസന്ധികളും ഉണ്ടാക്കുന്നുണ്ട്. മരണത്തിലേക്ക് വരെ എത്തിക്കുന്നതിന് അത് പലപ്പോഴും കാരണമാകുന്നുണ്ട്. കൊളസ്‌ട്രോള് തിരിച്ചറിയാന് ആദ്യം ചെയ്യേണ്ടത് കൃത്യമായ പരിശോധനയാണ്. അല്ലെങ്കില് ഇത് പലപ്പോഴും പല വിധത്തിലുള്ള പ്രതിസന്ധികളെ നമുക്ക് നല്‍കുന്നുണ്ട്. ശരീരത്തില് ചീത്ത കൊളസ്‌ട്രോള് വര്‍ദ്ധിച്ചാല് അത് ആരോഗ്യത്തിന് നല്‍കുന്ന പ്രതിസന്ധികള് ചില്ലറയല്ല. ഇത്തരം അവസ്ഥകളില് പല കാര്യങ്ങളും ശ്രദ്ധിക്കേണ്ടതായുണ്ട്.\nപെട്ടെന്ന് ആര്‍ക്കും തിരിച്ചറിയാനാവാതെ ആരോഗ്യത്തിന് പ്രതിസന്ധികളുണ്ടാക്കി മരണത്തിലേക്ക് വരെ എത്തിക്കുന്ന അവസ്ഥയാണ് ഹൃദയസ്തംഭനത്തിന്റേത്. ആരോഗ്യത്തിന് വില്ലനാവുന്ന അവസ്ഥയില് അല്‍പം ശ്രദ്ധിച്ചാല് മതി അല്ലെങ്കില് അത് പല വിധത്തിലും നിങ്ങളുടെ ജീവിതത്തില് പ്രതിസന്ധികള് സൃഷ്ടിക്കുന്നുണ്ട്. ഹൃദയസ്തംഭനം എങ്ങനെ എപ്പോള് വരുമെന്ന് പറയാന് സാധിക്കില്ല. നമ്മള് ശ്രദ്ധിക്കാതെ വിടുന്ന ചെറിയ ചില ലക്ഷണങ്ങളായിരിക്കും പലപ്പോഴും ഹൃദയസ്തംഭനത്തിന്റെ തുടക്ക ലക്ഷണങ്ങള്. അതുകൊണ്ട് ചെറിയ ചില ലക്ഷണങ്ങള് ആണെങ്കില് കൂടിയും അതെല്ലാം വളരെ ഗൗരവത്തോടെ തന്നെ കാണേണ്ടതാണ്. അല്ലെങ്കില് അത് ജീവിതത്തില് ഉണ്ടാക്കുന്ന അവസ്ഥകള് ചില്ലറയല്ല.\nഹൃദയാഘാതം എന്ന അവസ്ഥയും വളരെയധികം ശ്രദ്ധിക്കേണ്ടതാമ്. നിശബ്ദ കൊലയാളികളുടെ കൂട്ടത്തില് ഏറ്റവും അധികം വില്ലനാവുന്ന ഒന്നാണ് ഹൃദയാഘാതം എന്ന കാര്യം മറക്കേണ്ടതില്ല. അതുകൊണ്ട് തന്നെ ഇത്തരം അവസ്ഥകളില് അല്‍പം ശ്രദ്ധ അത്യാവശ്യമായിട്ടുള്ളതാണ്. ഹൃദയാഘാതവും കൊളസ്‌ട്രോളും തമ്മില് വളരെയധികം ബന്ധപ്പെട്ട് കിടക്കുന്നുണ്ട്. ഇത്തരം അവസ്ഥകളില് അല്‍പം ശ്രദ്ധ കൊടുത്തില്ലെങ്കില് അതുണ്ടാക്കുന്ന പ്രതിസന്ധി ജീവിതത്തെ വളരെയധികം ബാധിക്കുന്നു. അതുകൊണ്ട് തന്നെ ഇത്തരത്തിലുള്ള അവസ്ഥകളെ വളരെയധികം ശ്രദ്ധിക്കേണ്ടത് അത്യാവശ്യമാണ്. അതുകൊണ്ട് തന്നെ വളരെയധികം ശ്രദ്ധിക്കണം.\nWe have listed some silent killer diseases, read on.


ഇന്ത്യ ഹിന്ദുരാഷ്ട്രം; പ്രതിപക്ഷത്തിന് ഭ്രാന്ത്: ബിജെപി എംപി\nഇന്ത്യ ഹിന്ദുരാഷ്ട്രം; ...\n4 Dec 2019 1:39 PM GMT\nഇന്ത്യ 'ഹിന്ദു രാഷ്ട്ര'മാണെന്ന് ബിജെപി എംപി രവികൃഷ്ണയുടെ പരാമർശം. 100 കോടിയിലധികം ഹിന്ദുക്കൾ രാജ്യത്തുണ്ടെന്നും അതിനാൽ ഇന്ത്യ ഹിന്ദുരാജ്യമാണെന്നുമായിരുന്നു രവികൃഷ്ണയുടെ വാദം. സീരിയലുകളിൽ അഭിനയിക്കുകയായിരുന്ന ഇദ്ദേഹത്തെ ബിജെപിയാണ് ഗോരഖ്പൂരിൽ ടിക്കറ്റ് കൊടുത്ത് വിജയിപ്പിച്ച് എംപിയാക്കിയത്.\nപൗരത്വനിയമ ഭേദഗതി ബില്ലിൽ എതിർപ്പുന്നയിക്കുന്ന പ്രതിപക്ഷത്തിന് ഭ്രാന്താണെന്നും എംപിയായി മാറിയ നടൻ പറഞ്ഞു.\nപൗരത്വ ഭേദഗതി ബില്ലിന് ഇന്ന് കാബിനറ്റ് അംഗീകാരം ലഭിച്ചതിന്റെ പശ്ചാത്തലത്തിലാണ് എംപി ഈ പ്രസ്താവന നടത്തിയത്. രാജ്യത്തിന്റെ മതേതര നിലപാടുകൾക്ക് എതിരാണ് ഈ ബില്ലെന്ന് പ്രതിപക്ഷം ചൂണ്ടിക്കാട്ടുന്നുണ്ട്. എഫ്ഗാനിസ്ഥാൻ, പാകിസ്താൻ, ബംഗ്ലാദേശ്, എന്നിവിടങ്ങളിൽ നിന്നുള്ള മുസ്ലിങ്ങളല്ലാത്തവർക്ക് ഇന്ത്യയിലേക്ക് കുടിയേറ്റം നടത്താൻ അനുമതി നല്‍കുന്നതാണ് ഈ ബില്ല്.\n"രാജ്യത്തെ ഹിന്ദുക്കളുടെ ജനസംഖ്യ 100 കോടിയിലധികമാണ്. സ്വാഭാവികമായും ഇതൊരു ഹിന്ദുരാജ്യമാണ്," ബിജെപി എംപി പറഞ്ഞു. അതെസമയം, ബില്ല് അടുത്തയാഴ്ച പാർലമെന്റിൽ മേശപ്പുറത്ത് വെക്കുമെന്നാണ് വിവരം. 1955ലെ അനധികൃത കുടിയേറ്റ നിയമമാണ് ഭേദഗതി ചെയ്യാനൊരുങ്ങുന്നത്.


പാടത്തിന് കണ്ണുതട്ടാതിരിക്കാന് സണ്ണി ലിയോണ്; കര്‍ഷകര്‍ക്ക് വിളവ് നൂറുമേനി | Reporter Live\nBy Web Desk\tFebruary 16, 2018 8:23 pm A+ A-\nകണ്ണുവയ്ക്കുക എന്നത് നാട്ടില് പരക്കെയുള്ള ഒരു അന്ധവിശ്വാസമാണ്. കണ്ണുവച്ചാല് കണ്ണുവയ്ക്കപ്പെടുന്ന സംഗതി നശിക്കുമെന്നാണ് വെപ്പ്. ചിലര് നാട്ടിന്‍പുറങ്ങളിലെ കണ്ണുവയ്ക്കല് വീരന്മാരാണ്. കുലച്ച വാഴ വരെ ഒറ്റ നോട്ടത്തില് ഠിം! ഇത്തരത്തില് കണ്ണുവയ്ക്കല് അന്ധവിശ്വാസം അതിര്‍ത്തികള് ഭേദിച്ചവയാണ്.\nഇവരെ പൂട്ടാന് ഒരു വഴി കണ്ടുപിടിച്ചിരിക്കുകയാണ് ആന്ധ്രയില്‍നിന്നുള്ള ഒരു കര്‍ഷകര്. പാടത്തിലെ കൃഷി സ്ഥിരം നശിച്ചുപോകുന്നത് കണ്ണേറ് കിട്ടിയിട്ടാണെന്ന ‘സത്യം’ മനസിലാക്കിയ നെല്ലൂരിലെ കര്‍ഷകര് കണ്ണേറില്‍നിന്ന് ശ്രദ്ധ തിരിക്കാന് എന്താണ് വഴി എന്ന് ചിന്തിച്ചു. നോട്ടവീരന്മാരുടെ നോട്ടത്തില്‍നിന്ന് രക്ഷപ്പെടാന് കോലമോ മറ്റെന്തെങ്കിലും ‘ലോക്കല് സംഗതികളോ’ പോരാതെവരാം. കുറച്ചുനോട്ടം പോലും പാടത്തേക്ക് കിട്ടാതിരിക്കാന് കൂടിയ എന്തെങ്കിലും കൂടിയേ തീരൂ.\nഅങ്ങനെ കര്‍ഷകര് സണ്ണിയിലേക്കെത്തി. പോണ്‍താരമായി വന്ന് ബോളിവുഡ് കീഴടക്കിയ സണ്ണി ലിയോണ്. സണ്ണിയുടെ നാലഞ്ച് ചിത്രങ്ങള് പാടത്തിന്റെ പലഭാഗത്തായി വച്ചതോടെ പാടത്തിലേക്ക് ആര്‍ക്കും നോക്കാന് സാധിക്കാതായി, എല്ലാ കണ്ണുകളും സണ്ണിയിലേക്ക്! പാടത്തും വിളവ് നൂറുമേനി. കോളിഫ്‌ലവറും കാബേജുമെല്ലാം ഇപ്പോള് മികച്ച വിളവാണ് തരുന്നതെന്ന് കര്‍ഷകരിലൊരാളായ ചെഞ്ചു റെഡ്ഡി ദേശീയ മാധ്യമങ്ങളോട് പറഞ്ഞു. അന്തര്‍ദേശീയ മാധ്യമങ്ങളും ഇത് വാര്‍ത്തയാക്കിയിട്ടുണ്ട്.\nകര്‍ണാടക രക്ഷണ വേദികെ സേനയുടെ ആത്മഹത്യാ ഭീഷണി; സണ്ണി ലിയോണിന്റെ പുതുവത്സര പരിപാടി…\n‘അവളെ കിട്ടിയത് ഭാഗ്യമായി കരുതുന്നു; അവളോടൊപ്പമുള്ള നിമിഷങ്ങളൊക്കെ ആസ്വദിക്കുന്നു: മകളെക്കുറിച്ച് വാചാലയായി സണ്ണി…\n‘അടിക്കുറിപ്പ് എഴുതാന് വാക്കുകള് കിട്ടുന്നില്ല’ … കൊച്ചിയിലെ ചടങ്ങില് ഏറ്റവും ഇഷ്ടപ്പെട്ട ചിത്രം…\nമമ്മൂട്ടിയും മോഹന്‍ലാലും ആ ആള്‍ക്കൂട്ടം കണ്ട് കരഞ്ഞ്കാണും, മലയാളികളുടെ സത്യസന്ധതയ്ക്ക് ബിഗ് സല്യൂട്ട്:…


അഴിമതിയുടെ ശരശയ്യയില് കിടക്കുന്ന പിണറായിക്ക് സമനില തെറ്റിയെന്ന് മുല്ലപ്പള്ളി – Chandrika Daily\nBy ചന്ദ്രിക വെബ് ഡെസ്‌ക് Saturday November 21, 2020 11:43 am\nഅഴിമതിയുടെ ശരശയ്യയില് കിടക്കുന്ന പിണറായിക്ക് സമനില തെറ്റിയെന്ന് മുല്ലപ്പള്ളി\nബാര്‍കോഴ കേസില് ജോസ് കെ മാണിക്കെതിരെ ഉയര്‍ന്ന ആരോപണത്തില് എന്തു കൊണ്ട് അന്വേഷണം നടക്കുന്നില്ലെന്ന് മുല്ലപ്പള്ളി ചോദിച്ചു.\nതിരുവനന്തപുരം: അഴിമതിയുടെ ശരശയ്യയില് കിടക്കുന്ന മുഖ്യമന്ത്രി പിണറായി വിജയന് സമനില തെറ്റിയെന്ന് കെപിസിസി അധ്യക്ഷന് മുല്ലപ്പള്ളി രാമചന്ദ്രന്. ഏത് നിമിഷവും ജയിലില് പോകുമെന്ന അവസ്ഥയിലുള്ള പിണറായി പ്രതിപക്ഷ നേതാക്കളെ തെരഞ്ഞു പിടിച്ച് സ്വഭാവഹത്യ നടത്താന് ശ്രമിക്കുകയാണെന്നും മുല്ലപ്പള്ളി ആരോപിച്ചു.\nപ്രതികാര നടപടികളിലൂടെ പ്രതിപക്ഷത്തെ അശക്തരാക്കാന് സാധിക്കില്ല. പിണറായി സര്‍ക്കാരിന്റെ അഴിമതി തുറന്നു കാട്ടിയത് പ്രതിപക്ഷ നേതാവ് രമേശ് ചെന്നിത്തലയാണ്. ഇടതു മുന്നണി നാല് തവണ അന്വേഷിച്ച് ക്ലീന് ചിറ്റ് കൊടുത്ത കേസാണ് വീണ്ടും അന്വേഷിക്കുന്നതെന്നും മുല്ലപ്പള്ളി പറഞ്ഞു. തെരഞ്ഞെടുപ്പ് മുന്നില് കണ്ട് സോളാര്, ബാര്‍കോഴ കേസുകള് വീണ്ടും സജീവമാക്കാനുള്ള സര്‍ക്കാര് നീക്കത്തിനെതിരെയാണ് മുല്ലപ്പള്ളി ആഞ്ഞടിച്ചത്.\nബാര്‍കോഴ കേസില് ജോസ് കെ മാണിക്കെതിരെ ഉയര്‍ന്ന ആരോപണത്തില് എന്തു കൊണ്ട് അന്വേഷണം നടക്കുന്നില്ലെന്ന് മുല്ലപ്പള്ളി ചോദിച്ചു. രണ്ട് മന്ത്രിമാര്‍ക്ക് മഹാരാഷ്ട്രയില് ബിനാമി ഭൂമിയുണ്ടെന്ന ആരോപണം എന്തുകൊണ്ട് മുഖ്യമന്ത്രി അന്വേഷിക്കാത്തതെന്ന് മുല്ലപ്പള്ളി ചോദിച്ചു. ഈ മന്ത്രിമാര് ആരാണെന്ന് വ്യക്തമായ സൂചനയുണ്ട്. കൂടുതല് തെളിവുകള് ആവശ്യമുള്ളതിനാല് അവരുടെ പേരുകള് ഇപ്പോള് പറയുന്നില്ലെന്നും മുല്ലപ്പള്ളി പറഞ്ഞു. മഹാരാഷ്ട്രയിലെ സിന്ധുദുര്‍ഗ്ഗ് ജില്ലയില് രണ്ട് മന്ത്രിമാര്‍ക്ക് കണ്ണൂര് സ്വദേശിയായ ബിനാമിയുടെ പേരില് 200 ഏക്കര് ഭൂമിയുണ്ടെന്ന് ഒരു മാധ്യമം റിപ്പോര്‍ട്ട് ചെയ്തിരുന്നു.


ആധാർ കാർഡിലെ ഫോട്ടോ എങ്ങിനെ മാറ്റാം – twenty4news.com\nരാജ്യത്തെ സര്‍ക്കാര് ഉടമസ്ഥതയിലുള്ളതും സ്വകാര്യ സ്ഥാപനങ്ങളും വാഗ്ദാനം ചെയ്യുന്ന നിരവധി സേവനങ്ങള് ലഭിക്കുന്നതിന് ആധാര് ആവശ്യമാണ്.\nമാത്രമല്ല, തിരിച്ചറിയല് രേഖയായും ആധാര് കാര്‍ഡ് ഉപയോഗിക്കാം. എന്നാല് ഭൂരിഭാഗം പേരും വര്‍ഷങ്ങള്‍ക്ക് മുമ്ബ് ആധാര് കാര്‍ഡിന് അപേക്ഷിച്ചതിനാല് നിലവിലുള്ള ഫോട്ടോ ഇപ്പോഴുള്ളതു പോലെയല്ല. എന്നാല് യുണീക്ക് ഐഡന്റിഫിക്കേഷന് അതോറിറ്റി ഓഫ് ഇന്ത്യയ്ക്ക് (യുഐഡിഎഐ) കുറച്ച് ലളിതമായ ഘട്ടങ്ങള് പാലിച്ചുകൊണ്ട് നിങ്ങളുടെ ആധാര് കാര്‍ഡിലെ ഫോട്ടോ എളുപ്പത്തില് അപ്‌ഡേറ്റ് ചെയ്യാം.\nആധാര് കാര്‍ഡുകള് നല്‍കുകയും എല്ലാ എഡിറ്റ് അഭ്യര്‍ത്ഥനകളും പരിപാലിക്കുകയും ചെയ്യുന്ന അതേ ഏജന്‍സിയാണ് യുഐഡിഎഐ. ലളിതമായ ഘട്ടങ്ങള് പിന്തുടര്‍ന്ന് ആധാര് കാര്‍ഡില് നിങ്ങളുടെ പേര്, വിലാസം, മൊബൈല് നമ്ബര് അല്ലെങ്കില് മറ്റ് വിശദാംശങ്ങള് എന്നിവ മാറ്റാനും കഴിയും. അപ്ഡേറ്റുകള്‍ക്കായി അപേക്ഷിക്കുന്നതിന് കാര്‍ഡ് ഉടമകള് അവരുടെ അടുത്തുള്ള ആധാര് എന്റോള്‍മെന്റ് സെന്ററോ ആധാര് സേവാ കേന്ദ്രമോ സന്ദര്‍ശിക്കേണ്ട സമയത്ത് മിക്ക മാറ്റങ്ങളും ഓണ്‍ലൈനില് വരുത്താവുന്നതാണ്. നിങ്ങളുടെ ഫോട്ടോ മാറ്റുന്നതിന്, കാര്‍ഡുടമകള് ഓണ്‍ലൈനായി അപേക്ഷിച്ചതിന് ശേഷം കേന്ദ്രങ്ങള് സന്ദര്‍ശിക്കേണ്ടതുണ്ട്.\nനിങ്ങളുടെ ആധാര് കാര്‍ഡിലെ ഫോട്ടോ അപ്ഡേറ്റ് ചെയ്യുന്നതിന് പിന്തുടരേണ്ട ഘട്ടങ്ങള്\nസ്റ്റെപ് 1. യുഐഡിഎഐയുടെ ഔദ്യോഗിക വെബ്‌സൈറ്റ് സന്ദര്‍ശിക്കുക.\nസ്റ്റെപ് 2: പോര്‍ട്ടലില് നിന്ന് ആധാര് എന്റോള്‍മെന്റ് ഫോം ഡൗണ്‍ലോഡ് ചെയ്യുക.\nസ്റ്റെപ് 2. ഫോമില് ആവശ്യമായ വിശദാംശങ്ങള് നല്‍കുക. നിങ്ങള് മുഴുവന് ഫോമും പൂരിപ്പിക്കേണ്ടതില്ല. ഫോട്ടോ മാറ്റുന്നതിന് ആവശ്യമായ പ്രസക്ത ഭാഗങ്ങള് മാത്രം പൂരിപ്പിക്കുക.\nസ്റ്റെപ് 3: നിങ്ങള്‍ക്ക് അടുത്തുള്ള ആധാര് എന്റോള്‍മെന്റ് കേന്ദ്രത്തില് ഫോം സമര്‍പ്പിക്കാം.\nസ്റ്റെപ് 4. ബയോമെട്രിക് പരിശോധനയിലൂടെ എക്‌സിക്യൂട്ടീവ് നിങ്ങളുടെ വിശദാംശങ്ങള് സ്ഥിരീകരിക്കും.\nസ്റ്റെപ് 5. ആധാര് എന്റോള്‍മെന്റ് സെന്ററില്/ ആധാര് സേവാ കേന്ദ്രത്തില് വെച്ച് എക്‌സിക്യൂട്ടീവ് നിങ്ങളുടെ പുതിയ ഫോട്ടോ എടുക്കും.\nസ്റ്റെപ് 6. ഫോട്ടോ മാറ്റുന്ന സേവനത്തിന് നിങ്ങള് 25 രൂപ + ജിഎസ്ടി ഫീസ് അടയ്ക്കേണ്ടി വരും.\nസ്റ്റെപ് 7. അപ്ഡേറ്റ് അഭ്യര്‍ത്ഥന നമ്ബര് (URN) ഉള്ള ഒരു അംഗീകാര സ്ലിപ്പും നിങ്ങള്‍ക്ക് ലഭിക്കും.\nസ്റ്റെപ് 8. യുഐഡിഎഐയുടെ ഔദ്യോഗിക വെബ്‌സൈറ്റില് സ്റ്റാറ്റസ് പരിശോധിക്കാന് യുആര്‍എന് ഉപയോഗിക്കുക.\nTagged as: aadhar card photo, India, uidai


മേല് ജാതിയില്‍പ്പെട്ട പെണ്‍കുട്ടിയെ പ്രണയിച്ച ദലിത് യുവാവിനെ ജീവനോടെ ചുട്ടുകൊന്നു; മകന്‍റെ മരണമറിഞ്ഞ് അമ്മ മരിച്ചു\nഅഭിഷേകും ഉയര്‍ന്ന ജാതിയില്‍പ്പെട്ട പെണ്‍കുട്ടിയുമായി പ്രണയത്തിലായിരുന്നു. പെണ്‍കുട്ടിയെ കാണാന് പോയി മടങ്ങി വരുമ്പോഴായിരുന്നു സംഭവം നടന്നത്.\nUttar Pradesh, First Published Sep 16, 2019, 5:00 PM IST\nഹര്‍ദോയ്: ഉയര്‍ന്ന ജാതിയില്‍പ്പെട്ട പെണ്‍കുട്ടിയെ പ്രണയിച്ച ദലിത് യുവാവിനെ ജീവനോടെ ചുട്ടുകൊന്നു. ശനിയാഴ്ചയാണ് ഹര്‍ദോയ് ജില്ലിയില് 20 -കാരനായ അഭിഷേകിനെ വീടിനുള്ളില് തീ കൊളുത്തി കൊലപ്പെടുത്തിയത്. ഇതിന് പിന്നാലെ ഇയാളുടെ അമ്മ മരിച്ചു. മകന്‍റെ മരണത്തില് മനംനൊന്താണ് യുവാവിന്‍റെ അമ്മയുടെ മരണമെന്നാണ് ബന്ധുക്കളുടെ ആരോപണം.\nഅഭിഷേകും ഉയര്‍ന്ന ജാതിയില്‍പ്പെട്ട പെണ്‍കുട്ടിയുമായി പ്രണയത്തിലായിരുന്നു. പെണ്‍കുട്ടിയെ കാണാന് പോയി മടങ്ങി വരുമ്പോഴായിരുന്നു സംഭവം നടന്നത്. അസുഖബാധിതയായ അമ്മ റാം ബേട്ടിയുടെ ചികിത്സയ്ക്കായി 25,000 രൂപയും സംഘടിപ്പിച്ച് വീട്ടിലേക്ക് പോകുകയായിരുന്നു ഇയാള്. വഴിമധ്യേ കുറച്ച് ആളുകള് അഭിഷേകിനെ തടഞ്ഞ് മറ്റൊരു സ്ഥലത്തേക്ക് കൂട്ടിക്കൊണ്ടുപോയി. കയ്യിലുള്ള പണം അപഹരിച്ച ശേഷം വിജനമായ ഒരു വീട്ടില് എത്തിച്ച ഇയാളെ ജീവനോടെ കത്തിക്കുകയായിരുന്നെന്ന് അഭിഷേകിന്‍റെ ബന്ധു പറഞ്ഞതായി ന്യൂ ഇന്ത്യന് എക്സ്പ്രസ് റിപ്പോര്‍ട്ട് ചെയ്തു.\nക്രൂരമായ മര്‍ദ്ദനത്തിന് ശേഷമാണ് അഭിഷേകിനെ കൊലപ്പെടുത്തിയത്. നിലവിളി കേട്ട് ഓടിക്കൂടിയ അയല്‍വാസികള് ഇയാളെ ആശുപത്രിയില് എത്തിക്കാന് ശ്രമിച്ചു. ഞായറാഴ്ചയോടെ ലഖ്നൗവിലെ ആശുപത്രിയിലേക്ക് മാറ്റിയെങ്കിലും ഗുരുതരമായ പരിക്കുകള് മൂലം യാത്രക്കിടെ മരണം സംഭവിക്കുകയായിരുന്നെന്ന് പൊലീസ് സൂപ്രണ്ട് അറിയിച്ചു. അഭിഷേകിന്‍റെ മരണവാര്‍ത്ത അറിഞ്ഞതിന്‍റെ ആഘാതത്തിലാണ് ഇയാളുടെ അമ്മ മരിച്ചതെന്നാണ് ബന്ധുക്കള് ആരോപിക്കുന്നത്.\nപെണ്‍കുട്ടിയുടെ രണ്ട് ബന്ധുക്കളും രണ്ട് അയല്‍വാസികളും ഉള്‍പ്പെടെ അഞ്ചുപേര്‍ക്കെതിരെ എഫ്ഐആര് രജിസ്റ്റര് ചെയ്തിട്ടുണ്ടെന്നും കേസന്വേഷണം പുരോഗമിക്കുകയാണെന്നും എസ് പി കൂട്ടിച്ചേര്‍ത്തു.\ndalit man burned alive\nrelation with upper caste girl


ലോകത്തിന്റെ ഉയരക്കാരനു അഞ്ചടി എട്ടിഞ്ച് ഭാര്യ | USA Malayalam News Paper\nലോകത്തിന്റെ ഉയരക്കാരനു അഞ്ചടി എട്ടിഞ്ച് ഭാര്യ\nStory Dated: Sunday, November 03, 2013 10:44 hrs UTC\nടര്‍ക്കി : ലോകത്തെ ഏറ്റവും ഉയരം കൂടിയ മനുഷ്യനായ സുല്‍ത്താന് കോസന് വിവാഹിതനായി. എട്ടടി മൂന്നിഞ്ച് ഉയരമുള്ള സുല്‍ത്താന് മെര്‍വി ഡിബോ എന്ന സിറിയക്കാരിയാണ് വധു. അഞ്ചടി എട്ടിഞ്ച് ഉയരക്കാരിയാണ് മെര്‍വി. അഞ്ചടി എട്ടിഞ്ച് എന്നത് ഒരു സ്‌ത്രീയെ സംബന്ധിച്ച് ആവശ്യത്തിലധികം ഉയരമുണ്ടെങ്കിലും മെര്‍വി തന്റെ ഭര്‍ത്താവിനൊപ്പം നില്‍ക്കുമ്പോള് അദ്ദേഹത്തിന്റെ അരക്കെട്ടിനൊപ്പം മാത്രമാണ് ഉയരം.\nഎന്റെ ഉയരത്തിന് ചേരുന്ന ഒരു പെണ്‍കുട്ടിയെ എനിക്ക് ലഭിക്കില്ല എന്നത് വളരെ ദൗര്‍ഭാഗ്യകരമാണ്. എന്റെ ഭാര്യക്ക് 1.75 മീറ്ററിലധികം ഉയരമുണ്ട്. അതു കൊണ്ട് എനിക്ക് യോജിച്ച വ്യക്തിയെത്തന്നെ എനിക്ക് കണ്ടെത്താനായെന്ന് ഞാന് വിശ്വസിക്കുന്നു.സുല്‍ത്താന് പറയുന്നു. ടര്‍ക്കിയിലെ സൗത്ത് പീസ്റ്റേണിലാണ് ഈ ഉയരക്കാരന്റെ ജനനം. 31 വയസ്സാണ് സുല്‍ത്താന് കേസണ്. മെര്‍വി 20 കാരിയും. 2009 സെപ്‌റ്റംബറിലാണ് ലോകത്തെ ഏറ്റവും ഉയരം കൂടിയ മനുഷ്യന് എന്ന ഗിന്നസ് ലോകറെക്കോര്‍ഡ് കേസന്റെ പേരിലാകുന്നത്.\nപിറ്റിയൂട്ടറി ഗ്രന്ഥിക്ക് ട്യൂമര് ബാധിച്ചതാണ് ഇദ്ദേഹത്തിന് അമിതമായി ഉയരം വെക്കാന് കാരണം. ഏറ്റവും വലിയ ഉയരക്കാരന് എന്ന റെക്കോര്‍ഡിനു പുറമെ തന്റെ കൈകളുടെയും കാലുകളുടെയും നീളത്തിന്റെ പേരിലും കേസന് ഗിന്നസില് പേരു വരുത്താനായിട്ടുണ്ട്.


venjaramoodu murder; INTUC leader helped culprits to escape | വെഞ്ഞാറമൂട് ഇരട്ടക്കൊലപാതകം; പ്രതികളെ രക്ഷപ്പെടാന് സഹായിച്ചത് ഐഎന്‍ടിയുസി നേതാവ് - Malayalam Oneindia\nവെഞ്ഞാറമൂട് ഇരട്ടക്കൊലപാതകം; പ്രതികളെ രക്ഷപ്പെടാന് സഹായിച്ചത് ഐഎന്‍ടിയുസി നേതാവ്\nPublished: August 31 2020, 19:16 [IST]\nതിരുവനന്തപുരം: വെഞ്ഞാറമൂട്ടില് രാണ്ട് ഡിവൈഎഫ്ഐ പ്രവര്‍ത്തകരെ വെട്ടിക്കൊലപ്പെടുത്തിയ കോണ്‍ഗ്രസ് ക്രിമിനല് സംഘത്തെ സഹായിച്ചത് ഐഎന്‍ടിയുസി നേതാവെന്ന് നിഗമനം. ഐഎൻടിയുസി നേതാവായ ഉണ്ണിയും സഹോദരൻ സനലും ചേർന്നാണ് ഇന്നലെ ഇരട്ടക്കൊലപാതകത്തിന് ശേഷം പ്രതികളെ രക്ഷപ്പെടുത്തിയത്. പൊലീസ് അന്വേഷണം തങ്ങളിലേക്ക് നീങ്ങുമെന്ന് മനസ്സിലാക്കിയ ഉണ്ണിയും സനലും ഒളിവില് പോയിരിക്കുകയാണ്.\nകൊലപാതകത്തിന്റെ ആസൂത്രണത്തിലും പ്രതികളെ രക്ഷപ്പെടുത്തിയതിലും ഇരുവര്‍ക്കുമുള്ള പങ്കാണ് പൊലീസ് പരിശോധിക്കുന്നത്. ഡിവൈഎഫ്ഐ പ്രവര്‍ത്തകരുടെ കൊലപാതകത്തില് വലിയ രീതിയില് ആസൂത്രണം നടന്നിട്ടുണ്ടെന്നാണ് പൊലീസ് സംശയിക്കുന്നത്. രാഷ്ട്രീയ വൈര്യാഗ്യം തന്നെയാണ് കൊലപാതകത്തിന്‍റെ പിന്നിലെന്നാണ് പോലീസ് നല്‍കുന്ന സൂചന.\nഇതേ തുടര്‍ന്നാണ് ഐഎന്‍ടിയുസി നേതാക്കള്‍ക്കെതിരേയും അന്വേഷണം ആരംഭിച്ചത്. ഐഎന്‍ടിയുസിയുടെ പ്രാദേശിക നേതാവായ ഉണ്ണി നേരത്തേയും ക്രിമിനല് കേസുകളില് ഉള്‍പ്പെട്ട ആളാണ്. ഇയാളുടെ സഹോദരന് സനലിനും പങ്കുണ്ടെന്നാണ് പോലീസ് കരുതുന്നത്. ആറ്റിങ്ങല് ഡിവൈഎസ്പിയുടെ നേതൃത്വത്തിലാണ് അന്വേഷണം നടക്കുന്നത്. സംഭവത്തില് പ്രധാന പ്രതികളെ അറസ്റ്റ് ചെയ്തിട്ടുണ്ട്.\nഷജിത്ത് എന്ന കോണ്‍ഗ്രസ് പ്രവര്‍ത്തകനെയാണ് പിടികൂടിയത്. ഇയാളെ തടിമില്ലില്‍നിന്നാണ് കസ്റ്റഡിയിലെടുത്തത്. ഇയാളെ കൂടാതെ മറ്റ് ചിലര് കൂടി കസ്റ്റഡിയില് ഉണ്ടെന്നാണ് വിവരം. വെള്ളി സജീവ് എന്നയാളാണ് പ്രധാന പ്രതിയെന്നാണ് സിപിഎം ആരോപിക്കുന്നത്. ഇയാള് സജീവ കോണ്‍ഗ്രസ് പ്രവര്‍ത്തകനാണ്. വെഞ്ഞാറമൂട് തേമ്പാൻമൂട് ജംക്‌ഷനിൽ രാത്രി 12 ഓടെയായിരുന്നു ആക്രമം നടന്നത്. മിഥിൽ രാജ്, ഹക്ക് മുഹമ്മദ് എന്നിവരാണ് മരിച്ചത്.\nബൈക്കിൽ പോയ ഇരുവരെയും തടഞ്ഞ് നിർത്തിവെട്ടുകയായിരുന്നു. മിഥിലാജ് വെഞ്ഞാറമൂടി ഡിവൈഎഫ്ഐ തേവലക്കാട് യൂണിറ്റ് സെക്രട്ടറിയും ഹക്ക് മുഹമ്മദ് കലിങ്ങിന് മുഖം ബ്രാഞ്ച് മെമ്പറുമാണ്.ഇവരുടെ കൂടെയുണ്ടായിരുന്നു ഷഹിന് എന്നയാള് നിസാര പരിക്കുകളോടെ രക്ഷപ്പെട്ടു. പ്രദേശത്ത് ഒരു മാസം മുമ്പ് കോണ്‍ഗ്രസ്-സിപിഎം സംഘര്‍ഷം നിലനിന്നിരുന്നു.\nവന്‍ശക്തികളെല്ലാം തകര്‍ന്നു ; പിടിച്ചുനിന്നത് ചൈന മാത്രം , ഇന്ത്യയും തളര്‍ന്നു ... കണക്കുകള് ഇങ്ങനെ ..\nസുപ്രീം കോടതി ശിക്ഷയായ ഒരു രൂപ പിഴ അടക്കുമെന്ന് പ്രശാന്ത് ഭൂഷൺ, ' സത്യമേവ ജയതേ , ജനാധിപത്യം വാഴട്ടെ ' !\nകൃഷ്ണമേനോന്റെ പഴയ ഇലക്ഷൻ ഏജന്റ്! ചൂടാതെപോയ പ്രധാനമന്ത്രി പദം , ഒടുവിൽ പ്രഥമപൗരൻ ... പ്രണബിന്റെ ജീവിതം\nvenjaramoodu murder; INTUC leader helped culprits to escape


ബ്ലോഗുകളും പുഷ്പങ്ങളും: വിത്ത്, കള, പരാഗണം, വളരുക | Martech Zone\nബ്ലോഗുകളും പുഷ്പങ്ങളും: വിത്ത്, കള, പരാഗണം, വളരുക\nഓഗസ്റ്റ് 31, 2006 വ്യാഴാഴ്ച വെള്ളിയാഴ്ച, സെപ്റ്റംബർ, XX, 1 Douglas Karr\nജോലിസ്ഥലത്തെ ടീം നേതാക്കളിലൊരാൾ എന്നോട് വായിച്ച ഒരു പുസ്തകത്തെക്കുറിച്ച് സംസാരിച്ചു, അത് അടിസ്ഥാനപരമായി വളരെ കുറച്ച് ആശയങ്ങൾ മാത്രമാണ് എന്നതിന് തെളിവ് നൽകി. ഇന്നലെ രാത്രി ഞാൻ ഒരു എൻ‌ട്രി എഴുതി ഞാൻ ഇൻഡി തിരഞ്ഞെടുക്കുക! സൈറ്റിനായുള്ള എന്റെ പദ്ധതികൾ എന്താണെന്ന് ആളുകളെ അറിയാൻ അനുവദിക്കുന്നു. പ്രേക്ഷകർ സാങ്കേതികതയില്ലാത്തവരായതിനാൽ, വ്യക്തമായ ചിത്രം നൽകുന്ന ഒരു രൂപകത്തിൽ സന്ദേശം ഇടാൻ ഞാൻ ആഗ്രഹിച്ചു. ഇന്ത്യാന കാർഷിക മേഖലയ്ക്ക് പേരുകേട്ടതിനാൽ ഞാൻ തിരഞ്ഞെടുത്തു വിത്ത്, കള, പരാഗണം, വളരുക.\nമറ്റൊരു സൈറ്റിൽ ഞാൻ ഒരു വെബ് 2.0 സ്പോട്ട് കാണുന്നതിനിടയിലാണ് ഈ ആശയം എനിക്ക് വന്നത്. ഏത് എക്സിക്യൂട്ടീവ് പറഞ്ഞത് ഓർമിക്കാത്തതിൽ ഞാൻ ക്ഷമ ചോദിക്കുന്നു, പക്ഷേ നെറ്റിൽ പുതിയ ബിസിനസുകൾ കെട്ടിപ്പടുക്കുന്നതിന് അദ്ദേഹം 'സീഡ് & കള' പരാമർശിച്ചു. ഞാൻ എങ്ങനെ വളരാൻ പോകുന്നു എന്നതിനെക്കുറിച്ച് സംസാരിക്കുന്നതിൽ ഞാൻ ഒരു പടി കൂടി മുന്നോട്ട് പോയി ഞാൻ ഇൻഡി തിരഞ്ഞെടുക്കുക!\nബ്ലോഗുകളും പുഷ്പങ്ങളും: തോട്ടക്കാർ നൂറുകണക്കിനു വർഷങ്ങളായി ഈ വിദ്യകൾ ഉപയോഗിക്കുന്നു. ഞങ്ങൾ പുതിയ ഇനമാണ്.\nനിങ്ങൾക്ക് എന്റെ വായിക്കാം എൻട്രി ആ സൈറ്റിൽ കഴിഞ്ഞു, പക്ഷേ ഇത് ശരിക്കും ഏത് ബ്ലോഗിനും ബാധകമാണ്:\nവിത്ത്: നിങ്ങളുടെ വായനക്കാർക്ക് ഉപയോഗപ്രദമായ ഉള്ളടക്കം നൽകണം. ഇത് അവർ മടങ്ങിവരുന്നതിനും പുതിയ വായനക്കാർ നിങ്ങളെ കണ്ടെത്തുന്നതിനുമുള്ള വിത്തുകൾ നട്ടുപിടിപ്പിക്കുന്നു.\nകള: നിങ്ങളുടെ ശബ്‌ദവും രൂപകൽപ്പനയും നന്നായി ട്യൂൺ ചെയ്യണം. നർമ്മം, കോൾ‌ബെർട്ട് വീഡിയോ അല്ലെങ്കിൽ നിങ്ങളുടെ കുടുംബ അവധിക്കാലം എന്നിവയിലെ ഒറ്റത്തവണ പോസ്റ്റുകൾക്ക് പുറത്ത്… നിങ്ങളുടെ വായനക്കാർക്ക് നിങ്ങളിൽ നിന്ന് അവർ പ്രതീക്ഷിച്ച വിവരങ്ങൾ നൽകേണ്ടതുണ്ട്.\nപരാഗണം: നിങ്ങളുടെ ശബ്‌ദം നിങ്ങളുടെ ബ്ലോഗിനപ്പുറത്തേക്ക് കൊണ്ടുപോകണം. ബ്ലോഗർമാർ അവരുടെ വ്യവസായത്തിലും മറ്റ് ബ്ലോഗുകളിലും വാർത്തകളിലും ശ്രദ്ധ പുലർത്തുന്നു… അവർ അതിൽ പ്രവർത്തിക്കുന്നു. ട്രാക്ക്ബാക്കുകൾ ഉപയോഗിച്ച് അഭിപ്രായങ്ങൾ ചേർക്കുന്നതും മറ്റ് പോസ്റ്റുകളെക്കുറിച്ചുള്ള നിങ്ങളുടെ അഭിപ്രായത്തിന് ശബ്ദവും നിങ്ങളുടെ വിത്ത് ഉപയോഗിച്ച് വെബിനെ പരാഗണം ചെയ്യുന്നു. അതുപോലെ, നിങ്ങളുടെ വഴി വിത്തുകൾ എറിയുന്നവരോട് ശ്രദ്ധാലുവായിരിക്കുക… നിങ്ങൾ അവയെ അംഗീകരിക്കേണ്ടത് പ്രധാനമാണ്. ആശയവിനിമയം = രണ്ട് വഴികളാണ് ബ്ലോഗിംഗ്.\nവളരുക: നിങ്ങൾ വിത്ത്, കള, പരാഗണം എന്നിവ തുടരുമ്പോൾ നിങ്ങളുടെ വിള (വായനക്കാരുടെ എണ്ണം) വളരും. വളർച്ച നിങ്ങളുടെ ഉത്തരവാദിത്തത്തിന്റെ ഭാഗമാണ്. നിങ്ങളുടെ വൈദഗ്ദ്ധ്യം വർദ്ധിപ്പിച്ച് നിങ്ങളുടെ നെറ്റ്‌വർക്ക് വളർത്തുക. നല്ല വിശകലന ഉപകരണങ്ങൾ ഉപയോഗിച്ച് നിങ്ങളുടെ ബ്ലോഗുകളുടെ വളർച്ചയിൽ ശ്രദ്ധ പുലർത്തുക, അതുവഴി നിങ്ങൾ ശരിയായ ദിശയിലേക്കാണ് പോകുന്നതെന്ന് ഉറപ്പാക്കുക.\nഅവിടെ നിങ്ങൾക്കിത്! ബ്ലോഗുകളും പുഷ്പങ്ങളും. നൂറുകണക്കിന് വർഷങ്ങളായി തോട്ടക്കാർ വിന്യസിച്ച രീതികൾ വിജയകരമായ ഒരു ബ്ലോഗ് നിർമ്മിക്കുന്നതിന് ആവശ്യമായ രീതികളിൽ നിന്ന് വ്യത്യസ്തമല്ല. ഞങ്ങൾ തോട്ടക്കാരുടെ പുതിയ ഇനമാണ്. ഞങ്ങളുടെ വിള വായനക്കാരാണ്, ഞങ്ങളുടെ വളം വിവരമാണ്, ഞങ്ങളുടെ വിത്തുകൾ പോസ്റ്റുകളാണ്, ഞങ്ങളുടെ കൃഷിസ്ഥലം ഞങ്ങളുടെ ബ്ലോഗാണ്, ഞങ്ങളുടെ കളകൾ മത്സരമാണ്, മോശം ഫോക്കസും മോശം രൂപകൽപ്പനയുമാണ്, കൂടാതെ ഞങ്ങളുടെ പരാഗണത്തെ സാങ്കേതികതകൾ അഭിപ്രായങ്ങൾ, ട്രാക്ക്ബാക്കുകൾ, സെർച്ച് എഞ്ചിൻ ഒപ്റ്റിമൈസേഷൻ, സോഷ്യൽ നെറ്റ്‌വർക്കിംഗ് ഒപ്റ്റിമൈസേഷൻ എന്നിവയാണ്.\nകൃഷിയുടെ ലളിതമായ നിയമങ്ങൾ പാലിക്കുക, നിങ്ങളുടെ ബ്ലോഗ് പൂത്തും!\nസ്റ്റാർബക്സ് കൂപ്പൺ തട്ടിപ്പ്: എന്തുകൊണ്ട് ബാർകോഡ് ചെയ്യരുത്?\nലോംഗ് ടെയിൽ: gapingvoid.com ൽ നിന്നുള്ള രസകരമായ കാർട്ടൂൺ


ഞങ്ങള്‍ക്കെഴുതൂ, സമ്പാദിക്കൂ കൈനിറയെ | Write For Us- Earn Name, Fame & Money - Malayalam BoldSky\n8 min ago ദിവസം മുഴുവന് സ്റ്റാമിന ഉറപ്പ്; ഈ ഭക്ഷണശീലം\n4 hrs ago ജോലിയില് മാറ്റം ഈ രാശിക്കാര്‍ക്ക് ഫലം\n15 hrs ago ഗുഞ്ചന് സക്‌സേന; കാര്‍ഗിലിലെ പെണ്‍പോരാളി\n16 hrs ago ആയുസ്സില് മൂന്ന് ഏഴരശനി എല്ലാവരേയും ബാധിക്കും\nNews ബെംഗ്‌ളൂരു സംഘര്‍ഷത്തില് കൂടുതല് അറസ്റ്റ്; കോണ്‍ഗ്രസ് കേര്‍പ്പറേറ്ററുടെ ഭര്‍ത്താവും പിടിയില്\nSports യുവേഫ ചാമ്പ്യന്‍സ് ലീഗ്: അത്‌ലറ്റികോ മാഡ്രിഡിനെ തകര്‍ത്ത് ലൈപ്‌സിഗ് സെമിയില്\nഞങ്ങള്‍ക്കെഴുതൂ, സമ്പാദിക്കൂ കൈനിറയെ\n| Updated: Friday, May 26, 2017, 17:29 [IST]\nഒരു പാര്‍ട്ട് ടൈം ജോലിയ്ക്കായി നിങ്ങള് ശ്രമിക്കുന്നുണ്ടോ, ക്രിയേറ്റിവായി കാര്യങ്ങളെ കാണാനും എഴുതാനും കഴിവുണ്ടോ. എങ്കില് ഈ അവസരം നിങ്ങള്‍ക്കുള്ളതാണ്.\nഞങ്ങള് ബോള്‍ഡ് സ്‌കൈ (ലൈഫ്‌സ്‌റ്റൈല് വെബ് പോര്‍ട്ടല്) ഫ്രീലാന്‍സ് എഴുത്തുകാര്‍ക്കായി അവസരം നല്‍കുന്നു. ആരോഗ്യം, സൗന്ദര്യം, പ്രഗ്നന്‍സി, റിലേഷന്‍ഷിപ്പ് എന്നീ സെക്ഷനുകളാണ് ഇതിലുള്ളത്.\nഅതിനു മുന്‍പായി നിങ്ങള് നിര്‍ബന്ധമായും അറിഞ്ഞിരിക്കേണ്ട ചിലതുണ്ട്.\nനിങ്ങള് എഴുതുന്ന അല്ലെങ്കില് തിരഞ്ഞെടുക്കുന്ന ലേഖനങ്ങളെല്ലാം തന്നെ അര്‍ത്ഥവത്തായതും വിഞ്ജാനപ്രദമായതും വായനക്കാരന് കാര്യങ്ങള് ഗ്രഹിക്കാന് കഴിയുന്നതും ലൈഫ്‌സ്റ്റൈല് രീതിയിലുള്ളതുമായ ലേഖനങ്ങള് ആയിരിക്കണം.\nഒരു കാരണവശാലും മറ്റ് പ്രസിദ്ധീകണങ്ങളില് വന്നതോ മറ്റൊരാള് എഴുതിയതോ ആയ ലേഖനങ്ങള് പ്രസിദ്ധികരീയ്ക്കാനും എഴുതാനും പാടുള്ളതല്ല.\nബ്രിട്ടീഷ് ഇംഗ്ലീഷ് രീതിയില് മിനിമം 700 വാക്കുകള് അടങ്ങിയ ലേഖനങ്ങളായിരിക്കും എഴുതേണ്ടത്. പ്രത്യേകം ശ്രദ്ധിക്കാന് എസ് എം എസ് ഭാഷ നിര്‍ബന്ധമായും നിരോധിച്ചിരിക്കുന്നു.\nഒരു തവണ പബ്ലിഷ് ചെയ്ത ആര്‍ട്ടിക്കിളുകള് വീണ്ടും എഴുതാന് ശ്രമിക്കരുത്. ഇത് വായനക്കാരന് വിരസത ഉണ്ടാക്കുന്നു. എഴുതിയ ലേഖനമാണോ എന്നറിയാന് ബോള്‍ഡ്‌സ്‌കൈയില് മുകളില് സേര്‍ച്ച് ഓപ്ഷനില് തിരഞ്ഞു നോക്കണം\nഞങ്ങളുടെ വെബ്‌സൈറ്റ് ലിങ്ക്: www.malayalam.boldsky.com\nഎന്തിന് ഞങ്ങള് എഴുതണം?\nഇത്തരമൊരു ചോദ്യം അനിവാര്യമാണ്. എന്നാല് നിങ്ങളുടെ എഴുത്തിലുള്ള പ്രാവീണ്യം വികസിപ്പിക്കാനും അതോടൊപ്പം ന്യായമായ വരുമാനം നേടാനും ഇതിലൂടെ സാധിയ്ക്കുന്നു. നിങ്ങളുടെ ലേഖനങ്ങള് നല്ല രീതിയില് പേജ് വ്യൂ നേടുന്നതാണെങ്കില് നിങ്ങള്‍ക്ക് കൂടുതല് ആനുകൂല്യങ്ങള് പ്രതീക്ഷിക്കാം.\nഏതൊക്കെ സെക്ഷനാണ് ലൈഫ്‌സ്റ്റൈയില് വരുന്നതെന്ന് താഴെക്കൊടുക്കുന്നു\nനിങ്ങള് സെലക്ട് ചെയ്യപ്പെട്ടാല് ലേഖകയില് രജിസ്റ്റര് ചെയ്യണം. അതിനായി ഐഡി പ്രൂഫ് (പാന് കാര്‍ഡ്, ആധാര്‍കാര്‍ഡ്) ബാങ്ക് അക്കൗണ്ട് വിവരങ്ങള് എന്നിവ രജിസ്റ്റര് ചെയ്യണം. ഇത്രയും ചെയ്ത് കഴിഞ്ഞാല് ഞങ്ങള് നിങ്ങള്‍ക്ക് മെയില് വഴി ടോപിക്കുകള് തരുകയും നിങ്ങള്‍ക്ക് എഴുതാന് കഴിയുകയും ചെയ്യും.\nജീവിതത്തില് ഉയര്‍ച്ച വേണോ.. വാസ്തു പറയും വഴി\nഈ നക്ഷത്രക്കാര്‍ക്ക് ജോലി സ്ഥിരമല്ല, പക്ഷേ നേട്ടം\nജോലിക്കായി ലൈംഗിക സംതൃപ്തി പ്രതിഫലം\nഇതെല്ലാ സ്ത്രീയ്ക്കും നിഷ്പ്രയാസം ചെയ്യാം\nജോലി ചെയ്ത് കാശുണ്ടാക്കാന് ഇന്ത്യ തന്നെ നല്ലത്\nഈ ജോലികള്‍ക്കൊപ്പം ക്യാന്‍സര് സൗജന്യം\nലോകത്തെ ഏറ്റവും മോശം ജോലി, എങ്കിലും\nസോറി, അറേഞ്ച്ഡ് മാര്യേജിന് താല്‍പ്പര്യമില്ല...\nജന്മമാസം പറയും ജോലിയിലെ ഭാഗ്യം\nRead more about: job ജോലി\nWrite For Us- Earn Name, Fame & Money\nAre you looking forapart-time job and gotaknack for creative writing? This is the space you should look out for!\nകുഞ്ഞ് ഉറങ്ങാത്തതിന് പിന്നിലൊരു കാരണമുണ്ട്


പ്ലസ് ടൂ വരെയുള്ള വിദ്യാര്‍ത്ഥികളെ ശാരീരികമായി ശിക്ഷിക്കാന് പാടില്ല; വ്യവസ്ഥ ലംഘിച്ചാല് ശിക്ഷാ നടപടി - Thiruvambady News\nSunday, September 19 2021, 9:37 am\nThiruvambady 28 ℃\nHome/Kerala/പ്ലസ് ടൂ വരെയുള്ള വിദ്യാര്‍ത്ഥികളെ ശാരീരികമായി ശിക്ഷിക്കാന് പാടില്ല; വ്യവസ്ഥ ലംഘിച്ചാല് ശിക്ഷാ നടപടി\nപ്ലസ് ടൂ വരെയുള്ള വിദ്യാര്‍ത്ഥികളെ ശാരീരികമായി ശിക്ഷിക്കാന് പാടില്ല; വ്യവസ്ഥ ലംഘിച്ചാല് ശിക്ഷാ നടപടി\nWeb Desk Send an email March 14, 2020\nതിരുവനന്തപുരം: പ്ലസ് ടൂ വരെയുള്ള വിദ്യാര്‍ത്ഥികളെ ശാരീരികമായി ശിക്ഷിക്കാന് പാടില്ല. കുട്ടികളെ ശാരീരിക ശിക്ഷയ്‌ക്കോ മാനസിക പീഡനത്തിനോ വിധേയരാക്കരുതെന്ന നിയമം ഇനി മുതല് ഹയര്‍സെക്കന്ററിക്ക് കൂടി ബാധകമാവുകയാണ്. ഇത് സംബന്ധിച്ച് പൊതുവിദ്യാഭ്യാസ ഡയറക്ടര് ഉത്തരവിറക്കുകയും ചെയ്തു. ബാലാവകാശ കമ്മീഷന് നല്‍കിയ കത്തിനെ തുടര്‍ന്നാണ് നിയമം ഹയര്‍സെക്കന്ററി വരെ ബാധകമാക്കിയിരിക്കുന്നത്.\n2009 ലെ സൗജന്യവും നിര്‍ബന്ധിതവുമായ കുട്ടികളുടെ വിദ്യാഭ്യാസ അവകാശ നിയമപ്രകാരം 14 വയസ്സുവരെയുള്ള കുട്ടികളെ ശിക്ഷയില് നിന്നൊഴിവാക്കണം എന്നാണ് ചട്ടം. ഇതേ നിയമമാണ് ഹയര്‍സെക്കന്ററിക്കും ബാധകമായത്.\nപുതിയ ഉത്തരവ് സംസ്ഥാനത്തെ എല്ലാ വിദ്യാഭ്യാസ സ്ഥാപനങ്ങളും കര്‍ശനമായി പാലിക്കണമെന്നും വ്യവസ്ഥ ലംഘിക്കുന്നവരെ സര്‍വ്വീസ് ചട്ടപ്രകാരമുള്ള ശിക്ഷാനടപടികള്‍ക്ക് വിധേയരാക്കുമെന്നും പൊതുവിദ്യാഭ്യാസ ഡയറക്ടര് മുന്നറിയിപ്പ് നല്‍കി.\nതിരുവമ്പാടിയിൽ നാളെ വൈദ്യുതി മുടങ്ങും\nതുടര് ചലനങ്ങളുടെ ആശങ്ക വിട്ടുമാറും മുന്‍പ് ഇടുക്കിയില് വീണ്ടും ഭൂചലനം; പരിഭ്രാന്തിയില് ജനങ്ങള്\nഇന്ധനവില വര്‍ധനവില് ഇടപെട്ട് ഹൈക്കോടതി\nപോളിടെക്‌നിക് കോളജ് പ്രവേശനം: ഓഗസ്റ്റ് പത്തുവരെ അപേക്ഷിക്കാം\nസംസ്ഥാനത്ത് 22,064 പേർക്ക് കൊവിഡ് സ്ഥിരീകരിച്ചു


ഫൈനല്: ഗാംഗുലിയുടെ കാര്യം ഉറപ്പായില്ല | TVS cup final: Kolkata set for India, Aussie clash - Malayalam Oneindia\nഫൈനല്: ഗാംഗുലിയുടെ കാര്യം ഉറപ്പായില്ല\nPublished: November 18 2003, 5:30 [IST]\nകൊല്‍ക്കത്ത: ഈഡന് ഗാര്‍ഡനില് നടക്കുന്ന ത്രിരാഷ്ട്രക്കപ്പ് ഫൈനലില് ഇന്ത്യയുടെ ക്യാപ്റ്റന് സൗരവ് ഗാംഗുലി കളിയ്ക്കുമോ എന്ന കാര്യം ഉറപ്പായിട്ടില്ല. നവമ്പര് 18 ചൊവാഴ്ച രാവിലെ നടക്കുന്ന ഫിറ്റ്നസ് ടെസ്റിന് ശേഷമേ ഗാംഗുലിയുടെ കാര്യത്തില് തീരുമാനമാകൂ.\nചൊവാഴ്ച ഈഡന് ഗാര്‍ഡനില് നടക്കുന്നത് ലോകകപ്പ് ഫൈനലിന്റെ റീമാച്ച് തന്നെയാണ്. ചൊവാഴ്ച ഉച്ചയ്ക്ക് 2.30മുതല് ദൂരദര്‍ശനില് കളിയുടെ തത്സമയ സംപ്രേഷണം ഉണ്ടാകും. ന്യൂസിലാന്റിനെ വന്‍മാര്‍ജിന് തോല്പിച്ച ഇന്ത്യന് ടീം വന് ആത്മവിശ്വാസത്തിലാണ്. കൊല്‍ക്കത്തയിലെ രാജകുമാരന് ടീമിനെ നയിക്കാന് ഉണ്ടാകുമോ എന്ന ആശങ്ക മാത്രമാണ് ഇന്ത്യന് ടീമിന്റെ തലവേദന.\nഇന്ത്യ ഇന്ന് മൂന്ന് പേസ് ബൗളര്‍മാരെ പരീക്ഷിയ്ക്കുന്നുണ്ട്. കുംബ്ലെയും മുഹമ്മദ് കൈഫും ടീമിലുണ്ടാകില്ല. പകരം ഹര്‍ഭജന് സിംഗും മുരളീ കാര്‍ത്തിക്കും ഇന്ത്യയുടെ സ്പിന് ആക്രമണത്തിന് ചുക്കാന് പിടിയ്ക്കും. ആവിഷ്കാര് സാല്‍വിയും ടീമിലുണ്ട്.\nപക്ഷെ ഇതുവരെയുള്ള കണക്കെടുത്താല് ആസ്ത്രേല്യയ്ക്ക് തന്നെയാണ് മുന്‍തൂക്കം. ടൂര്‍ണ്ണമെന്റില് ആദ്യ കളിയില് ഇന്ത്യയോട് തോറ്റതൊഴിച്ചാല് തുടര്‍ച്ചയായി അവര് വിജയിക്കുകയായിരുന്നു.\nഒരു ലക്ഷത്തോളം ടിക്കറ്റുകള് വിറ്റഴിഞ്ഞിട്ടുണ്ട്. ആദ്യം ബാറ്റ് ചെയ്യുന്ന ടീമിനെയാണ് കൊല്‍ക്കത്തയിലെ മൈതാനം കൂടുതലും തുണച്ചിട്ടുള്ളത്. ഇവിടെ നടന്ന 17 ഏകദിനങ്ങളില് 10ലും ആദ്യം ബാറ്റ് ചെയ്ത ടീമാണ് വിജയിച്ചിട്ടുള്ളത്. രാത്രിയിലെ മഞ്ഞുവീഴ്ച രണ്ടാമത് ബാറ്റ് ചെയ്യുന്ന ടീമിന് തലവേദനയാകും.